
	KONTRATU MOTA:
	OBRAK

	PROZEDURA:
	IREKIA

	ARAU HARMONIZATUPEKO KONTRATUA

	ERREKURTSO BEREZIPEKO KONTRATUA
	BAI
	X
	EZ
	
	

	LIZITAZIO ELEKTRONIKOA


	Tramitazioa
	X
	Arrunta
	
	Presazkoa

	
	
	

	Tramitazio aurreratua
	
	


	Espedientearen kodea: 787- EO


ADMINISTRAZIO KLAUSULA PARTIKULARREN AGIRIA
EZAUGARRIEN TAULA
	1.- BOTERE ADJUDIKATZAILEA

	Administrazio kontratatzailea
	Gipuzkoako Foru Aldundia

	Kontratazio organoa
	Diputatuen Kontseilua

	Departamentua /Kudeaketa Zerbitzua
	Kultura, Lankidetza, Gazteria eta Kirol Departamentua / Liburutegiko eta Kultura Sustapen eta Hedapeneko Zerbitzua 

	Departamentuaren / Kudeaketa zerbitzuaren posta  Helbidea
	Pza. Gipuzkoa Plaza z/g 
20004 DONOSTIA

	Helbide elektronikoa
	iarriola@gipuzkoa.eus 

	Unitate izapidegilea
	Idazkaritza Teknikoa

	Kontabilitatean eskumenak dituen organoa 
	Ogasun eta Finantza Departamentuko Kontabilitate Zerbitzua


	2.- KONTRATATZAILEAREN PROFILA
	https://egoitza.gipuzkoa.eus/eu/kontratatzailearen-profila-berria 


	3.- KONTRATUAREN XEDEA

	EXEKUZIO-PROIEKTUARI DAGOZKION OBRAK EXEKUTATZEA
"KOLDO MITXELENA KULTURUNEA ERAIKINAREN ERABERRITZE PARTZIALA"
Pedro Astigarragak eta José León Lasartek 2022ko azaroan idatzia eta Arkitektura Zerbitzuak 2022ko abenduaren 15ean ikus-onetsia.

	CPV kodea(k):   45210000-2  Higiezinak eraikitzeko lanak

	

	Sortaka lizitatzeko aukera

	BAIAI
	
	    EZ
	X
	

	


	4.- PROIEKTUAREN EGILEA

	Arkitekto erredaktoreak: Pedro Astigarraga Goenaga eta José León Lasarte Alzua


	5.- LIZITAZIOAREN OINARRIZKO AURREKONTUA (BEZa BARNE)

	Lizitazioaren oinarrizko aurrekontua
(% 21eko BEZa barne)
	8.411.890,46 €

	Aurrekontuaren banakapena 
Lizitazioaren oinarria
	Zuzeneko eta zeharkako kostuak eta lizitazioaren oinarrizko aurrekontua zehazteko kalkulatutako beste balizko gastu batzuk exekuzio-proiektuan adierazitakoak dira (prezio banakatuak, neurketak eta aurrekontua). 
Proiektuan jasotako obra osoaren aurrekontutik ez dira kontratu honen xede: 25. partidan (Kalitate-kontrola) eta 26. partidan (Segurtasun-ekipamendua) bildutakoei dagozkien aurrekontuak. izan ere, aurrekontu horiek kanpoko enpresa batek exekutatuko ditu, alde batera utzi gabe, batetik, kontratistak dagozkion kalitate-kontrolari buruzko betebeharrak eta, bestetik, kontratatutako kanpoko enpresei eta obra-zuzendaritzari laguntzea obraren kalitatea behar bezala koordinatzeko eta kontrolatzeko lanetan.


	6.- KONTRATUAREN BALIO ZENBATETSIA (BEZik GABE)

	Zenbatekoa: 7.390.891,33 €
Proiektuaren aurrekontua 6.951.975,59 € + 438.915,74 € aurreikusitako aldaketak


	7.- FINANTZAKETA
	Portzentajea

	Foru Aldundia
	% 100


	8.- URTEKOAK

	EKITALDIA
	AURREKONTUKO PARTIDAK
	ZENBATEKOA

	2023
	1.0901.010.610.03.01.2023 
	3.017.490,68 €

	2024
	5.0901.010.610.03.01.2024
	5.394.399,78 €


	9.- OBRAK GAUZATZEKO EPEA

	Guztirako epea: 21 HILABETE

	Epe partzialak


	BAI
	
	   EZ
	X
	

	

	Harrera partzialak


	BAI
	
	   EZ
	X
	

	
	
	
	
	
	


	10.- ORDAINTZEKO MODUA

	Hileroko ziurtagiriak egitea.
Proiektuaren Baldintza Agirian ezarritako atxikipenak aplikatuko dira. 
Uztailaren 18ko 1247/2008 Errege Dekretuaren (EHE-08) 86.7.3 artikulua aplikatuz, zuzendaritza teknikoak hormigoiaren erresistentzia bereizgarriak (fck) onartu behar baditu eta, proiektuan zehaztutakoa lortu gabe, 0,90 fck baino handiagoak badira, obra ziurtagirian dagokion prezioa murriztuko da lortutako erresistentzia bereizgarriaren murrizketa portzentajean.
Obra ziurtagiriak proiektuko prezio bateratuak erabiliz aurkeztuko dira, eta horiei dagokien baja lineala aplikatuko zaie, adjudikaziodunak bere eskaintzan prezio unitario propioak aurkeztu baditu ere.


	11.- ALDAERAK ONARTZEA

	BAI
	
	EZ
	X
	


	12.- PREZIOAK BERRIKUSTEA

	BAI
	
	EZ
	X
	Kontratazio-memoriaren 6. apartatuan aurreikusitakoa alde batera utzi gabe.


	13.- BAIMENAK EDO GAIKUNTZA ENPRESARIAL EDO PROFESIONALAK, KAUDIMEN EKONOMIKOA ETA FINANTZARIOA, ETA KAUDIMEN TEKNIKOA EDO PROFESIONALA

	1) BAIMEN EDO GAIKUNTZA ENPRESARIAL EDO PROFESIONALAK (SPLKren 65. artikulua)

	Bidezkoa da

	BAI
	
	  EZ
	X
	

	2) KAUDIMEN EKONOMIKOA ETA FINANTZARIOA
Ekonomia eta finantza kaudimena egiaztatzeko, 4. paragrafoan adierazitako sailkapena aurkeztu behar da.

	3) KAUDIMEN TEKNIKOA EDO PROFESIONALA
Gaitasun teknikoa edo profesionala egiaztatzeko, 4, paragrafoan adierazitako sailkapena aurkeztu behar da.

	4) SAILKAPENA

	Nahitaezkoa (*)

	BAI
	X
	  EZ
	
	

	  Obren ezaugarrien arabera, sailkapen hau eskatzen da
TALDEA
AZPITALDEA
KATEGORIA
C.- Eraikuntza
2.- Fabrikako edo hormigoizko egiturak
5
   K.- Bereziak
7.- Ondasun higiezin historiko-artistikoak zaharberritzea
 2 


	(*) Espainiakoak ez diren Europar Batasuneko enpresak edo Europako Esparru Ekonomikoari buruzko Akordioa sinatu duten estatu kideetako enpresak badira, nahitaezko sailkapena ordeztu ahal izango da, sailkapen hori lortzeko eskatzen den kaudimena justifikatuz. Horretarako, Europako Erkidegoko sailkapen ziurtagiri bat aurkeztu beharko da, behar den dokumentazio osagarriarekin batera (SPKLren 97. artikulua) edo kaudimena egiaztatzeko dokumentazioarekin batera (SPKLren 86. artikulua).
5) INGURUMENAREN KUDEAKETARAKO ETA KALITATEA BERMATZEKO ARAUAK BETETZEN DIRELA FROGATZEA

	
	  BAI
	
	       EZ
	X
	

	


	14.- BALIABIDEAK NAHITAEZ ATXIKITZEKO KONPROMISOA

	

	
	  BAI
	X
	  EZ
	
	

	Giza baliabideak
Profila
Obrako burua (eraikingintza)
Goi-mailako Hezkuntzaren Europako Esparruan (GHEE) lanbidean jarduteko gaitzen duten tituluak dituen arkitekto tekniko bat.
Gutxienez bost (5) urteko esperientzia izatea eraikinak eraikitzearen eta egikaritzearen arloan, eta eginkizun horretan gutxienez antzeko ezaugarriak dituzten 2 birgaitze-obra egin izana azken 10 urteetan, 500.000 eurotik gorako likidazioarekin exekuzio materialean.
Instalazioen arduraduna
Goi-mailako Hezkuntzaren Europako Esparruan (GHEE) lanbidean jarduteko gaitzen duten tituluak dituen ingeniari tekniko bat.
Bost (5) urteko gutxieneko obra-esperientzia eraikinen instalazio teknikoen arloan (klimatizazioa, elektrizitatea, iturgintza, etab.) 
Obra-arduraduna
Bost (5) urteko esperientzia gutxienez obra-arduradun gisa eraikinak eraikitzearen eta egikaritzearen arloan. Eginkizun horretan gutxienez antzeko ezaugarriak dituzten 2 birgaitze-obra egin beharko dira azken 10 urteetan, 500.000 eurotik gorako likidazioarekin egikaritze materialean.
Giza baliabideak adskribatzeko konpromisoa betetzeko, agiri honen IV. eranskinean jasotako adierazpena aurkeztu beharko da BAT artxibo elektronikoan.
SPKLren 150.2 artikuluan adierazitako ondorioetarako, kontratuaren adjudikaziodun gisa proposatutako entitateak aurkeztu behar ditu, adjudikazioaren aurreko fasean, kontratua egikaritzeko aldez zehaztutako bitartekoak benetan dituela frogatzeko dokumentazioa. Kontratuaren esleipendun gertatzen den enpresari esperientzia hori egiaztatzeko eskatuko zaio, enpresen edo bezeroen ziurtagirien bidez. Ziurtagiri horietan, egindako obrak eta horietan egindako lanak zehaztuko dira, bai eta lan horiek zein alditan egin ziren ere.
Titulazio guztiak egiaztatzeko, kontratuaren zati bakoitza gauzatzeko ardura duten langileen titulu akademikoak aurkeztuko dira.
Esperientzia-urteak egiaztatzeko, ezinbestekoa izango da atxikitako giza baliabide bakoitzaren curriculum vitaea aurkeztea, lan-bizitza aurkeztea eta lan horiek benetan egin direla egiaztatzen duen zinpeko aitorpena aurkeztea.
Talde teknikoan dagoen edozein pertsona aldatzeko, departamentu sustatzailearen idatzizko baimena beharko da aldez aurretik.


	15.- AZPIKONTRATAZIOA

	Derrigorrezkoa da Europako kontratazio agiri bakarrean (EKAB) adieraztea azpikontratatzea aurreikusita dagoen kontratu zatia, betiere haren zenbatekoa eta azpikontratatzailearen izena edo profila azalduta. 
	

	
	BAI
	X
	EZ
	
	

	
	

	Zuzeneko ordainketak azpikontratistei
	BAI
	
	EZ
	X
	

	

	Azpikontratatu ezin diren zeregin kritikoak
	BAI
	X
	EZ
	
	

	Aurrekontuaren kapitulu eta unitate hauek, kritikoak direnez, ezin dira azpikontratatu eta kontratuaren esleipendunak zuzenean egin behar ditu:
· Gremioak eta obra-unitate guztiak kudeatu eta koordinatzeko oinarrizko lanak.
· Obren aurrekontu-kontrola kudeatzeko oinarrizko lanak.
· Obraren, bertako langileen eta kanpoko langileen kontrola eta segurtasuna kudeatzeko oinarrizko lanak.
Lizitatzaileek erantzukizunpeko adierazpen bat aurkeztu beharko dute eskaintzan, eta, bertan, adieraziko dute kontratuaren zer zati azpikontratatu nahi duten, zenbatekoa den adierazita, eta azpikontratatutako enpresaren izena edo enpresa-profila.


	16.- BERMEAK

	BEHIN-BEHINEKOA
	
	

	
	BAI
	
	EZ
	X
	

	
	
	

	BEHIN BETIKOA
	
	 Zenbatekoa: esleipenaren zenbatekoaren % 5 (eragin gabeko BEZa)

	
	BAI
	X
	EZ
	
	

	
	
	

	OSAGARRIA
	
	

	
	BAI
	
	EZ
	X
	

	
	
	

	BERME EPEA
	URTE BAT (1), obrak jasotzen direnetik aurrera, esleipendunak eskaintzen duen berme gehigarriari eragin gabe.


	17.- ADJUDIKAZIO IRIZPIDEAK 

	1) BALIO IRITZI BATEN BIDEZ BALORATU BEHARREKO IRIZPIDEAK. 47 PUNTU

	
	BAI
	X
	EZ
	
	

	Irizpideak
Haztapena
MEMORIA TEKNIKOA
0 - 47 puntu
1.  OBRAREN ANALISI KRITIKOA: 33 puntu, gehienez
Egin beharreko obrei buruzko berariazko ezagutza eta analisi maila balioetsiko da, bai lanen antolamendu justifikatuari dagokionez, bai obrak definitzen dituen proiektuaren xehetasun tekniko guztiei dagokienez, eta baita ere obraren antolaketa eta prozedurak, eraikinaren eraikuntza-prozesuan esku hartzen duten eragile guztiekin koordinatzea, segurtasun eta osasun baldintza egokietarako beharrezkoak diren bitarteko lagungarriak eta babes-bitartekoak ezartzea, eta lanak garatuko diren tokia ezagutzea.
Baloratuko da, halaber, obra garatzen den eraikinaren (Artzain Onaren Plaza Multzoa) inguruneari eragindako afekzioen tratamendua, obrak inguruko jardueraren garapen normalean sor ditzakeen arriskuak eta eragozpenak minimizatzea eta obraren zailtasun nagusiak hautematea.
1. apartatuko puntuazioaren banakapena:

· Proiektuaren azterketa zehatza, arestian adierazitakoaren arabera (proiektutik bertatik kopiatu gabe). 18 puntu.
· Gainera, obrak exekutatzeko une kritikoak identifikatzea baloratuko da, bai exekuzio-epeetan duten eraginagatik, bai gremio bat baino gehiago egoteagatik edo zailtasun teknikoengatik. Honako hauek baloratuko dira: identifikazioa egokia den, analisiaren sakontasuna, azaldutako ezagutza teknikoa eta mugarri horiek segurtasun handiagoz gainditzeko neurrien proposamena. 12 puntu.
· Ingurumen irizpidea. Aldi berean, obraren ingurumen-kudeaketarako proposatutako metodologia deskribatzea eskatzen da, honako hauei dagokienez: hondakinen kudeaketa zuzena eta minimizazioa, ingurunearen gaineko eraginak murriztea, uraren eta energiaren erabilera eraginkorra eta moderatua, eta atmosferara egiten diren isurketak murriztea (zaratak, gas kutsatzaileak, CO2, usainak, argi-kutsadura, eta abar). 3 puntu. 
 2. LAN PROGRAMA Gehienez, 6 puntu
Proiektuaren lan-programa oinarri hartuta, enpresa lizitatzaileak aurreikusitako lanen plangintza zehatza jasoko du, eta egin beharreko obren azterketa espezifikoa egingo du, lan bakoitzerako konprometitutako ekipoen dimentsionamenduari, eragiketa bakoitzari lotutako errendimenduei eta abarri dagokienez. 
2. apartatuko puntuazioaren banakapena:

· Obraren planginza, epea justifikatuz (3 puntu).
· Lan taldeen definizioa eta errendimenduen justifikazioa (3 puntu).
3.  OBRARI ESLEITUTAKO LANGILEAK: Gehienez, 6 puntu
Lizitatzaileak obrari esleitzen dizkion baliabideak atxikitzeko konpromisoan eskatutakoaz gain (antolaketa, kualifikazioa, esperientzia eta dedikazioa), beste giza baliabide gehigarri batzuk ere balioetsiko dira, eta ez dira baliozkoak izango enpresari dagozkion baliabideen erlazio generikoak, lizitatutako obrara berariaz bideratuta egongo direnak baizik.
OHARRA:  MEMORIA TEKNIKOAN GIZA BALIABIDEEI BURUZ EGITEN DEN AIPAMEN ORO ANONIMOA IZAN BEHARKO DA, ETA EZIN IZANGO DA PROPOSATUTAKO PERTSONAREN GENEROA AIPATU.
«KONTRATUA GAUZATZERA ATXIKITAKO LANGILEEI BURUZKO IRIZPIDEA» BALORATZEKO, LIZITATZAILEEK PROPOSATUTAKO LANGILEAK IDENTIFIKATUKO DITUZTE, HAIEN LANBIDE-PROFILA EDO TITULAZIO AKADEMIKOA KONTUAN HARTUTA.
4. HOBEKUNTZA (Jendaurrean erakustea proiektua, obra eta beste eduki kultural batzuk): Gehienez 2 puntu
Baloratuko da enpresa lizitatzaileak fatxadako aldamio perimetralak edo obrako beste bitarteko lagungarri batzuk nola bateratu proposatu eta gauzatuko dituen, proiektuaren, lanen eta Kultura, Lankidetza, Gazteria eta Kirol Departamentuari lotutako beste ekimen batzuen edukiak eta garapena jendaurrean erakusteko (jarduketak, ekitaldiak, informazioa eta abar proiektatzeko pantailak).
Apartatu honetan lizitatzaileak bere guztizko puntuazioaren % 50 (23,5 puntu) lortu beharko du gutxienez, formulak aplikatuz baloratu beharreko irizpideei buruzko eskaintza irekitzeko fasera igaro ahal izateko.
Lizitazio prozeduratik baztertuko dira eskatutako baldintza teknikoak betetzen ez dituzten lizitatzaileak eta formulak aplikatuz ebaluatu beharreko dokumentazioa (HIRU zenbakiko fitxategi elektronikoa) BI zenbakiko fitxategi elektronikoetan sartzen dituztenak.
2) FORMULEN APLIKAZIOAREN BITARTEZ BALORATZEKO IRIZPIDEAK. 53 PUNTU
Irizpidea
Haztapena
1.-
Prezioa
 0 - 46 puntu
2.- 
Berme epea luzatzea
0 – 2 puntu
3.-
Gizarte irizpidea
0 – 5 puntu
2.1.- PREZIOA (FORMULA):
Onartutako proposamenen eskaintza ekonomikoei dagokien puntuazioaren kalkulua eskaintza horietan oinarrituta egingo da, interpolazio lineala aplikatuz puntu hauek definitzen dituzten zuzenetan eta puntu hauek mugatzen duten segmentuaren barnean: 
Beherapen maximoa (BMAX)
Irekieraren puntuazio maximoa (PMAXap)
Beherapen distantziakidea Beherapen maximoaren eta Batez besteko beherapenaren artean (BBB+0,5x(BMAX-BMED))
PMAXap x (100-0,05 x BMED)/100
Batez besteko beherapena (BMED)
P(BMED+0,5x(BMAX-BMED)) x (100-0,1 x MED)/100
% 50 Batez besteko beherapena (0,50x BMED)
PBMED x (100-BMED)/100
Beherapena = 0 (lizitazio prezioa)
Puntuazio nulua
Formula horiek aplikatzeko, beherapena (B) honela kalkulatuko da: lizitazioaren oinarrizko aurrekontua ken eskaintza ekonomikoa, zati lizitazioaren oinarrizko aurrekontua, ehuneko moduan adierazita.
P(BMED+0,5x(BMAX-BMED)) da beherapen maximoaren eta batez besteko beherapenaren arteko beherapen distantziakidearen puntuazioa, eta PMED da batez besteko beherapenaren puntuazioa. 
PMAXap esaten zaio irekitzeari lotutako puntuazio maximoari, gehieneko balioa PMAX duenari; BMED eta BMAXen arabera kalkulatzen da, honela: 
Beherapen maximoaren ehunekoa ken batez besteko beherapenaren ehunekoa % 5 edo gutxiago bada (BMAX-BMED ≤5): PMAXap=PMAXx(BMAX-BMED)/5.
Beherapen maximoaren ehunekoa ken batez besteko beherapenaren ehunekoa % 5 baino gehiago bada (BMAX-BMED >5):  PMAXap=PMAX.
Eskaintzaren alderdi ekonomikoen azken balorazioa bigarren hamarrekoan biribilduko da.
2.2.- BERME-EPEA LUZATZEA
Enpresa kontratistak eskainitako berme-urte gehigarri bakoitzeko 1 puntu emango da, eta gehienez ere 2 puntu.
2.3.- IRIZPIDE SOZIALA. GIZONEN ETA EMAKUMEEN PRESENTZIA PARITARIOA OBRARI NAHITAEZ ATXIKITAKO GIZA BALIABIDEETAN
Obrari nahitaez atxikitako giza baliabideetan emakumeen eta gizonen presentzia paritarioa izatea baloratuko da, gehienez ere bost punturekin honela banatuta: 
· Obraburua emakumea bada: 3 puntu.
· Obraburuaz gain, instalazioetako arduraduna edo obra-arduraduna emakumea bada: 5 puntu.
· 4 puntu, % 60 baino gehiago emakumeak dituzten proposamenentzat, obraburua emakumea ez denean.
· 2 puntu, % 30 baino gehiago emakumeak dituzten proposamenentzat, obraburua emakumea ez denean.

	Eskaintza batek balio anormalak edo neurrigabeak dituela jotzeko parametroak
Hasiera batean, neurriz kanpoko beherapena duten eskaintzatzat joko dira onartutako eskaintzetako prezio guztien batez besteko aritmetikoaren % 10etik beherakoak, eta beherapen bat neurriz kanpokoa dela deklaratzeko, lehendabizi informazio eskaera bat luzatuko zaie ustez ezohikoa den beherapen horretan sartuta dauden enpresa lizitatzaile guztiei, eta dagokion zerbitzuaren aholkularitza teknikoa ere eskatuko da.
Izaera hori bera izango dute, eta eskaera eta aholkularitza tekniko bera beharko dute, lizitatzaile bakar baten kasuan, lizitazioaren oinarrizko aurrekontua baino ehuneko 25 puntu txikiagoa den eskaintzak.

	AURKEZTEN DIREN TESTU IDATZIETAN NAHITAEZ BETE BEHARREKO IRIZPIDEAK (ALDE BATERA UTZITA GRAFIKOAK, ARGAZKIAK, DIAGRAMAK...) 
Irizpide hauei dagokionez, aurkezten diren testu idatzi guztien idazkerak ondoko parametroak bete beharko dituzte: 
· Dokumentazioaren gehienezko luzera (azalak edo aurkibideak kontatu gabe): Memoria teknikoa, gehienez 10 DINA4 orrikoa, bi aldeetatik, 20 orrialde. Planoak eta diagramak  DINA3-an aurkeztu daitezke. Edonola ere gehienezko kopurua (20 orrialde) mantendu behar da.
· Gutxieneko marjinak:
Behekoa eta goikoa: 2,5 cm
Ezker-eskuinekoa: 2,5 cm.
·  Letra mota eta neurria: Arial arrunta, tamaina 10ekoa gutxienez 
·  Lerroartea: bakuna
Memoria teknikoak formatu elektronikoa izango du (.pdf)



	18.- IZAERA SOZIALEKO KONTRATUA EGIKARITZEKO BALDINTZA BEREZIAK

	Kontratu honetan bete beharko dira lan arloko, Gizarte Segurantza arloko eta lan segurtasun eta osasun arloko lege, arau eta hitzarmenak eta, bereziki, Eraikuntzako eta Obra Publikoko Gipuzkoako Hitzarmen Kolektiboaren azken testua, Gipuzkoako Aldizkari Ofizialean argitaratutakoa; betiere, eragotzi gabe indarrean egon daitezkeen eta aipatutako hitzarmena hobetzen duten enpresaren beste hitzarmen edo itun batzuek ezarritakoak.
Era berean, kontratu honetan bete beharko dira azpikontratazio arloko izaera sozialeko betebeharrak, desgaitasunen bat duten pertsonen enplegua sustatzekoak, nahiz emakume eta gizonen arteko berdintasuna sustatzekoak, betiere baldintza agirian zehaztutako moduan.


	19.- KONTRATUA EGIKARITZEKO BESTE BALDINTZA BEREZI BATZUK

	Kontratua gauzatzeko baldintza bereziak agiri honen 38.2 aurreikusten direnak izango dira. Plegu honetako kontratua gauzatzeko baldintza bereziak.


	20.- KONTRATUAREN FUNTSEZKO BETEBEHARRAK

	Kontratu honi aplikatu beharreko funtsezko betebeharrak SPKLn, baldintza-agiriko klausuletan eta, zehazki, 14. apartatuan (Baliabideak nahitaez adskribatzeko konpromisoa) jasotakoak dira.


	21.- LANEN PROGRAMA

	

	Kontratistak aurkeztu behar du
	   BAI
	X
	    EZ
	
	

	


	22.- AURREIKUSITAKO KONTRATU ALDAKETAK

	

	
	BAI
	X
	EZ
	
	

	Aurreikusitako aldaketak zehatz-mehatz jasotzen dira Exekuzio Proiektuaren Memorian. Taula bat erantsi da, aurreikuspen horren arabera izan daitekeen gehieneko igoeraren kalkuluarekin; kasurik okerrenean, aurrekontu osoaren % 6,31eko baliora iritsiko litzateke:
PROIEKTUAREN AURREKONTU ZENBATETSIAREN GAINEAN AURREIKUS DAITEZKEEN GEHIENEKO IGOERAK
KAPITULUA
PROIEKTUAREN AURREKONTUA (€)
IGOEREN ZENBATESPENA (€)
01 
APEOAK ETA ALDAMIOAK
194.649,65
19.464,97
02 
ERAISTEAK
296.236,49
29.623,65
03
EGITURA
460.726,59
46.072,66
04
ESTALPÈA
864.117,74
05
FATXADAK ZAHARBERRITZEA
352.328,40
06
KANPOKO ZURGINTZA
39.413,39
27.589,37
07
IGELTSEROTZA
173.543,73
17.354,37
08
IGELTSU-KARTOIA
81.689,75
20.422,44
09
SABAI AIZUNAK
100.760,21
30.228,06
10
SUAREKIKO BABES PASIBOA
37.901,77
11
ESTALDURA, ZOLADURAK ETA ALIKATATZEAK
364.318,47
36.431,85
12
BARNEKO AROTZERIA
274.272,26
54.854.45
13
BURDINERIA
134.331,27
14
BEIRAGINTZA
166.090,90
16.609,09
15
PINTURA
100.352,40
6.021,14
16
IGOGAILUAK
160.041,25
17
URBANIZAZIOA
59.545,54
18
INST. ERDI-TENTSIOA
28.901,67
19
INST. BEHE-TENTSIOA ETA TELEKOMUNIKAZIOAK
420.016,65
29.401,17
20
INST. ITURGINTZA + SANEAMENDUA
92.275,21
21
INST. KLIMATIZAZIOA
1.285.702,98
19.285,54
22
INST. SUTEAREN AURKAKO BABESA
69.152,26
6.915,23
23
SEGURTASUNA ETA OSASUNA
48.138,74
4.813,87
24
HONDAKINEN KUDEAKETA
37.488,97
3.748,90
EGIKARITZE MATERIALA, GUZTIRA
5.841.996,26
368.836,76
GG+BI (% 19)
1.109.979,30
70.078,98
KONTRATU AURREKONTUA, GUZTIRA
6.951.975,59
438.915,74
BEZa (% 21)
1.459.914,87
92.172,31
AURREKONTUA GUZTIRA
8.411.890,46
531.088,05
ALDAKETAREN EHUNEKOA
% 6,31


	Kontratu honen xedea ez da aurreikusitako aldaketen kalitate-kontrola egitea; izan ere, kanpoko enpresa batek egingo du, baina horrek ez du esan nahi kontratistak berezko dituen kalitate-kontrolari buruzko betebeharrak bete behar ez dituenik, ez eta kontratatutako kanpo-enpresari eta obra-zuzendaritzari lagundu behar ez dienik ere obraren kalitate-kontrol egokia egiteko.
Edozein gehikuntza erabat justifikatu, dokumentatu, baloratu eta onartu beharko du obren zuzendaritza teknikoak, eta, horretarako, dagokion txosten teknikoa egin beharko du.



	23.- ZEHAPENAK

	Obraren epea 21 hilabetekoa da. Emandako epea betetzen ez bada, berandutze zigorrak SPKLren 193.3 artikuluan aurreikusitakoak izango dira (egunero 0,60 euro kontratuaren prezioaren 1.000 euroko, BEZik gabe).


	24.- ASEGURUAK 

	Gutxieneko EA: 8.411.890,46 €
ERAIKUNTZAKO ARRISKU OROTARIKO ASEGURUA:
- 
adjudikazio zenbateko osoa kontuan hartuta (BEZa barne).
- 
proiektuan egindako aldaketak direla medio, kontratuaren zenbatekoa aldatzen bada, kapital bermatua proportzio berean aldatuko da.


	25.- LIZITATZAILEENTZAKO KONPENTSAZIOAREN ZENBATEKOA

	Kontratua ez adjudikatzeko edo gauzatzeko, edo prozedura bertan behera uzteko erabakiaren aurrean, kontratazio organoak hala adostuta, enpresa lizitatzaileei konpentsazioa emango zaie sortu zaizkien gastuen ondorioz, gehienez ere 1.000,00 euro.


	26.- PRESTAKETA LANEI DAGOZKIEN KONTURAKO ORDAINKETAK

	

	Materialengatik
	BAI
	X
	EZ
	
	

	

	Instalazio eta ekipamenduengatik
	BAI
	X
	EZ
	
	

	


	27.- SAIAKUNTZAK

	Egikaritze proiektuan aurreikusitakoaren arabera.


	28.- ERAIKUNTZA ETA ERAISPEN HONDAKINEN ARLOKO PLANA

	

	Plana aurkeztea dagokio
	BAI
	X
	EZ
	
	

	


	29.- OBRA EGITEN AMAITU DELA OHARTARAZTEKO EPEA

	

	45 egun baliodun
	X
	

	

	Bestelako epe motzago bat (… lanegun)
	
	

	
	
	


	30.- AMAIERAKO ZIURTAGIRIA ONESTEKO EPEA

	

	3 hilabete
	
	

	

	Beste epe bat > 3 hilabete eta < 5 hilabete
	X
	5 hilabete

	
	
	


	31.- BESTELAKO ZEHAZTAPEN OSAGARRIAK

	A. Enpresa kontratistak obrarako sarbidea eman beharko die etorkizuneko ekipamendu-kontratuaren enpresa esleipendunei, bai eta eraikineko beste instalazio batzuk osatzekoei ere, eta haiekin behar bezala koordinatu beharko ditu lanen gauzatzea eta obraren amaiera.
B. Dagokion legeria sektorialaz gain, zehatz-mehatz beteko dira eskumena duen administrazio agintaritzak, hala dagokionean, ezartzen dituen baldintzak (udal baimena, etab.).
C. Enpresa kontratistak Obra-amaierako planoak prestatzeko behar diren datu guztiak eman beharko dizkio zuzendaritza teknikoari (eraikina eraiki den moduan), eta, bereziki, ezkutuko elementuei (zimenduak, egituraren armadurak, saneamendua, etab.) eta mota guztietako instalazioei (elektrizitatea, klimatizazioa, iturgintza, saneamendua, etab.) buruzkoak.
D. Obrako udal-lizentziaren tasa eta zerga administrazio sustatzailearen kontura izango dira.



	32.- KONTRATAZIO MAHAIA

	LEHENDAKARIA: Liburutegiko eta Kultura Sustapen eta Hedapeneko zerbitzuburua. Patxi Presa Lastra.
MAHAIBURUORDEA ETA 1. BOKALA: Departamentuko idazkari teknikoa, Iñaki Sainz Paredes
2. BOKALA: Arkitektura Zerbitzuko teknikari bat.
3. BOKALA: Ogasun eta Finantza Departamentuko Kontuhartzailetza eta Auditoretzako zerbitzuburua, Xabier Lertxundi Agote.
4. MAHAIKIDEA:  Aholkularitza Juridikoko eta Koordinazioko Zerbitzuko burua, Isabel Arriola Güenaga.
IDAZKARIA: Departamentuko Idazkaritza Teknikora atxikitako teknikaria, Paloma López Usatorre.


	33.- PROPOSAMENAK AURKEZTEKO EPEA

	Proposamenak aurkezteko epea ez da 30 egun natural baino laburragoa izango, lizitazio-iragarkia Europar Batasuneko Argitalpenen Bulegora bidali eta hurrengo egunetik zenbatzen hasita (SPKL, 156-2 eta 156-3-c).
Epea amaitzeko eguna eta ordu zehatza kontratuaren lizitazio iragarkian adieraziko dira, kontratugilearen profilean.


AURKIBIDEA
11. KAPITULUA – XEDAPEN OROKORRAK


11.- Kontratuaren xedea


12.- Kontratuaren bitartez bete beharreko premia administratiboak


13.- Lizitazioaren oinarrizko aurrekontua


14.- Kontratuaren balio zenbatetsia


15.- Kontratuaren prezioa


26.- Kreditua egotea


27.- Exekutatzeko epea


28.- Prezioen berrikuspena


29.- Kontratuaren publizitatea


210.- Informazioa, zerga, ingurumen, emakume eta gizonen berdintasun, hizkuntza berdintasun, enpleguaren babes, lan baldintza eta laneko arriskuen prebentzio, eta datu babesaren arloan


311.- Kontratuaren araubide juridikoa eta administrazioaren eskumenak


412.- Errekurtsoen araubidea


4II. KAPITULUA - KONTRATAZIOA


413.- Espediente mota eta lizitazio modua


514.- Lizitatzaile natural edo juridikoak


515.- Behin-behineko bermea


516.- Proposamenak aurkeztea


617.- Lizitatzaileentzako informazioa


618.- Proposamenen edukia


619.- BAT fitxategi elektronikoa: “AURRETIKO BETEKIZUNAK BETETZEN DIRELA EGIAZTATZEKO DOKUMENTAZIOA”.


820.- BI zenbakiko gutun azal edo artxibo elektronikoa: “BALIO-JUDIZIO BITARTEZ BALIOETSI BEHARREKO DOKUMENTAZIOA”


820.- HIRU zenbakiko gutun azal edo artxibo elektronikoa: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA”


922.- Aldaerak onartzea


923.- Proposamenak aurkeztearen ondorioak


924.- Kontratazio mahaia


1025.- Proposamenak irekitzea eta aztertzea


1025.1.- BAT zenbakiko artxibo elektronikoak irekitzea eta administrazio dokumentazioa kalifikatzea


1025.2.- BI zenbakiko artxibo elektronikoak irekitzea eta aztertzea (BI zenbakiko artxibo elektronikoak daudenean bakarrik)


1025.3 HIRU zenbakiko artxibo elektronikoak irekitzea eta aztertzea


1125.4.- Kontratazio mahaiaren aktak


1126.- Kontratazio mahaiaren egintzen emaitza argitaratzea eta lizitatzaile ukituei jakinaraztea


1127.- Adjudikazio irizpideak


1228.- Eskaintzen balioespena


1229.- Eskaintzak argitzea


1230.- Balio ezohiko moduan baxuak dituzten eskaintzak


1331.- Prozedurako ondorengotza


1332.- Kontratua ez adjudikatzeko edo ez egiteko erabakia eta adjudikazio prozeduran Administrazioak atzera egitea


1333.- Adjudikazioa


1333.1- Eskaintzen sailkapena eta adjudikazio proposamena


1333.2.- Kalitate-prezio erlaziorik oneneko eskaintza aurkeztu duen lizitatzaileak aurretiazko baldintzak betetzeari buruzko frogagiriak aurkeztea


1633.3.- Behin betiko bermea


1733.4.- Adjudikazioa


1734.- Kontratua formalizatzea


18III. KAPITULUA- KONTRATUA BETETZEA


1835.- Kontratuaren arduraduna


1936.- Kontratistaren ondorengotza


2037.- Kontratua lagatzea


2038.- Enpresa kontratistaren baldintzak eta betebeharrak


2038.1.- Baldintza orokorrak


2138.2.- Kontratua betetzeko baldintza bereziak


2138.2.1.- Enpresa kontratistaren betebeharrak laneko, gizarte segurantzako eta laneko osasuneko esparruetan.


2238.2.2.- Kontratuaren hizkuntza betebeharrak


2338.2.3.- Emakume eta gizonen berdintasun arloko betebeharrak


2338.2.4.- Azpikontratazio kasuetarako betebeharrak


2538.3.- Informazioaren segurtasunaren esparruko betebeharrak


2638.4 Kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko betebeharrak


2638.5.- Eraikitzeko eta eraiteko hondakinen arloko betebeharrak


2738.6.- Ekipoei eta bitarteko pertsonen inguruko betebeharrak


2738.7.- Makineriaren eta bitarteko teknikoen inguruko obligazioak


2838.8.- Baimen eta lizentzien kudeaketaren inguruko betebeharrak


2839.- Kontratistari eskatu ahal zaizkion gastuak


2840.- Izaera sozialeko klausulak ez betetzearen ondorio juridikoak


3141.-. Berandutza zehapenak eta beste zehapen batzuk


3242.- Zuinketa egiaztatzea


3343.- Lan programa


3444.- Laneko segurtasun eta osasun plana


3445.- Kalteak eta galerak hirugarrenei


3546.- Kalteak obretan


3547.- Kontratuaren aldaketak


3647.1.- Aurreikusitako aldaketak


3647.2.- Aldaketa aurreikusi gabeak


3647.3- Aldaketaren araubidea


3648.- Obrak etetea


3649.- Neurketak, balorazioa eta konturako ordainketak


3850.- Obraren egikaritzea amaitu dela ohartaraztea


3951.- Obraren harrera


3952.- Neurketa orokorra eta azken ziurtapena


3953.- Berme epea eta likidazioa


4054.- Ezkutuko akatsen gaineko erantzukizuna


4055.- Kontratua suntsiaraztea


4156. Obrak ondare eta eskubideen inbentario nagusira gaineratzea


4157.- Kontraesan kasuak


42I. ERANSKINA.- LIZITAZIO ELEKTRONIKORAKO JARRAIBIDEAK


43I. ERANSKINAREN GEHIGARRIA.- JAKINARAZPENAK ETA KOMUNIKAZIOAK JASOTZEKO DATUAK


44II. ERANSKINA.- EUROPAKO KONTRATAZIO AGIRI BAKARRA (EKAB) BETETZEKO JARRAIBIDEAK


48IV.- ERANSKINA.- BITARTEKOAK ATXIKITZEKO KONPROMISO ADIERAZPENAREN EREDUA


49V. ERANSKINA.- ENPRESA TALDEARI BURUZKO ADIERAZPEN EREDUA


50VI. ERANSKINA.- KONTRATAZIO PUBLIKOARI APLIKATU BEHARREKO JOKABIDE KODEA ETA ERAKUNDEAREN ZUZENTASUN ESPARRUA BETETZEARI BURUZKO ADIERAZPEN EREDUA


51VII. ERANSKINA.- KONFIDENTZIALTZAT JOTAKO DOKUMENTU ETA DATU AURKEZTUEI BURUZKO ADIERAZPEN OSAGARRIRAKO EREDUA


52VIII. ERANSKINA - BERME EREDUA


53IX. ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA


55X. ERANSKINA.- ADJUDIKAZIO IRIZPIDEAK ETA KONTRATUA GAUZATZEKO IZAERA SOZIALEKO BALDINTZA BEREZIAK EBALUATZEKO SISTEMAREN PROPOSAMENA





1. KAPITULUA – XEDAPEN OROKORRAK
1.- Kontratuaren xedea
1.- Kontratu honen xedea da, baldintza agiri honetako ezaugarrien taulako 3. apartatuan aipatutako proiektuko obrak gauzatzea, betiere kontuan hartuta, 9/2017 Legeak, azaroaren 8koak, Sektore Publikoko Kontratuei buruzkoak, xedatutako kasuetan izapidetu daitezkeen jakinarazpenak. Europako Parlamentuaren eta Kontseiluaren 2014/23/EB eta 2014/24/EN zuzentarauak, 2014ko otsailaren 16koak (SPKL) Espainiako ordenamendu juridikora egokitzen ditu aipatutako legeak.
Apartatu horretan horrela ezartzen denean, loteka egingo da lizitazioa, bertan deskribatzen diren baldintzak eta mugak aplikaturik, SPKLren 99. artikuluak dioenarekin bat. Kontratuari edo enpresa esleipendunari agiri honetan egindako aipamen guztiak kontratuaren xedea banatzen den lote bakoitzari egindakotzat joko dira.
2. - Kontratuen Hiztegi Arruntaren (KHA) nomenklaturari dagokion kodetzea ezaugarrien taulako 3. apartatuan agertzen da.
2.- Kontratuaren bitartez bete beharreko premia administratiboak
1.- Kontratu honen bidez obrako proiektuaren memorian deskribatzen diren premiak aseko dira, bertan deskribatutako eta planoetan zehaztutako obrak egikarituz, eta ezaugarri tekniko partikularren agirian jasotzen diren ezaugarriak eta kalitatea betez.
2.- Proiektu horrek, hura onartzeko ebazpenetik ondorioztatzen denez, SPKL legeko 233. artikuluan eskatutako dokumentu guztiak ditu, hura eratzerakoan 2001eko urriaren 12ko 1098/2001 Errege Dekretuz onartutako Herri Administrazioen Kontratuen Legeko Araudi Orokorreko (aurrerantzean HAKLAO) II. liburuko, I. tituluko, II. kapituluko, 2. sekzioan zehazten dena betez.
3.- Lizitazioaren oinarrizko aurrekontua
Kontratuko lizitazioaren oinarrizko aurrekontuaren zenbatekoa, ezaugarrien taulako 5. apartatuan balio erantsiaren gaineko zerga barne harturik, maximotzat adierazten dena da eta SPKLren 100.2 artikuluak zehaztutakoaren arabera kalkulatu da.
4.- Kontratuaren balio zenbatetsia
1.- Kontratuaren balio zenbatetsia, SPKLko 101. artikuluaren arabera kalkulatuta eta ezaugarrien taulako 6. apartatuan jasoa, kontuan hartu da kontratu honetan nahiz egingo den publizitatean aplikatzekoa den esleipen-prozedura hautatzeko eta pertsona fisiko eta juridiko lizitatzaileen (aurrerantzean lizitatzaileak) gaitasun-baldintzak ezartzeko, eta baita baliabideen araubide aplikagarria finkatzeko ere. Balio zenbatetsi horren barne egongo dira, baldin eta halakorik aurreikusi bada, ezaugarrien taulako 22. apartatuan  zehaztutako goranzko kontratu aldaketa posibleak.
2.- SPKL Legeko 101.5. artikuluan aurreikusiaren ondorioetarako, ezaugarrien taulako 6. apartatuan kontratuko balio estimatua zehazteko erabilitako metodoa adierazten da.
5.- Kontratuaren prezioa
1.- Kontratuaren prezioa esleipenetik ateratzen dena izango da. Balio erantsiaren gaineko zerga partida independente gisa jaso zehaztu beharko da. Kontratuaren prezioan aplikagarri diren edozein motatako tributuak, tasak eta kanonak sartuta daudela ulertuko da, eta baita baldintza agiri honetan barneratzen diren betebeharrak betetzearen ondorioz adjudikaziodunak ordaintzeko sortzen diren gastu guztiak ere.
2.- Kontratistari sortuko zaizkion gastu guztiak egiturako gastu orokorren portzentajean sartutzat joko dira, baldin eta agirian eta kontratuari aplikagarriak zaizkion gainerako xedapenetan jasotako betebeharren ondorioz sortu badira, eta lizitaziora ateratako proiektuan zuzeneko edo zeharkako kostu gisa azaltzen ez badira.
6.- Kreditua egotea
1.- Kreditu egokia eta nahikoa dago egin beharreko kontratuaren gastuari aurre egiteko. Kontratua aurrekontu partiden kargura finantzatuko da eta ezaugarrien taulako 8. apartatuan ezartzen diren urtealdiekin bat etorriz.
2.- Baldin eta, SPKL legearen 117.2 artikuluan aurreikusitakoarekin bat etorriz eta ezaugarrien taulan aurreikusitakoaren arabera, espedientea aldez aurretik izapidetzen bada, kontratua adjudikatu ahal izateko kreditu egoki eta nahikoa egotearen baldintza etengarria bete beharko da, dagokion ekitaldian kontratutik eratorritako betebeharrak bermatze aldera.
7.- Exekutatzeko epea
1.- Obrak osorik gauzatzeko gehienezko epea klausula agiri honen hasieran azaltzen den kontratuko ezaugarrien koadroko 9. apartatuan ezarritakoa izango da, edo kontratuaren adjudikazioan zehazten dena, eta epe partzialak, hala badagokio, lan programa onartzean halakotzat jotzen direnak izango dira.
2.- Kontratuaren epea luzatu egin ahal izango da SPKL legeko 29. eta 192. artikuluetan eta hurrengoetan,  HAKLAO legeko 98. eta 100. artikuluetan ezarritako kasu eta baldintzetan.  Nolanahi ere, epea luzatzea berariaz erabaki behar da.
3.- Epea zuinketa egiaztatzeko aktaren dataren hurrengo egunetik aurrera hasiko da zenbatzen, baldin eta Administrazioak obraren hasiera onartzen badu.
4.- Kontratistak behar baino azkarrago egin ahal izango ditu lanak obrak kontratuan zehaztutako epeen barruan gauzatzeko, baina ezingo du hori egin desegokia dela uste izateko arrazoiak ikusten baditu Administrazioak. Aurrekoaren kalterik gabe, enpresa kontratistak ez du dagokion urtealdiari adjudikatutako prezioa baino zenbateko handiagoa jasotzeko eskubiderik izango, eta zenbateko hori gainditzen duten ziurtagiriak hurrengo urtealdia hasitakoan ordainduko dira.
8.- Prezioen berrikuspena
1.- Berrikuspena beharrezkoa balitz, ezaugarrien taulako 12. apartatuan adieraziko da, eta bertan jasoko da formula aplikagarria.
2.- Prezioak SPKL Legearen 103. artikuluan eta hurrengoetan ezarritako moduan berrikusiko dira.
9.- Kontratuaren publizitatea
1.- Kontratua adjudikatzeko lizitazio iragarkia kontratatzailearen profilean argitaratuko da.
2.- Kontratatzailearen profilean, kontratua adjudikatzeko deialdiari buruzko informazioa emango da, administrazio klausula partikularren agiriekin eta, bidezkoa bada, dokumentazio osagarriarekin batera.
3.- Kontratu honi buruzko informazioa, hain zuzen ere SPKLren 63. artikuluaren arabera zehaztutakoa, kontratatzailearen profilean argitaratuko da eta ezaugarrien taulako 2. apartatuan zehaztutako helbide elektronikoan kontsultatu ahal izango da.
4.- Kontratuak arau harmonizatupean daudenean, lizitazioa Europar Batasuneko Egunkari Ofizialean ere argitaratuko da, SPKLren 135. artikuluari jarraikiz. 
10.- Informazioa, zerga, ingurumen, emakume eta gizonen berdintasun, hizkuntza berdintasun, enpleguaren babes, lan baldintza eta laneko arriskuen prebentzio, eta datu babesaren arloan 
Organismo hauetan lortu ahal izango da ondorengo gaiei buruz indarrean dauden obligazio eta xedapenen informazioa:
-Fiskalitatea: Gipuzkoako Foru Aldundiko Ogasun eta Finantza Departamentuan, eta gainerako zerga administrazioetan.
Enpleguaren babesa, lan baldintzak eta laneko arriskuen prebentzioa, eta desgaitasunak dituzten pertsonak gizartean eta lan munduan txertatzea: Eusko Jaurlaritzako Lan eta Justizia Saileko Laneko eta Gizarte Segurantzako Zuzendaritzan.
-Emakumeen eta gizonen arteko berdintasuna: EMAKUNDE organismo autonomoan.
-Hizkuntza berdintasuna: Eusko Jaurlaritzako Hizkuntza Politikako Sailburuordetzan
-Ingurumenaren babesa: Gipuzkoako Foru Aldundiko Ingurumeneko eta Obra Hidraulikoetako Departamentuko Ingurumen Zuzendaritza Nagusian. IHOBE SA Ingurumen Jarduketarako Sozietate Publikoan.
-Datu pertsonalen babesa: Datuak Babesteko Euskal Agentzian.
11.- Kontratuaren araubide juridikoa eta administrazioaren eskumenak
1.- Kontratu honek izaera administratiboa du, SPKLren 25. artikuluaren arabera. Aldeak baldintza agiri honetan eta dena delako proiektuan jasotakoari espresuki lotuta gelditzen dira.
2.- Pleguetan aurreikusten ez denerako, kontratua honako hauek arautuko dute: SPKL Legeak, Sektore Publikoko Kontratuei buruzko urriaren 30eko 30/2007 Legea partzialki garatzeko maiatzaren 8ko 817/2009 Errege Dekretua; HAKLAO Legea; nahiz abenduaren 31ko 3854/1970 Dekretuz onartutako Estatuko obrak kontratatzeko Baldintza Administratibo Orokorren Pleguak, aurrekoetan aurreikusten ez denerako. Gainera, Euskal Autonomia Erkidegoko mailan (zenbait klausula sozial kontratazio publikoan sartzeko apirilaren 7ko 3/2016 Legea) nahiz Gipuzkoako Foru Aldundiaren mailan kontratazioa arautzeko ezarritako beste edozein xedapenek arautuko dute, baldin eta aplikagarri badira.
3.- Nolanahi ere, aurretik aipatutako legezko eta erregelamenduzko arauak SPKLren aurka ez doazen guztiak aplikatuko dira.
4.- Ordezko gisa, zuzenbide administratiboko gainerako arauak aplikatuko dira eta, horiek izan ezean, zuzenbide pribatuko arauak.
5.- Baldintza agiri honen eta kontratuko beste dokumentuetako edozeinen artean desadostasunik izanez gero, baldintza agiri hau nagusituko da.
6.- Kontratuko klausulak, edozein modutan, kontratuaren zati diren kontratuzko gainerako dokumentuak eta adostutako kontua egikaritzean aplikagarri diren argibide edo araudiak ez ezagutzeak ez du adjudikazioduna salbuesten horiek betetzeko betebeharretik.
7.- SPKLren 190. artikuluan aurreikusiarekin bat, kontratazio organoak du kontratu administratiboa interpretatzeko eta hauek betetzeko unean sortzen diren zalantzak erabakitzeko eskumena. Era berean, egindako kontratua aldatu ahal izango du, eta hori suntsiaraztea erabaki ahal izango du, betiere SPKLk eta berau garatzeko xedapenek jasotzen dituzten mugen barnean eta beharkizunetan eta aipatzen dituzten ondorioekin.
8.- Kontratua aplikatu edo interpretatzerakoan, egikaritzean, aldatzean, betetzean edo suntsiaraztean sor litezkeen auziak Foru Aldundiko organo eskudunek erabakiko dituzte, kontratistari entzun ondoren, SPKLk 191. artikuluan eta HAKLAOk 97. artikuluan ezarritako prozedurari jarraituz. Organo horiek hartzen dituzten erabakiak betearazi beharrekoak izango dira berehala.
9.- Interesdun baten eskariz hasitako prozeduretan, berariaz bestelakorik ezarri ez bada eta horien xedea diru zenbatekoak erreklamatzea, administrazio prerrogatibak baliatzea edo administrazio kontratu baten egikaritzeari, burutzeari edo azkentzeari buruzko beste edozein gai bada, ebazpena emateko aurreikusitako epea ebazpena jakinarazi gabe igaroz gero, bere eskabidea administrazio isiltasunez ezetsitzat jo ahal izango du interesdunak, nahiz eta bere horretan iraungo duen ebazteko betebeharrak.
12.- Errekurtsoen araubidea
1.- Baldintza-agiri honen eta preskripzio teknikoen agiriaren aurka, nahi izanez gero, errekurtsoa jarri ahal izango da SPKLren 44. artikuluan aurreikusitako kontratazio-arloko errekurtso bereziaren bidez, baldin eta kontratuaren balio zenbatetsia hiru milioi eurotik gorakoa bada.
2.- Jarduketa hauen aurka ere errekurtsoa jarri ahal izango da:
a) Lizitazio-iragarkiak eta kontratazioa arautu behar duten baldintzak ezartzen dituzten kontratuzko gainerako dokumentuak.
b) Prozeduran egindako tramiteko egintzak, baldin eta tramiteko egintza horiek esleipenari buruz zuzenean edo zeharka zerbait erabakitzen badute, prozedurak aurrera jarraitu ezina eragiten badute edota defendatu ezina edo eskubide edo interes legitimoentzako kalte konponezinen bat badakarte. Edozein kasutan, aurreko inguruabarrak ematen direla ulertuko da hautagai edo lizitatzaileak onartu ala ez onartzea, edo eskaintzak onartu edo baztertzea adosteko mahaiaren edo kontratazio-organoaren egintzetan, SPKL Legearen 149. artikulua aplikatuz modu ezohikoan baxuak izateagatik baztertzen diren eskaintzak barne.
c) Esleipen-akordioak.
d) SPKL Legearen 204. eta 205. artikuluetan ezarritako ez-betetzeetan oinarritutako aldaketak, aldaketak esleipen berri bat ekarri behar zuela ulertzeagatik.
SPKLren 51. artikuluan xedatuarekin bat, errekurtsoa aurkeztu beharko da kontratazio organoaren erregistroan, Kontratazio Errekurtsoen Foru Auzitegi Administratiboarenean, edo urriaren 1eko 39/2015 Legeak, Administrazio Publikoen Administrazio Prozedura Erkidearenak, 16.4 artikuluan ezartzen dituen lekuetan, 15 egun balioduneko epean, SPKLren 50. artikuluan aurreikusitako baldintzetan.
Aurreko lerroaldean xedatutakoa gorabehera, errekurtsoa SPKL Legearen 39. artikuluko c), d), e) edo f) idatz-zatietako 2. apartatuan aurreikusitako baliogabetasun-arrazoietakoren batean oinarritzen denean, SPKL Legearen 50.2. artikuluan errekurtsoak jartzeko aurreikusitako epeak errespetatuko dira.
Aukeran izango da, halaber, administrazioarekiko auzi errekurtsoa jartzea Administrazioarekiko Auzien Jurisdikzioari buruzko ekainaren 13ko 29/1998 Legean jasotakoaren arabera, betiere Euskadiko Justiziako Auzitegi Nagusiaren aurrean bi hilabeteko epean.
3.- Bestelako kontratuen kasuan, urriaren 1eko 39/2015 Legeak, Administrazio Publikoen Administrazio Prozedura Erkidearenak, sektore publikoko araubide juridikoari dagokionez indarrean dagoen erregulazioak, eta Administrazioarekiko Auzien Jurisdikzioaren uztailaren 13ko 29/1998 Legeak aurreikusten dituzten errekurtso arruntak jarri ahal izango dira.
II. KAPITULUA - KONTRATAZIOA
13.- Espediente mota eta lizitazio modua 
1.- Kontratazio espedientea ezaugarrien taularen hasieran aurreikusitako prozedurari eta izapidetzeari jarraituz burutuko da.
Aldagaiak onartzen badira, lizitatzaileek aukera izango dute alternatibak eskaintzeko ezaugarrien taulako 11. apartatuan ezarritako moduan eta ezaugarri tekniko partikularren agirian ezarri eta apartatu horretan laburtutako betekizun, modalitate eta ezaugarriekin.
2.- Espedientearen presazko izapidetzea ezaugarri-taularen goiburuan zehazten bada, lizitatzeko, esleitzeko eta formalizatzeko ezarritako epeak murriztu egingo dira, SPKLren 119. artikuluan eta horrekin bat datozenetan ezarritako arauen arabera.
14.- Lizitatzaile natural edo juridikoak
1.- Administrazioarekin kontratatu ahal izango dute pertsona natural edo juridikoek, espainiar zein atzerritarrek, baldin eta jarduteko erabateko gaitasuna badute, kontratatzeko inolako galarazpenek eragiten ez badie eta kaudimen ekonomiko, finantzario, tekniko eta profesionala egiaztatzen badute edo, SPKLk hala eskatzen duenean, behar bezala sailkatuak badaude.
Araudi aplikagarriak ezartzen duela-eta adjudikatzaileari eskatzen zaionean bere antolakundeari, irabazien xedeari, finantzaketa sistemari edota beste batzuei buruzko zenbait beharkizun betetzea adjudikazio prozeduran parte hartu ahal izateko, alderdi horiek prozeduran aurkezten denean egiaztatu beharko ditu.
2.- Aurreko apartatuan gaitasunari, kaudimenari eta kontratatzeko debekurik ez izateari buruz aipatzen diren inguruabarrak eskaintzak aurkezteko azken egunean bete behar dira, eta kontratua hobetzen den unean mantendu egin beharko dira.
3.- Halaber, lizitatzaileek kontratuaren xede den prestazioa burutzeko, hala dagokionean, eska daitekeen gaitasun profesionala edo enpresa mailakoa izan beharko dute.
4.- Pertsona juridikoei ez zaie kontraturik adjudikatuko, baldin eta estatutuen edo sorrerako araudiaren arabera berezko dituzten helburuak, xedea edo jarduera esparrua kontratuaren prestazioekin bat ez badatoz.
5.- Era berean, Administrazioak kontratuak egin ahal izango ditu aldi baterako eratzen diren enpresa elkarteekin; horrelakoetan, ez da beharrezkoa kontratua adjudikatzen zaion arte enpresa elkartea eskritura publiko bitartez eratuta egotea.
Aldi baterako enpresa elkarte baten osaera aldatzen denean kontratua formalizatu aurretik eta ondoren, SPKLren 69. artikuluaren 8. apartatuan eta ondorengoetan jasotakoari jarraituko zaio. Horretarako, zer zirkunstantzia gertatu den jakinarazi beharko zaio kontratazio organoari.
6.- Europar Batasuneko enpresei edo Europako Esparru Ekonomikoari buruzko Akordioa sinatu duten estatuetako enpresei eta Batasunekoak ez diren enpresei dagokienez, SPKLren 67. eta 68. artikuluetan xedatutakoa izango da aplikagarria.
7.- SPKLren 70.2 artikuluan xedatutakoaren arabera, baldintza agiri honen objektu den kontratua ezingo zaie adjudikatu lizitazioko obrak zaindu, gainbegiratu, kontrolatu eta zuzentzeko helburua duten zerbitzu kontratuetako adjudikaziodun diren enpresa berberei, ezta horiekin lotura duten enpresei ere. Elkarren artean lotura duten enpresatzat hartuko dira Merkataritza Kodearen 42. artikuluan aurreikusitako egoeraren batean daudenak.
15.- Behin-behineko bermea
1.- SPKLren 106. artikuluan aurreikusitakoarekin bat etorriz, ezohiko kasuan, interes publikoko arrazoiak direla medio eta espedientean justifikatuta, kontratu honi dagokionez behin-behineko bermea eratzea eskatzen bada, haren zenbatekoa ezaugarrien taulako 16. apartatuan agertzen dena izango da.
2.- Bermeen formari eta baldintzei dagokienez, SPKLren 106.3. eta 108.1. artikuluetan jasotakoa beteko da, bai eta HAKLEOren 55., 56., 57. eta 58. artikuluetan jasotakoa ere.
3.-Behin-behineko bermea automatikoki iraungiko da, eta lizitatzaileei kontratua burutu eta berehala itzuliko zaie.
16.- Proposamenak aurkeztea
1.- Proposamenak lizitazio elektronikoko www.contratacion.euskadi.eus plataformaren bidez aurkeztuko dira ezaugarrien taulako 33. apartatuan adierazitako epean, lizitazio iragarkia kontratatzailearen profilean argitaratu eta hurrengo egunetik aurrera, edo lizitazio iragarkia erregulazio harmonizatuko kontratuetarako Europar Batasuneko Argitalpenen Bulegora bidali eta hurrengo egunetik aurrera.
2.- Dokumentazioa nahiz jakinarazpenak eta komunikazioak bidaltzeko, jarraitu egin beharko zaio baldintza-agiri honetako I. eranskinean  jasotakoari.
3.- Dokumentuak izendatzerakoan, kontuan hartuko dira agiri honetako 19., 20. eta 21. klausuletan adierazten diren apartatuak, BAT, BI eta HIRU artxibo elektronikoetan sartu behar diren dokumentuen eduki gisa.
4.- Eskaintzak isil-gordekoak izango dira; horregatik, behar adina neurri hartuko da lizitazioa jendaurrean egin arte eskaintzak sekretuak izatea ziurtatzeko.
17.- Lizitatzaileentzako informazioa
1.- SPKLren 138.3 artikuluak aipatzen duen informazio osagarri edo gehigarria eman beharra dagoenean, administrazio kontratatzaileak informazio hori eman beharko du eskaintzak aurkezteko finkatutako mugako data baino sei egun natural lehenago gehienez ere, betiere informazio eskaera mugako data hura baino, gutxienez, hamabi egun natural lehenago aurkezten bada. Eskaera hori lizitazio iragarkian eta ezaugarrien taulako 1. apartuan aurreikusten den helbide elektronikora zuzenduko da.
2.- Presakotzat jo diren espedienteen kasuan, eskaintzak aurkezteko epea amaitu aurretiko gehienezko epe hori 4 egun naturalekoa izango da, erregulazio harmonizatupeko kontratuen kasuan.
3.- Eskatutako argibideak kontratatzailearen profilean publiko egiten diren kasuetan, erantzunak lotesleak izango dira.
18.- Proposamenen edukia
1.- Proposamenak hurrengo klausuletan adierazten diren artxibo elektronikoetan aurkeztuko ditu lizitatzaileak edo haren ordezkaritza duen pertsonak.
2.- Fitxategi elektroniko bakoitzaren barnean, fitxategi bereizi batean, horren edukiaren zerrenda bat egingo da. Zerrenda horren izenburuan hau adierazi beharko da (HAKLAOren 80.1. art).
19.- BAT fitxategi elektronikoa: “AURRETIKO BETEKIZUNAK BETETZEN DIRELA EGIAZTATZEKO DOKUMENTAZIOA”.
1.- “AURRETIKO BETEKIZUNAK BETETZEN DIRELA EGIAZTATZEKO DOKUMENTAZIOA” izeneko artxibo elektronikoan sartu egin beharko dira ondoren zerrendatzen diren dokumentuak, horiek guztiak jasotzen dituen aurkibidearekin batera.
a) Jakinarazpenak eta komunikazioak jasotzeko datuak, I. eranskinaren gehigarriaren ereduari jarraituz.
b) Europako kontratazio agiri bakarra (EKAB). SPKLren 140. eta 141. artikuluetan aurreikusitakoarekin bat, erantzukizunpeko adierazpena aurkeztuko da, II. eranskinean jasotako jarraibideen arabera beteta, eta lizitatzaileak edo honen ordezkariak sinatuta eta han adierazitako formulario eredura egokituta.
Enpresa lizitatzaileak beste erakunde batzuen kaudimena eta bitartekoak baliatzen dituenean, horietako bakoitzeko EKAB bat aurkeztu beharko da.
Ezaugarrien taulan kontratuaren gaia sortaka zatitzea aurreikusten denean, baldin eta kaudimen ekonomiko eta finantzarioari edo tekniko eta profesionalari buruzko baldintzak sorta batetik bestera aldatzen badira, Europako kontratazio agiri bakar bat aurkeztuko da kaudimen baldintza berberak aplikatzen zaizkion sorta bakoitzeko edo sorta talde bakoitzeko.
c) Aldi baterako enpresa elkartea eratzeko konpromisoa, hala badagokio. Enpresa bi edo gehiago lizitazio batera aurkezten direnean aldi baterako elkartea sorturik, dokumentu pribatua aurkeztu beharko dute, elkartea osatuko duten enpresen izenak eta zertzeladak eta bakoitzaren partaidetza adierazita. Horiez gain, adjudikaziodun gertatuz gero aldi baterako elkartea formalki eratzeko konpromisoa bere gain hartzen dutela adierazi beharko dute (SPKLren 69. artikulua eta HAKLAOren 24. artikulua). Agiri hori elkartea osatzen duen enpresa bakoitzaren ordezkariek sinatu beharko dute. Kasu horietan, enpresa bakoitzak EKAB agiri bat aurkeztu beharko du. Agiri honetako III. eranskinean  jasotzen da aldi baterako enpresa elkartea eratzeko konpromisoaren eredua.
d) Kontratua egikaritzean bitarteko pertsonal eta materialak atxikitzeko erantzukizunpeko adierazpena, ezaugarrien taulako 14. apartatuan adierazten diren profil eta zehaztapenekin. Agiri honen IV. eranskinean jasota dago eredua.
e) Enpresa lizitatzailearen erantzukizunpeko berariazko adierazpena, bera parte den enpresa taldeari buruzkoa eta talde bereko sozietate guztiak hartzen dituena, Merkataritza Kodearen 42. artikuluan ezarritako baldintzetan. Inongo enpresa taldetakoa ez bada, adierazpenak horixe adierazi beharko du. Agiri honen V. eranskinean jasota dago eredua.
f) Gipuzkoako Foru Administrazioaren kontratazio publikoari aplikatzeko jokabide kodea eta erakundearen zuzentasun esparrua betetzeari buruzko adierazpena. Adierazpen hori agiri honen VI.  eranskinean jasotzen den eredua erabiliz egin beharko da.
g) Lizitatzaileen izaera konfidentzialeko dokumentu eta datuei buruzko adierazpena.Enpresa lizitatzaileek, hala dagokionean, adierazi beharko dute aurkeztutako zer dokumentu administratibo eta tekniko eta zer datu diren, beren ustez, konfidentzialtzat jotzeko modukoak. Zirkunstantzia hori, gainera, argi adierazi beharko da (gaininprimatua, marjinan edo beste edozein modutan) halakotzat adierazitako dokumentuan bertan. Enpresa lizitatzaileek aurkeztutako dokumentuak eta datuak konfidentzial jo daitezke, horiek hirugarren pertsona edo erakunde batzuei zabaltzea lizitatzailearen interes komertzial zilegien kontrakoa izan daitekeenean edo enpresen arteko lehia leiala kaltetu dezakeenean. Adierazpen hau egin ezean, dokumentu edo datu konfidentzialik ez dagoela ulertuko da. Agiri honen VII. eranskinean jasota dago eredua.
h) Behin-behineko bermea egiaztatzeko dokumentua, hala badagokio. Behin-behineko bermea eskatzen bada, hau horrela ordainduko da:
· Banku kontuaren nazioarteko zenbakia duen ES71 2095 0611 09 1062462774 kontuan, diruzko bermeak direnean; horrelakoetan, egindako gordailua egiaztatzen duen frogagiria ere sartu beharko da.
· Kontratazio organoaren aurrean, idatzoharra egindako baloreen ibilgetze-ziurtagiriak, abalak edo kauzio-aseguruen ziurtagiriak direnean (ikusi abal eredua VIII. eranskinean).
Aldi baterako enpresa elkarteen kasuan, behin-behineko bermeak parte hartzen duten enpresa batekin edo ugarirekin eratu ahal izango dira, betiere, guztien artean ezaugarrien taulako 16. apartatuan eskatzen den zenbatekoa lortzen bada eta aldi baterako elkarteko kide guztiak bermatzen baditu solidarioki.
i) Atzerriko lizitatzaileek aurkeztu beharreko dokumentazioko berezitasunak. Atzerriko lizitatzaile guztiek, gainera, aurkeztu beharko dute edozein ordenatako epaitegi eta auzitegi espainiarren jurisdikzioaren mendean jartzeko adierazpena, kontratuan zuzenean edo zeharka sor daitezkeen gorabehera guztietarako, hala dagokioenean uko eginez lizitatzaileari egoki dakiokeen atzerriko jurisdikzio foruari (SPKLren 140.1 f) .
Europar Batasuneko kide ez diren edo Europako Esparru Bakarrari buruzko Akordioa sinatu ez duten Estatuetako enpresek gainera honakoak aurkeztu beharko dituzte:
· Enpresak egoitza duen lekuan Espainiak duen Diplomaziako Misio Iraunkorrak edo Kontsuletxeko Bulegoak emandako txostena, horretan erasota lagaz, enpresak aurrez frogatuta betiere, tokiko erregistro profesionalean, komertzialean edo antzekoren batean izena emanda dagoela edo, bestela, tokiko trafikoan ohiz aritzen dela kontratuaren xede diren jardueren esparruan.
· SPKLren 68. artikuluan aipatzen den elkarrekikotasun txostena, erregulazio harmonizatupeko kontratuetan izan ezik, azken kasu horretan Misio Diplomatiko Iraunkorrak edo Ekonomia Ministerioaren Kanpo Merkataritzako Idazkaritza Nagusiak Merkataritzako Mundu Erakundeko Kontratazio Publikoari buruzko Akordioaren Estatu sinatzailearen izaerari buruz igorritako txostenarekin ordezkatuko da.
· Ezaugarrien taulako 31. apartatuan hala eskatzen bada, obren kontratuaren esleipendun izan diren Batasunekoak ez diren enpresek sukurtsal bat ireki beharko dute Espainian, eginkizun horiek betetzeko ahalordedunak edo ordezkariak izendatuz, eta Merkataritza Erregistroan inskribatuta egon beharko dira.
2.- Kontratazio organoak edo kontratazio mahaiak, edozein unetan, dokumentu bidezko justifikazioa eskatu ahal izango dute, lizitatzaileek, erantzukizunpeko adierazpen bitartez, betetzen dituztela adierazitako baldintzei buruz. 
Lizitatzaileak behar besteko epea izango du eskatu zaion dokumentazioa aurkezteko. Epe hori ezingo da 5 egun baliodunetik gorakoa izan, errekerimendua jaso eta hurrengo egunetik kontatzen hasita. Errekerimendua ez bada behar bezala aurkezten aipatutako epean, ulertuko da lizitatzaileak kendu egin duela bere eskaintza eta, horrenbestez, prozeduratik kanpo geratuko da.
20.- BI zenbakiko gutun azal edo artxibo elektronikoa: “BALIO-JUDIZIO BITARTEZ BALIOETSI BEHARREKO DOKUMENTAZIOA”
1.- Ezaugarrien taulako 17. apartatuan  balio-judizio baten bitartez aurretik balioetsi beharreko adjudikazio irizpideak jaso baldin badira, lizitatzaileak BI zenbakiko artxibo elektronikoa aurkeztu beharko du, “BALIO-JUDIZIO BITARTEZ BALIOETSI BEHARREKO DOKUMENTAZIOA” izenarekin, horretan sartuz hartan eskatutako dokumentazioa.
2.- Artxibo elektroniko honetan ez da inolaz ere sartuko HIRU zenbakiko artxibo elektronikoan joan behar duen informaziorik.
Orobat, lizitatzaileak datuak aurkeztu beharko ditu, proiektuan berariaz adierazten diren bestelako dokumentuak eta ahalbidetzen dutenak egiaztatzea eskaintzak betetzen dituela eskatu arren baloratuko ez diren zehaztapen teknikoak. Dokumentuak BI zenbakiko artxibo elektronikoan sartuko dira, baldin eta artxibo elektroniko hori aurkeztea derrigorrezkoa bada; derrigorrez aurkeztu beharrik ez badago, ordea, HIRU zenbakiko artxibo elektronikoan sartuko dira.
20.- HIRU zenbakiko gutun azal edo artxibo elektronikoa: “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA”
1.- “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izeneko artxibo elektronikoan, eskaintza ekonomikoa eta formulen aplikazioaren bitartez ebaluatu beharreko bestelako dokumentuak jaso beharko dira.
2.- Proposamenak IX. eranskinean jasotako eredura egokitu beharko dira, eta ez da onartuko Administrazioak eskaintza kontuan hartze aldera funtsezkotzat hartzen duena argi eta garbi ezagutzea eragozten duten hutsak, akatsak edo ezabapenak dituen proposamenik. Lizitatzaileen eskaintza ekonomikoek, partida independente gisa, balio erantsiaren gaineko zergaren zenbatekoa adierazi beharko dute, jasanarazi behar den kasuan.
Bai eskaintza ekonomikoa bai artxibo horretan jasotzen den bestelako dokumentazioa ezaugarrien taulako 17. apartatuan adierazten diren irizpideekin bat ebaluatuko dira.
3.- Eskaintzaren batek lizitazio oinarriaren aurrekontua gainditzen badu, ezarritako eredua nabarmen aldatzen badu, eskaintzaren zenbatekoan akats nabaria badu edo enpresa lizitatzaileak berak aitortzen badu akatsak dituela eta ez dela bideragarria, kontratazio mahaiak baztertu egingo du ebazpen arrazoitu bat emanez. Aldiz, ereduko hitz batzuk aldatzea edo kentzea, baldin eta ez badute ereduaren zentzua aldatzen, ez da nahiko arrazoi izango proposamena baztertzeko.
4.- Lizitatzaile bakoitzak eskaintza bakarra aurkez dezake, SPKLren 142. artikuluan aldaeren onargarritasunari buruz jasotakoa eragotzi gabe. Halaber, ezingo du beste enpresa batzuekin aldi baterako elkartea eginez inolako proposamenik aurkeztu, aurretik bakarka aurkeztu badu, ezta aldi baterako elkarte bat baino gehiagotan badago ere. Printzipio hau urratuz gero, aldi berean aurkeztutako eskaintza guztiak ezetsi egingo dira.
5.- Proposamena aldi baterako enpresa elkarte batek egina denean, hura osatzen duten guztiek izenpetu behar dute, zuzenean edo beren ordezkarien bitartez.
6.- Ezaugarrien taulako 11. apartatuak aldaerak aurkeztea baimentzen duenean, erreferentzia gisa oinarria hartzen duen eskaintza ekonomikoaz gain, artxibo honek eskaintza ekonomiko bat jaso ahal izango du aldaera bakoitzeko. Aldaera bakoitzari dagokion eskaintza ekonomikoa ere baldintza agiri honen IX. eranskineko ereduaren arabera egin behar da, eta apartatu horretan adierazitako kontzeptuak eta baldintzak jaso behar ditu.
22.- Aldaerak onartzea
1.- Aldaerak onartzen diren kasuan, lizitatzaile bakoitzak aurkezten duen proposamen bakarrak kontratuaren xedera begira eskaintzeari egoki irizten dion adina aukera jaso ahal izango du, ezaugarri tekniko partikularren agirian finkatutako baldintza, modalitate eta ezaugarri teknikoekin, ezaugarrien taulako 11. apartatuan laburtzen baitira.Aldaerak ezaugarrien taulako apartatu horretan bertan ezartzen den moduan aurkeztuko dira, eta ezingo dute kontratuaren lizitazioko oinarrizko aurrekontua gainditu.
2.- Nolanahi ere, enpresa lizitatzaileentzat nahitaezkoa izango da oinarrizko eskaintza bat aurkeztea, behin betiko proiektuari soilik eta hertsiki lotua. Ezaugarrien taulan xedatutako gauzatze epea eta prezioa edo epe zein prezio apalagoak eduki beharko ditu eskaintza horrek, eta aurkeztutako lan programarekin zehatz-mehatz bat etorri beharko dira.
23.- Proposamenak aurkeztearen ondorioak
1.- Enpresa lizitatzailearen aldetik proposamena aurkezteak berekin dakar plegu honetako eta baldintza teknikoen pleguko klausulak baldintzarik gabe onartzea, salbuespenik gabe, eta baita kontratazio mahai edo organoak Sektore Publikoko Lizitatzaile eta Enpresa Sailkatuen Erregistro Ofizialean edo Europar Batasuneko Estatu kide baten operadoreen ekonomikoen zerrenda ofizialetan jasotako datuak kontsultatzeko baimena ere.
Baldintza agiriak ez onartzeak eskaintza atzera botatzea ekarriko du, ezinbestean.
2.- Lizitatzaileek ezingo dute beren proposamena kendu 15 egun naturaletan, proposamenak irekitzen direnetik aurrera, adjudikazioduna aukeratzeko irizpide bakarra prezioa izan denean, edo bi hilabeteko epean, kontratua adjudikatzeko beste irizpide batzuk kontuan hartu direnean, SPKLren 158.2 artikuluan aurreikusiarekin. Epe hori hamabost egun baliodunetan luzatuko da SPKL Legearen 149. artikuluan, ezohiko moduan baxuak direnen eskaintzei buruzkoan, aipatzen diren izapideak jarraitzea ezinbestekoa denean.
3.- Proposamen bat behar ez bezala erretiratzen bada, lizitatzaileak ezingo du Administrazio Publikoekin kontratatu, SPKLren 71.2 artikuluan xedatuarekin bat. Gainera, behin-behineko bermea konfiskatuta geratuko da, SPKLren 106.1 artikuluarekin bat, horrelako bermerik eskatu baldin bada.
24.- Kontratazio mahaia
1.- Kontratazio mahaia izango da eskaintzak baloratzeko organo tekniko eskumenduna, eta SPKL Legearen 326. artikuluan aurreikusitakoaren arabera eta, gainera, mahaiaren osaketa eta eginkizunak garatzen dituen maiatzaren 8ko 817/2009 Errege Dekretuaren 21. eta 22. artikuluetan jasotakoari jarraiki jardungo du.
2.- Mahaiaren osaketa ezaugarrien taulako 32. apartatuan aurreikusita dago. Hori kontratatzailearen profilaren bitartez argitaratuko da lizitazioaren iragarkiarekin edo, bestela, mahaia bera eratu aurretik betiere, aipatutako profilean egindako iragarki espezifiko batekin.
3.- Kargua hutsik badago, edo titularra gaixorik edo kanpoan badago, arrazoi justifikaturen bat izanik, ordezkapen hauek ezartzen dira kontratazio mahaiko kideentzat:
-Mahaiburua: bokalek ordezkatuko dute, agiri honen ezaugarrien taulan edo, hala badagokio, kontratatzailearen profilean adierazitako hurrenkera berean.
- Bokalak: bokalak, oro har, titularrak atxikita dauden zerbitzu edo kudeaketa unitateei atxikitako funtzionarioek ordezkatuko dituzte edo, bestela, bokalari dagokion zuzendaritzako beste zerbitzu batzuei atxikitakoek, eta mahaiburu kargua duenak izendatuko ditu. Ordezkapena deskribatutako moduan egin ezin bada, departamentuko kudeaketa zerbitzu ezberdinetara atxikitako langileek ordezkatuko dituzte bokalak, mahaiburuko titularrak izendatuta.
- Kontuhartzailetza eta Auditoretza Zerbitzuari atxikitako bokalaren kasuan, zerbitzu horretako funtzionario batek ordezkatuko du. 
- Idazkaria: kontratua kudeatzen duen departamentuari atxikitako eta mahaiburu kargua duenak izendatutako funtzionario batek ordezkatuko du.
25.- Proposamenak irekitzea eta aztertzea
25.1.- BAT zenbakiko artxibo elektronikoak irekitzea eta administrazio dokumentazioa kalifikatzea
1.- Proposamenak aurkezteko epea amaiturik, kontratazio mahaiak ireki eta kalifikatu egingo du lizitatzaileek BAT zenbakiko artxibo elektronikoan garaiz eta behar moduan aurkeztutako dokumentazio administratiboa. Mahaiak akats edo huts konpongarririk ikusten badu aurkeztutako dokumentuetan, alde interesdunei emango die aditzera, eta gehienez 3 egun naturaleko epea emango die horiek zuzendu edo konpontzeko. Halaber, dagoeneko aurkeztutako dokumentazioaz gain, mahaiak dokumentazio osagarria edo argigarria aurkeztea eskatu ahal izango die lizitatzaileei, eta 5 egun naturaleko epea emango zaie horretarako.
2.- Interesdunei jakinarazpen elektronikoz emango zaie aditzera akatsa edo hutsa ikusi dela.
3- Azkenik, kontratazio mahaiak lizitaziorako onartuak izan diren lizitatzaileak eta ukatuak izan direnak zein ziren zehaztuko du, ukatze horren arrazoiak adieraziz.
25.2.- BI zenbakiko artxibo elektronikoak irekitzea eta aztertzea (BI zenbakiko artxibo elektronikoak daudenean bakarrik)
1.- Haien aurkezpena nahitaezkoa denean, “BALIO-JUDIZIO BITARTEZ BALIOETSI BEHARREKO DOKUMENTAZIOA” izenarekin identifikatutako BI zenbakiko artxibo elektronikoak irekiko dira, horien edukia ezaugarrien taulako 17. apartatuan adierazitako irizpideen arabera ebaluatzearren.
2.- Ekitaldi hori hasteko, mahaiak proposamenak kalifikatzeari buruzko berariazko erabakia hartuko du, lizitaziora onartuak eta lizitaziotik kanpo utziak identifikatuz eta horretarako arrazoiak emanez.
3.- Lizitazio prozeduratik kanpo geratuko dira eskatzen diren baldintza teknikoak betetzen ez dituzten lizitatzaileak eta BI zenbakidun artxibo elektronikoetan formulen aplikazioaren bitartez ebaluatu beharreko dokumentazioa (HIRU zenbakidun artxibo elektronikoa) sartzen dutenak.
25.3 HIRU zenbakiko artxibo elektronikoak irekitzea eta aztertzea
1.- HIRU zenbakiko artxibo elektronikoak ekitaldi publikoan irekiko dira eta, oro har, zuzenean jarraitu ahal izango da ekitaldia, kasuan kasuko kontratatzailearen profileko deialdian adierazten den estekaren bitartez.
2.- HIRU zenbakiko artxibo elektronikoak jendaurrean irekitzeko ekitaldiaren hasieran –BI zenbakiko artxibo elektronikorik ez dagoenean–, mahaiak berariazko pronuntziamendua egingo du proposamenen kalifikazioari buruz, lizitaziora onartuak eta lizitaziotik kanpo utziak identifikatuz eta horretarako arrazoiak emanez. 
3.- Balio-judizio bitartez ebaluatzeko irizpiderik baden kasuan, ebaluazio horren emaitza ekitaldi honetan adieraziko da.
4.- Ondoren, kontratazio mahaiak ireki egingo ditu onartutako lizitatzaileek aurkeztutako HIRU zenbakiko artxibo elektronikoak, “FORMULEN APLIKAZIOAREN BITARTEZ EBALUATZEKO ESKAINTZA EKONOMIKOA ETA DOKUMENTAZIOA” izenekoak, eta eskaintza ekonomikoak irakurriko ditu.
5.- Artxibo elektroniko horietan jasotzen den dokumentazioa ezaugarrien taulako 17. apartatuan adierazten diren irizpideekin bat ebaluatuko da.
6.- Edonola ere, irizpide horien ebaluazioa BI zenbakiko artxibo elektronikoetan jasotako dokumentazioaren balorazioaren ondotikoa izango da, beti.
25.4.- Kontratazio mahaiaren aktak
Aurreko apartatuen arabera jardundako guztia erasota lagako da dagozkion aktetan, horiek prozeduraren emaitza eta izandako gorabeherak jasoko baitituzte.
26.- Kontratazio mahaiaren egintzen emaitza argitaratzea eta lizitatzaile ukituei jakinaraztea
1.- Eskaintzen kalifikazioa, onarpena edo bazterketa kontratatzailearen profilean argitaratuko da. Argitaratze horretatik kanpo geratuko da indarrean dagoen legediarekin bat argitaratu ezin den informazioa. Dena den, kasuan-kasu bidezko diren komunikazio edo jakinarazpenak zuzenduko zaizkie lizitatzaile ukituei.
2.- Lizitatzaile bat kanporatzeko egintza 39/2015 Legeak, urriaren 1ekoak, Herri Administrazioen Prozedura Administratibo Erkideari buruzkoak, 40. artikuluan eta hurrengoetan ezarritako prozeduren arabera jakinaraziko da.
3.- Bitarteko elektroniko bidezko jakinarazpena errefusatua izan dela ulertuko da, jakinarazpena eskuratzeko moduan jarri eta 10 egun natural igaro direnean horren edukira sartu gabe; eta jakinarazpen betekizuna epe barruan bete dela ulertuko da, jakinarazpena Gipuzkoako Foru Aldundiaren egoitza elektronikoan eskuragarri jartzen denean.
27.- Adjudikazio irizpideak
1.- Kontratua adjudikatzeko irizpideak eta haztapena, bai oinarrizko eskaintzari eta bai aldaerei aplikatuko zaizkienak, lizitazio iragarkian eta ezaugarrien taulako 17. apartatuan ezarritakoak izango dira.
2.- Ezaugarrien taulako 17. apartatuan adierazten diren ezaugarri formalak (testu idatzien paperaren tamaina, marjinak, letra mota eta lerroartekoa –kontuan eduki gabe grafikoak, argazkiak, diagramak...–) betetzen ez dituzten eskaintzak aurkezten dituzten enpresei eskaintza formalki zuzentzea eskatuko zaie, betiere haren eduki materiala aldatu gabe. Eduki hori aldatzeak berehala prozeduratik baztertzea ekarriko du.
Errekerimendua egin ondoren formalitatea bete gabe jarraitzen badu, proposamenak ez dira baloratuko kasuan kasuko adjudikazio irizpideari dagokionez, baina hura ez betetzeak ez du, inola ere, proposamena adjudikazio prozeduratik kanpo utziko.
3.- Ez dira, inola ere, adjudikazio prozeduratik kanpo utziko honelako proposamenak: aipatutako 17. apartatuan adjudikazio irizpideei buruzko apartatu bakoitzerako ezarritako gehieneko luze-laburra gainditzen dutenak (azalak eta aurkibideak kontuan hartu gabe). Gehieneko luze-laburra gaindituz gero, edukia baloratuko da onartutako gehieneko orri kopururaino.
4.- Enpresa lizitatzaileren batek ez badu aurkezten adjudikazio irizpideei buruzko dokumentazioa, enpresa horren proposamena ez da baloratuko aztertzen ari den irizpideari dagokionez. 
28.- Eskaintzen balioespena
1.- Bere zereginak betetze aldera, mahaiak egokitzat jotzen dituen txosten tekniko guztiak eska ditzake, SPKL Legearen 146.2.b) artikuluan aurreikusitakoaren arabera.
2.- Eskatzen diren ezaugarri teknikoak betetzen ez dituzten proposamenak kanpoan utziko ditu kontratazio mahaiak.
3.- Irizpideen kasuan, balio irizpideen mendeko balorazioa dutenak haztapen osoaren % 50 baino gehiago direnean, prestakuntza egokia duen aditu batzorde batek egingo du BI zenbakiko artxibo elektronikoaren aurretiazko ebaluazioa, edo organismo tekniko espezializatu batek, berariaz adieraziko baita ezaugarrien taularen17. apartatuan eta kontratatzailearen profilean argitaratuko.  Apartatu horretan erasota lagako dira aditu batzordeak edo organismo tekniko espezializatuak baloratu beharreko irizpide zehatzak, aipatuek balorazioa egiteko izango duten epearekin eta balorazio horrek izan beharko dituen gehienezko eta gutxienezko mugekin batera.
4.- SPKLren 147.2. artikuluan xedatutakoaren arabera, kontratua adjudikatzeko irizpideak aplikatu ondoren, hainbat eskaintzen artean berdinketa badago, hurrengo paragrafoan aipatutako irizpide sozialak ordenan aplikatuz desegingo da berdinketa hori. Eskaintzak aurkezteko epea amaitzeko momentuari egiten diote erreferentzia irizpide sozial horiek.
5.- Kontratua adjudikatzeko unean lehentasuna izango dute enpresako langileen artean % 2 desgaitu baino gehiago duten enpresek aurkeztutako proposamenek, proposamen horiek adjudikaziorako oinarri diren irizpideen ikuspegitik proposamen abantailatsuenen parean baldin badaude betiere. Proposamen abantailatsuenarekin berdinketa egoeran dauden hainbat enpresa lizitatzailek egiaztatzen badute beren langileen artean desgaitasuna duten pertsonak % 2 edo gehiago direla, kontratua adjudikatzeko orduan, lehentasuna izango du lan kontratu finkodun langile ezindu gehien daukan enpresa lizitatzaileak. Hala ere berdinketa egoeran jarraitzen badute, prezio baxuena eskaini duen proposamena aukeratuko da; prezioa ere berdina bada, adjudikazioa zozketaz erabakiko da.
Irizpide horiek aplikatze aldera, lizitatzaileek egiaztatu egin beharko dituzte, hala badagokio, dagozkion lan-kontratuekin eta Gizarte Segurantzarako kotizazioa erakusteko dokumentuekin eta aurrez aipatutako irizpide sozialak egiaztatzeko zuzenbidez onartutako beste edozein dokumenturekin.
29.- Eskaintzak argitzea
Kontratazio organoak edo kontratazio mahaiak eskaintza aurkeztuei buruzko argibideak eskatu ahal izango dizkiete lizitatzaileei, edo eskaintzen erredakzioko akats material agerikoak zuzentzeko esan, betiere tratu berdintasunaren printzipioa errespetatuta eta eskaintzen baldintzak aldatzeko inolako aukerarik emateke. Jardundako guztia dokumentu bidez erasota laga beharko da espedientean. Jardundako guztia dokumentu bidez adierazita utzi beharko da espedientean.
30.- Balio ezohiko moduan baxuak dituzten eskaintzak
1.- Kontratazio organoak paramatro objektiboak ezarriko ditu ezaugarri taularen 17. apartatuan, zeinen arabera ulertuko baita proposamena ezin dela bete ezohiko moduan baxua delako.
2.- Anormaltasun presuntziopean egon daitezkeen proposamen batzuk identifikatzen direnean, kontratazio mahaiak –edo, bestela, kontratazio organoak– lizitatzaileari edo lizitatzaileei eskatu beharko die eskaintza ez-ohiko edo anormaltzat definitzea eragin duten proposameneko parametroak modu arrazoituan eta zehatzean justifikatzeko eta xehakatzeko. Horrela, SPKLren 149. artikuluko 4tik 6ra bitarteko apartatuetan aurreikusitako prozedura tramitatuko du, eta, emaitza ikusirik, proposamena onartzea edo atzera botatzea proposatuko dio kontratazio organoari.
31.- Prozedurako ondorengotza
1.- Prozedura izapidetzen den bitartean, eta kontratua burutu baino lehenago,  enpresaren ondarea edo jardueraren adar bat beste batenarekin edo batzuenarekin batu delako, edo zatitu delako, edo eskualdatu delako, prozeduran enpresa lizitatzaile edo hautagaiaren ondorengo izango dira sozietate xurgatzaileak, bat-egitetik sortu direnak, zatiketaren onuradun izan direnak, edo ondarea edo dena delako jarduera-adarra eskuratu dutenak, betiere, horretarako gaitasuna izanik, kontratatzeko debekurik ez duela eta kaudimena eta gaitasuna nahiz sailkapena badituela egiaztatzen badu, adjudikazio prozeduran parte hartu ahal izateko administrazio-klausula partikularren agirian eskatutako baldintzak beteta.
2.- Aurreko apartatuko eragiketak enpresa elkarteak egiaztatzen baditu, SPKLren 69. artikuluaren esanak jarraituko dira.
32.- Kontratua ez adjudikatzeko edo ez egiteko erabakia eta adjudikazio prozeduran Administrazioak atzera egitea
1.- Kontratua ez adjudikatzeko edo egiteko erabakia eta  SPKL Legearen 152. artikuluan adierazitako moduan adjudikazio prozeduran atzera egitekoa, kontratazio organoak adostu ahal izango ditu kontratua formalizatu aurretik, lizitatzaileei jakinaraziz eta, era berean, Europar Batzordeari horren berri emanez, kontratua Europar Batasuneko Egunkari Ofizialean iragarri denean.
2.- Kasu bietan, hautagai egokiei edo lizitatzaileei ordaina eman beharko zaie, baldintza-agiri honetako ezaugarrien taulako 25. apartatuak kasuan-kasuan zehazten duen kopurukoa.
33.- Adjudikazioa
33.1- Eskaintzen sailkapena eta adjudikazio proposamena
Behin eskaintzak baloratu ondoren, aktarekin batera dagokion balorazioa eta kontratua esleitzeko proposamena bidaliko dizkio kontratazio mahaiak kontratazio organoari. Proposamenean, ezaugarrien taulako 17. apartatuan jasotako irizpideen aplikazioz bakoitzari emandako puntuazioaren arabera beheranzko hurrenkeraz antolatuta agertuko dira eskaintzak, kalitate-prezio erlazio onena duena identifikatuta.
Kontratua esleitzeko proposamenak ez du eskubidetik sortzen proposatutako lizitatzailearen alde, eta, beraz, hark ez du eskubiderik eskuratuko Administrazioaren aurrean harik eta kontratua formalizatzen ez den arte.
Kontuan hartzeko irizpide bakarra prezioa denean, ulertuko da eskaintzarik onena preziorik txikiena jasotzen duena dela. 
33.2.- Kalitate-prezio erlaziorik oneneko eskaintza aurkeztu duen lizitatzaileak aurretiazko baldintzak betetzeari buruzko frogagiriak aurkeztea
1.- Kontratazio-organok mahiaren proposamena onartu ostean, dagozkion zerbitzuek eskaintza onena aurkeztu duen lizitatzailea deituko dute, 10 egun balioduneko epean, eskabidea jaso eta hurrengo egunetik zenbatzen hasita, kontratua adjudikatzeko ezinbesteko modura zerrendatzen den dokumentazioa aurkez dezan.
Honatx dokumentazio hori:
a) Jarduteko gaitasuna eta jarduera eremua egiaztatzen duten agiriak. Enpresa pertsona juridikoa bada, Merkataritza Erregistroan behar bezala inskribatutako eraketa edo, hala badagokio, aldaketa eskrituraren bidez egiaztatuko da jarduteko gaitasuna, baldin eta aplikagarri zaion merkataritza legeriaren arabera inskripzio betebehar hori galdagarria bada. Erregistroan inskribatuta egote hori eskagarria ez bada, jarduteko gaitasuna egiaztatuko da eraketaren eskritura edo agiriaren, estatutuen edo fundazio aktaren bitartez, horretan jasota egongo baitira jarduera erregulatzen duten arauak. Horiek, hala dagokionean, dagokien erregistro ofizialean inskribatuta egongo dira. 
Pertsona juridikoei ez zaie kontraturik adjudikatuko, baldin eta estatutuen edo sorrerako araudiaren arabera berezko dituzten helburuak, xedea edo jarduera eremua kontratuaren prestazioekin bat ez badatoz; eta hori aurkeztuko den dokumentazioaren bidez egiaztatu beharko da.
Enpresa pertsona bakarrarena denean, nortasun agiria edo haren ordez balio duen dokumenturen bat aurkeztu behar da.
b) Hala dagokionean, ordezkaritza egiaztatzen duten agiriak.Beste baten izenean aurkezten diren edo proposamenak izenpetzen dituzten pertsonek nortasun agiriaren kopia aurkeztuko dute, horretarako askietsiriko ahalordearekin batera.
Ordezkari horrek NANik ez badu, erregelamenduz hura ordezkatzen duen dokumentuaren fotokopia aurkeztu beharko du, notarioak legitimatua edo dagokion erakunde administratiboak konpultsatua.
Enpresa pertsona juridikoa bada, ahalordeak Merkataritza Erregistroan erregistratuta egon behar du. Alabaina, egintza konkretu baterako ahalordea bada, ez da beharrezkoa izango Merkataritza Erregistroan inskribatuta egotea, betiere Merkataritza Erregistroaren Erregelamenduaren 94.1.5. artikuluan xedatutakoaren arabera.
Ez da beharrezkoa izango ordezkaritzaren ahalordea egiaztatzeko dokumentazioa aurkeztea ordezkaritza hori Gipuzkoako Foru Aldundian inskribatuta dagoenean, bai legezko ordezkarien erroldan, bai izapide horretarako askietsitako ahalordea duen ordezkaritza boluntarioaren errolda korporatiboan.
c) Kaudimen ekonomiko-finantzarioa eta tekniko edo profesionala. Eskatutako sailkapena edo, hala badagokio, bere kaudimen ekonomikoa, finantzarioa eta tekniko edo profesionala egiaztatzea SPKL Legearen 87. eta 88. artikuluetan aurreikusitako bideetako bat erabiliz, betiere, bide horiek lizitazio-iragarkian eta ezaugarrien taulako 13. apartatuan zehaztuz.
Enpresa sailkatzeko zain dagoenean horretarako dagokion eskaera aurkeztu izana egiaztatzeko dokumentua helarazi beharko du, eta dokumentazioko akatsak edo ezabapenak zuzentzeko aurreikusitako epean sailkapenaren jabe dela justifikatu beharko du.
Aldi baterako enpresa elkarteen kasuan, horien kaudimena zehazteko, metatu egingo dira elkartekide bakoitzaren ezaugarriak (HAKLEOren 24.1 artikulua).
Espainiakoak ez diren lizitatzaileek, Europar Batasuneko estatu kideetakoak edo Europako Esparru Ekonomikoari buruzko Akordioa sinatu duten estatuetakoak badira eta Espainian sailkatuta ez badaude, sailkapenaren ordez, sailkapen hori lortzeko eskatzen den kaudimen ekonomiko eta finantzarioa eta teknikoa egiaztatzeko dokumentazioa aurkeztu beharko dute, SPKLren 97. edo 86., 87. eta 88. artikuluetan ezarritako moduan.
Ondorio horietarako, Europar Batasuneko estatu kideek kontratatzeko baimena duten enpresariei buruz ezartzen dituzten zerrenda ofizialak eramateko eskumena duten organoek luzatutako inskripzio ziurtagiriak aurkeztuz gero, ziurtagiria luzatzen duen estatu kide batean establezimendua duten enpresariei buruzkoak direnean, uste izango da enpresak gaitasuna duela haietan jasotako hautapen kualitatiborako baldintzei dagokienez.
Era berean, berdin uste izango da, haietan ziurtatutako alderdiei dagokienez, ziurtapen organismo eskudunek egindako ziurtagiriak aurkeztuz gero, baldin eta horiek betetzen badituzte lizitatzaileak establezimendua duen estatu kideko legediaren arabera luzatutako ziurtapen arau europarrak.
Aurreko apartatuan aipatutako dokumentuetan enpresaria zerrendan inskribatzea edo ziurtagiria ematea eta sailkapena lortzea ahalbidetu duten erreferentziak adierazi beharko dira.
d) Kontratuaren objektua den prestazioa emateko enpresa edo lanbide gaikuntza egiaztatzea.Kontratatzeko gaitasunerako baldintzatzat legez eskagarria baldin bada, kontratu honen xede den prestazioa emateko behar den enpresa edo lanbide gaikuntza egiaztatzen duen dokumentazioa aurkeztu beharko da.
e) Aurkeztu beharko du giza baliabideak eta bitarteko materialak egiaz badituela egiaztatzen duen dokumentazioa, ezaugarrien taulako 14. apartatuan jasotako profilak eta zehaztapenak betez.
f) Kaudimena kanpo bitartekoak erabiliz egiaztatzeko (SPKLren 75. art.), frogatu egin  beharko da egiaz badirela kontratua betetzeko giza baliabideak eta bitarteko materialak, eta, horretarako, kanpoko entitateek idatziz aurkeztu beharko dute hartutako konpromisoa.
Lizitatzaileak, kontratua betetzeko, bere kaudimena egiaztatzeko aurkeztu dituen bitarteko berak erabiliko ditu. Aurreikusi ezin diren arrazoiak direla eta, horiek ordezkatu behar izanez gero,  kaudimen baliokidea egiazta dezaketen beste bitarteko batzuk baliatuko ditu, betiere administrazioak baimenduta.
g) Ingurumen kudeaketako arauak eta kalitate bermearen ingurukoak betetzeari buruzko ziurtagiriak. Ezaugarrien taulako 13. apartatuan hala jasota badago, eta han adierazitakoari jarraituz.
h) Zerga betebeharrak eta Gizarte Segurantzarekikoak betetzeari dagokionez, egunean dagoelako ziurtagiriak. Lizitatzaileak zergak hainbat lurraldetan ordaindu behar dituenean, Administrazio eskudun bakoitzak eginiko ziurtagiriak aurkeztu beharko ditu. Kontratuaren organo kudeatzaileari baimena emango dio dagokion ziurtagiria Gipuzkoako Foru Aldundiari eta Gizarte Segurantzaren Diruzaintza Nagusiari eskatzeko.
i) Berdintasun plan bat baduela justifikatzeko dokumentazioa aurkeztu beharko du, martxoaren 22ko 3/2007 Lege Organikoak, emakumeen eta gizonen benetako berdintasunerako denak, 45. artikuluan xedatzen duenari jarraikiz, 50 langile edo gehiagoko enpresa denean. 
j) Desgaitasuna duten langile kopuruari buruzko egiaztagiriak. 50 langile edo gehiago dituzten enpresek egiaztagiriak aurkeztuko dituzte, ziurtatzeko betetzen dutela % 33 edo gehiagoko desgaitasuna duten pertsonentzat gordetako lanpostuen kuota betetzen dutela, edo modu osagarrian edo subsidiarioki, betetzen dituztela har ditzaketen neurri alternatiboak, kontuan hartuta azaroaren 29ko 1/2013 Errege Dekretu Legegilea, desgaitasuna duten pertsonen eskubideen eta haiek gizarteratzearen lege orokorraren testu bategina onartzekoa, nahiz lege hori garatzen duen araudia.
k) Jarduera Ekonomikoen gaineko Zergaren mendeko jarduerak egiten direnean: urteko ekitaldiko alta, edo azken erreziboa, zerga horren matrikulan baja eman ez izanari buruzko erantzukizunpeko adierazpenarekin batera eta, hala badagokio, salbuetsita egoteari buruzko erantzukizunpeko adierazpena.
l) Hala badagokio, bidezkoa den behin betiko bermea honela gordailatu ahal izango da:
- Banku kontuaren nazioarteko kodea duen ES71 2095 0611 09 1062462774 kontuan, diruzko bermeak direnean; horrelakoetan, egindako gordailua egiaztatzen duen frogagiria ere sartu beharko da.
- Kontratazio organoaren aurrean, idatzoharra egindako baloreen ibilgetze-ziurtagiriak, abalak edo kauzio-aseguruen ziurtagiriak direnean (ikusi abal eredua 
VIII. eranskinean).
2.- Aurretik xedatutakoa xedatuta ere, Euskal Autonomia Erkidegoko Lizitatzaileen eta Enpresa Sailkatuen Erregistroan inskribatu izanaren ziurtagiria aurkeztuz gero, enpresa lizitatzailea salbuetsita geldituko da, hartan jasotakoaren arabera eta aurkakoa frogatu ezean, erregistroan jasotako zirkunstantziei buruzko frogagiriak aurkeztetik.
Sektore Publikoko Lizitatzaileen eta Enpresa Sailkatuen Erregistroko inskripzioaren ziurtagiria aurkezteak SPKL Legearen 87.2 eta 96. artikuluetan eta SPKL Legea neurri batean garatzen duen maiatzaren 8ko 817/2009 Errege Dekretuaren 19. artikuluan aurreikusitako ondorioak izango ditu.
Ziurtagiriekin batera, erantzukizunpeko adierazpen bat aurkeztu beharko da, non azalduko den ziurtagirian adierazitako inguruabarrak ez direla aldatu.
Lizitatzaileen eta Enpresa Sailkatuen Erregistroko inskripzioan frogatu beharreko baldintzetako bat jasota agertzen ez denean, enpresak SPKL Legean ezarritako bitartekoetako bat erabiliz frogatu beharko du.
Enpresa Sektore Publikoko Lizitatzaileen eta Enpresa Sailkatuen Erregistro Ofizialean inskribatuta dagoenean edo Europar Batasuneko estatu kide bateko datu base nazional batean agertzen denean, enpresaren espediente birtual moduan, dokumentuak elektronikoki biltegiratzeko sistema baten moduan edo aurrekalifikazio sistema baten moduan, eta organo horiek haietan doan sartu daitezkeenean, enpresak ez du aurkeztu beharko toki horietan inskribatutako datuak egiaztatzen dituzten dokumentuak edo bestelako froga dokumentala. Izan ere, lizitatzaileak bakarrik adierazi beharko du, espresuki, dena delako erregistroan edo datu basean inskribatuta dagoela.
3.- Aurreko bi apartaduetan aipatzen den dokumentazioa behar bezala eta ezarritako epean aurkezten ez bada, lizitatzaileak bere eskaintza erretiratu duela ulertuko da, eta lizitazioaren oinarrizko aurrekontuaren % 3ko zenbatekoa eskatuko zaio, BEZik gabe, zigor gisa. Zenbateko hori, lehenik eta behin behin-behineko bermearen aurka ordainduko da, baldin eta eratu bada.
Aurreko paragrafoan aipatutako kasuan, eskaintzen sailkapenean hurrengo den lizitatzaileari dokumentazio berbera eskatuko zaio, eskaintzak sailkatuta geratu diren hurrenkerari jarraikiz (SPKL legearen 150.2 artikulua).
4.- Klausula honetan adierazia emandako epearen barnean betetzen ez duen lizitatzaileari, dolo, erru edo zabarkeriaz jardun baldin badu, kontratatzeko galarazpena ezarri ahal izango zaio, SPKLren 71.2 a) artikuluan aurreikusiaren arabera.
33.3.- Behin betiko bermea
1.- SPKLren 145. artikuluan xedatutakoaren arabera, eskaintza onena aurkezten duen lizitatzaileak behin betiko bermea eratu beharko du eta hori kontratazio organoari eskuragarri jarri beharko dio. Lizitatzaileak eskainitako edo lizitazioaren oinarriko aurrekontuaren amaierako prezioaren % 5 izango da berme horren zenbatekoa kontratua unitateko prezioen arabera egiten denean, Balio Erantsiaren gaineko Zerga kontuan hartu gabe. Berme horren eraketa 10 egun balioduneko epean egiaztatu beharko da, SPKL Legearen 150.2 artikuluan aipatutako errekerimendua jaso eta biharamunetik aurrera.
2.- Ezaugarrien taulako 16. apartatuan agertzen den behin betiko bermea SPKLren 108. artikuluan eta HAKLAOen 55. artikuluan eta hurrengoetan aurreikusitako edozein modutan eratu ahalko da. Eskakizun hori esleipendunaren erruz betetzen ez bada, Administrazioak ez dio esleituko.
3.- Ezaugarrien taulako aipatu apartatuan hala aurreikusten bada, prezioa atxikitzearen bitartez eratu ahal izango da.
Prezioa atxikitzearen bitartez eratzen bada, behin betiko bermea kontratistari jasanaraziko zaio, aldez aurretik berariazko baimena izanik, hartako zenbatekoa lehenengo fakturatik eta hurrengoetatik kenduz, zenbateko osora iritsi arte.
4.- Kontratistari eska dakizkiokeen zehapenak edo kalte-ordainak bermearen bitartez gauzatzen badira, kontratistak berriz jarri beharko du bermea, edo lehendik jarritakoa dagokion kopuruz handitu, haiek gauzatzen direnetik 15 egun naturaleko epean; horrela ez egitea kontratua suntsiarazteko arrazoia izango da.
5.- Kontratuan izandako aldaketaren bat dela eta kontratuaren prezioa ere aldatzen bada, bermea egokitu egin beharko da, kontratua aldatzeko erabakia adjudikaziodunari jakinarazten zaion egunetik kontatzen hasi eta 15 egun naturaleko epean, hain zuzen prezio berriarekiko proportzioa mantendu dezan.
6.- Nolanahi ere, behin betiko bermea SPKLren 110. artikuluan aipatutako kontzeptuez erantzuteko erabiliko da. Kontzeptu horien barruan sartuta dago kontratistak ez betetzea kontratuari lotutako prestazioak oker betetzearen ondorioz hirugarrengoei eragindako kalte galerak ordaintzeko betebeharra, SPKL Legearen 196. artikuluan jasota dagoena.
7.- Behin-behineko bermea eratzen denean, esleipendunak aukeran izango du behin-behineko bermearen zenbatekoa behin betiko bermeari aplikatzea edo azken hori berriro eratzea.
8.- Berme osagarria SPKLren 107.2 artikuluan jasotakoaren arabera ezarriko da, eta, hala badagokio, ezaugarrien taulako 16. apartatuan xedatutakoari jarraituko zaio.
33.4.- Adjudikazioa
1.- Kontratazio organoak bost egun balioduneko epean esleitu behar du kontratua, 33.2 klausulan aipatu diren agiriak jasotzen dituenetik aurrera.
Dena den, kontratuaren esleipenduna hautatzeko irizpide bakarra prezioa denean, esleipena egiteko epea, gehienez ere, hamabost egunekoa izango da, proposamenak irekitzeko egunaren ondorengotik kontatzen hasita.
Ezingo da utzi adjudikatu gabe lizitazio bat, baldin eta baldintza agirian ageri diren irizpideen arabera onargarria den eskaintza edo proposamenen bat badago.
2.- Adjudikazioaren ebazpena arrazoitua izan beharko da eta lizitatzaileei jakinaraziko zaie, eta kontratatzailearen profilean argitaratu beharko da 15 eguneko epean.
3.- Hitzarmen kolektiboari buruzko informazioa esleipen-ebazpenean jasoko da eta, halaber, kontratatzailearen profilean argitaratuko da, enpresa esleipendunak adierazita badauka kontratuaren xede den jardueran arituko diren langileei aplikagarri zaiela halako hitzarmen kolektiboa.
4.- Aurreko 2. apartatuan aipatutako jakinarazpenak eta publizitateak beharrezko informazioa izango dute, eta bereziki SPKLren 151.2 artikuluak galdatua, hain zuzen adjudikazio prozeduran interesa duten pertsonek behar beste oinarritutako errekurtsoak jarri ahal izan ditzaten adjudikazio erabakiaren kontra.
5.- Adjudikazioaren motibazioan SPKLren 153.3 artikuluan jasotako isilpekotasun salbuespena aplikatu beharko da.
6.- Edozein kasutan, jakinarazpenean eta kontratatzailearen profilean hura SPKL Legearen 153. artikuluan xedatutakoaren arabera formalizatzeko epea adieraziko da.
7.- Jakinarazpena Gipuzkoako Foru Aldundiko egoitza elektronikoan bertaratuz egingo da.
34.- Kontratua formalizatzea
1.- Kontratua lizitazioaren baldintzekin zehaztasun osoz bat datorren administrazio dokumentu bidez formalizatu beharko da, dokumentu hori edozein erregistro publikora sartzeko nahikoa titulu izango delarik. Nolanahi ere, kontratua eskritura publiko bihurtzeko eska dezake kontratistak, eta, orduan, bere kontura izango ditu eskritura publikoak egiteak sortzen dituen gastuak. Kontratua formalizatzeko dokumentuan ezingo da inola ere sartu esleipen irizpideak aldatzea eragingo duen klausularik.
2.- Kontratua formalizazioaz burutzen da eta, horrenbestez, ezin izango da inolaz ere kontratua betetzen hasi, aurrez formalizatzeke.
3.- Kontratua sinatu aurretik, esleipenduna ordezkatzen duen pertsonak honakoak aurkeztu beharko dizkio kontratazio organoari:
a) Bere identitatea eta ordezkaritza egiaztatzen dituzten dokumentuak.
b) Adjudikazioduna aldi baterako enpresa elkartea baldin bada, elkartearen eraketaren eskritura publikoa, elkarteari eman zaion IFK eta ahal nahikoz hornitutako ordezkaria izango den pertsonaren izendapena.
c) Baldin eta Euskal Autonomia Erkidegoko Lizitatzaileen eta Enpresa Sailkatuen Erregistroak edo estatuko Lizitatzaileen eta Enpresa Sailkatuen Erregistroak emandako ziurtagiria aurkeztu bada, adjudikaziodunak berretsi egin beharko du ziurtagiria ematea eragin zuten baldintzak indarrean daudela.
4- Kontratuari kontratazio arloko errekurtso berezia ipini ahal bazaio, formalizazioa ezingo da gauzatu adjudikazioaren jakinarazpena lizitatzaileei igorri eta 15 egun baliodun igarotzen diren arte.
Kontratua formalizatzeko, kontratazio organoak gehienez bost egun naturaleko epea emango dio adjudikaziodunari, horrek errekerimendua jaso eta biharamunetik hasita, baldin eta aurreko paragrafoan adierazitako epea iragan bada eta kontratuaren sinadura etetera behartzen duen errekurtsorik ez bada jarri. Era berean jokatuko du, errekurtsoa ebazteko eskumena duen organoak etena altxatu duenean.
5- Gainerako kasuetan, kontratua beranduenez 15 egun balioduneko epean formalizatu beharko da, adjudikaziodunak  adjudikazioaren jakinarazpena jaso eta hurrengo egunetik zenbatzen hasita.
6.- Kontratua sinatzen den ekitaldi berean eta hura sinatuta, enpresa adjudikaziodunak hauek sinatuko ditu: memoria, obra unitateetako parte diren oinarrizko edo funtsezko materialen deskribapenari dagokion guztian; planoak; preskripzio teknikoen agiriak eta proiektuko aurrekontuko prezioen koadroak, eta baita administrazio klausulen agiri hau ere. Dokumentu horiek guztiek kontratuzko izaera dute. Horrela, horien berri duela eta bere adostasuna jasota geratuko dira.
Kontratuaren edukian espresuki jaso beharko dira adjudikaziodunak proposamen teknikoan, eta alderdi sozialen eta ingurumenekoen gaineko adjudikazio irizpidetzat baloratutako alderdiei dagokienez, bere gain hartutako obligazioak, hain zuzen ere urriaren 29ko 11/2014 Foru Arauak, erosketa publiko sozialki arduratsuari buruzko kontratu klausulak foru sektore publikoko kontratazioan txertatzekoak, 11.3 artikuluan ezartzen duenarekin bat.
7.- Adjudikaziodunari egotz dakizkiokeen arrazoiak direla eta kontratua ez bada formalizatu adierazitako epearen barnean, lizitazioko oinarrizko aurrekontuaren % 3 eskatuko zaio, BEZik gabe, zehapen kontzeptuan. Horretaz gain, kontratatzeko galarazpena ere ezarri ahal izango zaio, SPKLren 71.2.b) artikuluan aurreikusiarekin bat.
8.- Kontratua ez formalizatzeko arrazoiak administrazioari egozteko modukoak badira, berandutzek eragindako kalteen ordaina emango zaio kontratistari.
9.- Kontratuaren formalizazioari publizitatea emango zaio, SPKLren 154. artikuluan xedatutakoaren arabera.
III. KAPITULUA- KONTRATUA BETETZEA
35.- Kontratuaren arduraduna
1.- Kontratazio organoak kontratuaren arduradun bat esleituko du kontratuaren esleipenaren ebazpenean. Hura arduratuko da kontratua gauzatzen dela behatzeaz eta adostutako prestazioa behar bezala burutzen dela ziurtatzeko beharrezkoak diren erabakiak hartu eta argibideak emateaz.
Era berean, kontratuaren arduradun izango den pertsonak laguntzaileak eduki ahal izango ditu, titulu profesional edo jakintza espezifikoen arabera. Laguntzaile horiek kontratua adjudikatzeko ebazpenean bertan identifikatuko dira, eta, hori une horretan ezinezkoa bada, ondorengo ebazpen batean.
Kontratuaren arduraduna izango da enpresa adjudikaziodunaren eta kontratazio organoaren arteko solaskidea.
2.- Kontratuaren arduradunaren eskumenak Zuzendari Fakultatiboak burutuko ditu, SPKL legearen 237.etik 246.era bitarteko artikuluetan xedatutakoaren arabera.
3.- Bere eginkizunak garatu ahal izateko, arduradunak eta laguntzaileak libre sartu ahal izango dira kontratuaren objektu den prestazioa garatzen den lekuetara, eta egoki iritzitako ikuskapen guztiak egin ahal izango dituzte, segurtasun eta osasun koordinatzaile izendatzen den pertsonak lagunduta, betiere kokaleku horiek eta haien baldintza teknikoak kontratuaren objektu diren prestazioak garatzeko erabakigarriak badira. Kasu horietatik at, kontratuaren arduradunak lekuetara sartzeko beharra justifikatu beharko du, espresuki eta espediente administratiboan zehaztuta; espediente hori kontratazio organoak berretsi beharko du aurretik.
Era berean, egoki deritzoten informazio eta dokumentazioa eskatu ahal izango dute, eta kontratuaren objektua behar bezala betetzeko beharrezko bilerak sustatu eta deitu, hala badagokio, betetze horretako edozein gorabehera bideratu ahal izatearren.
4.- Kontratuaren arduradunak ezarriko ditu jarraibideak.
Zehazki, honako eginkizun hauek dagozkio:
a) Kontratua egikaritzeko lanak kontratuan bertan jasotako baldintzetan eta aurreikusitako epean gauzatzen ari direla egiaztatzea. Eginkizun horrek ahalbidetuko du beharrezko ekintzak egitea, jarduera horrek kontratuaren kalitate eskakizunak eta klausula sozialak, ingurumenekoak eta berritzaileak betetzen ote dituen egiaztatzearren.
b) Kontratazio organoari aditzera ematea edozein motatako ez-betetzeak eta, hala dagokionean, zigorrak ezartzeko, kontratua eteteko, kontratua suntsiarazteko, kontratua behar bezala gauzatzea bermatzeko bestelako neurriren bat hartzeko edo Administrazioari enpresa kontratistaren ez-betetzeak eragiten dituen kalteengatiko ordaina emateko prozedura abia dadin proposatzea.
c) Kontratuan beharrezko den aldaketa oro gomendatzea, esaterako zehaztapen, jarraibide edo jardun eraginkorragoak eman ditzaketen beste beharkizun batzuen kasuan.
d) Kontratuari atxikitako pertsona zein material aldetiko aldaketak baimentzea, betiere kontratazio organoak emandako jarraibideen ildotik, kontratuaren aldaketarik ez dakarten kasuetan.
e) Epea luzatzeko premia eta egokitasunaren berri ematea eta arrazoitzea.
f) Enpresa kontratistak azpikontratistekiko dituen ordainketa obligazioak betetzen dituela egiaztatzea.
5.- Kontratua bete bitartean aldatzen bada kontratuaren arduradunaren edo laguntzaileen izendapena, enpresa kontratistari horren berri emango zaio, idatziz, kontratatzailearen profilean argitaratzearekin batera.
36.- Kontratistaren ondorengotza
1.- Enpresak edo enpresen jarduera adarrak batzen, zatitzen, jartzen edo eskualdatzen direnean, kontratuak jarraitu egingo du kontratua esleitzen zaion entitatearekin, hori subrogatu egingo baita kontratuari darizkion eskubide eta obligazioetan, betiere SPKLren 98. artikuluan eskatzen diren baldintzak betetzen badira. Kontratista aldi baterako enpresa elkartea denean, SPKLren 69.9 artikuluan jasotakoa beteko da.
2.- Kontratistaren betebeharra da Administrazioari era frogagarrian jakinaraztea nortasun juridikoari eragiten dion aldaketa oro. Horrelakoetan eten egingo da kasuan kasuko fakturak ordaintzeko legez aurreikusten diren epeen konputua, harik eta aldaketak egiaztatzen diren arte.
3.- Kontratua esleitzen zaion erakundeak kaudimenari dagokionez beharrezkoak diren baldintzak ez betetzeagatik subrogazioa ezinezkoa balitz, kontratua eten egingo da, eta esleipendunaren erruz gertatutako etete kasutzat hartuko da ondorio guztietarako.
37.- Kontratua lagatzea
1.- Kontratutik eratortzen diren eskubide eta betebeharrak pertsona edo enpresa esleipendunak hirugarren pertsona bati laga dakizkioke, betiere, horien trebetasun tekniko edo pertsonalak ez badira erabakigarriak izan kontratuaren esleipenean eta lagatzearen ondorioz merkatuko lehian egiazko murrizketarik gertatzen ez bada.
2.- Kontratistak bere eskubide eta betebeharrak hirugarren bati laga ahal izan diezazkion, baldintza hauek bete beharko dira:
a) Kontratazio organoak lagapena egiteko baimena berariaz eta aurretik ematea.
b) Lagatzaileak, gutxienez, kontratuaren zenbatekoaren % 20 betea izatea.
c) Enpresa lagapen hartzaileak kontratuak egiteko gaitasuna eta kontratuaren betetze fasearen arabera galda daitekeen kaudimena izatea. Gainera, behar bezala sailkatuta egon behar du, baldin eta lagatzaileari ere beharkizun hori ezarri bazaio, eta horri ez dio eragin behar kontratatzeko inolako debekuk.
d) Enpresa adjudikaziodunaren eta enpresa lagapen hartzailearen arteko lagapena eskritura publiko bitartez formalizatzea.
3.- Lagatzea subrogaturik geratuko da, lagatzaileari legozkiokeen eskubide eta betebehar guztiei dagokienez.
38.- Enpresa kontratistaren baldintzak eta betebeharrak
38.1.- Baldintza orokorrak
1.- Kontratua adjudikatzen zaion enpresak edo aldi baterako enpresa elkarteak kontratuan aurreikusitako epeetan burutu eta eman beharko dizkio administrazio kontratatzaileari proiektatutako lanak. 
2.- Obrak gauzatu beharko dira onartutako proiektua eta baldintza agiriak, aplikatzekoa den araudi orokorra eta, edozein kasutan, kontratatutako lanen izaeragatik berezkoak diren arau teknikoak zehaztasun osoz betez, eta, kontratua teknikoki interpretatuz, obrako Zuzendaritzak enpresa kontratistari emango lizkiokeen argibideen arabera. Jarraibideak ahoz ematen direnean, alderdiak lotuko badituzte, idatziz berretsi behar dira ahalik eta azkarren.
3.- Kontratua enpresa kontratistaren arrisku eta benturara gauzatuko da, SPKL legearen 239. artikuluan ezarritakoaren kalterik gabe.
4.- Enpresa kontratista izango da Proiektuan aurreikusitako irtenbideak behar bezala gauzatu eta egikaritzearen arduraduna obrak modu asebetegarrian bete artean.
5.- Obrak garatzen diren bitartean eta berme epea betetzen den arte, enpresa kontratista da eraikuntzan ohartarazi daitezkeen akatsen erantzulea.
Administrazioak izendatutako Zuzendaritza fakultatiboaren iritziz obrako zatiren bat akatsekin gauzatu balitz, enpresa kontratista berregin egin beharko du inolako kalte-ordainik jasotzeko eskubiderik izan gabe, nahiz eta akatsak harreraren ondotik hauteman.
Akatsa duten edo kontratuko baldintzak zorrotz betetzen ez dituzten obra unitateak, hala ere onargarriak direla uste badu obra zuzendariak, onartzeko proposa diezaioke Administrazioari, prezioetan beherapena eginda. Kasu horretan, Administrazioak ezarritako prezio beherapena onartzera behartuta dago kontratista, edo, bestela, nahiago badu, gaizki dauden obra unitateak desegin eta berriz eraiki beharko ditu, bere kontura eta kontratuko baldintzen arabera.
6.- Kontratuaren egikaritze epe osoan zehar (luzapenak barne) eta dagokion berme epean (zabaltzeak barne) zehar, enpresa kontratistak aseguru kontratu bat eduki beharko du indarrean, hirugarrenetan sor ditzakeen kalteengatiko erantzukizuna eta obrako kalteak estaltzen dituena. Baldintza agiri honetako 45.
 eta 46. klausulan xedatutako gutxieneko estaldurak eduki beharko ditu aseguru horrek. Bertan, zehazki aipatu beharko dira, besteak beste, pertsona aseguratuak, gutxieneko estaldurak eta zenbateko bermatuak, epea eta baldintza agirien "Ezaugarrien Taulan" xedatutako zenbateko bermatuak. Hori guztia kontratua sinatu eta hilabete bat igaro baino lehen egiaztatu beharko du enpresa kontratistak, bai poliza originala eta dagozkion primen ordainagiriak aurkeztuz, bai entitate aseguratzailearen ziurtagiriak aurkeztuz. Apartatu honetan adierazitako baldintzaren bat betetzen dela ez egiaztatzea kontratua suntsiarazteko arrazoia izango da, betebehar hori funtsezko kontratu-betebeharra baita, SPKLren 211.1 f) artikuluan aurreikusitakoaren arabera.
Nolanahi ere, enpresa adjudikaziodunaren gain joango dira aseguru polizetan ezarrita egon litezkeen frankizien ordainez edo polizaren mugak gainditzen dituzten kalte eta galeren ordainez ordaindu beharreko zenbateko guztiak, baita aseguru polizetan estali gabeko ondasunei eta arriskuei legozkiekeenak ere.
7.- Lizitaziora aurkezten diren enpresek borondatez onartzen dute lizitatze, adjudikatze eta betetze prozesuetatik eratorritako datu guztiei kontratua amaitu bitartean gardentasuna ematea.
38.2.- Kontratua betetzeko baldintza bereziak
1.- Kasu honetan, aurrekontu ekitaldi bakoitzeko abenduko lehenengo hamabostaldia igaro baino lehen, eta edonola ere, kontratua jaso aurreko hilabetea igaro baino lehen, enpresa kontratistak  aurkeztu beharko du kontratuaren egikaritze epe osoan zehar bete beharreko adjudikazio irizpideen eta izaera sozialeko gauzatze baldintza berezien ebaluazio bat, hain zuzen ere X. eranskinaren araberakoa.
2.- Kontratuko parte diren gauzatzeko baldintza berezi guztiak berdin-berdin eskatuko zaizkie haren gauzapenean parte hartzen duten azpikontratista guztiei.
3.- Ezaugarrien taulako 18. apartatuan eta 19. apartatuanxedatutakoez gain, gauzatze betebehar bereziak dira jarraian adierazitakoak:
38.2.1.- Enpresa kontratistaren betebeharrak laneko, gizarte segurantzako eta laneko osasuneko esparruetan.
1.- Kontratistak lan arloan, gizarte segurantza arloan eta laneko segurtasun eta osasun arloan indarrean dauden xedapen guztiak, legezkoak, arauzkoak eta konbentzionalak, bete behar ditu. Zehazki, Gipuzkoako Eraikuntza eta Herri Lanetako Hitzarmen Kolektiboko lan baldintzak aplikatu beharko ditu, indarrean leudeken eta hartan xedatutakoa hobetuko luketen enpresako beste hitzarmen edo itun batzuen kalterik gabe, bere erantzukizun esklusiboa izanik lan istripuekin lotutako oro. Zehazki, zuzen, zorrotz eta bere kontura bete behar du Segurtasun eta Osasun Plana, eraikuntza obretan segurtasun eta osasuneko gutxieneko baldintzak ezartzen dituen urriaren 24ko 1627/1997 Errege Dekretuan eta klausula agiri honetan xedatutakoaren arabera idatzia eta onartua izan behar duena. Entitate kontratatzaileak ez du inolako erantzukizunik izango enpresa kontratistak ez baditu betebehar horiek betetzen.
2.- Zuinketa egiaztatzeko akta sinatu edo obren harrera akta egin aurretik, baita kontratazio organoak edo kontratuaren arduradunak egoki jotzen duen unean ere, adjudikaziodunak dokumentazio hau aurkeztu behar du:
- Harreman nominalaren adierazpen arduraduna eta kontratura atxikitako pertsona kopurua, zehaztuz sexua, eguneko lanaldia, maila profesionala, kontratuaren iraupena eta soldata kostuak.
- ITA txostena (alta emanda dauden langileei buruzko txostena, Gizarte Segurantzak egina) eta Gizarte Segurantzak eginiko ziurtagiria, langileen izenak, enpresan duten antzinatasuna eta kotizazio oinarriak jasotzen dituena.
- Hala badagokio, enpresaren RNT eta RLC, edo lan-kontratuen kopia, Estatuko Enplegu Zerbitzu Publikoaren eredu estandarizatuan.
3.- Enpresa kontratistak, era berean, egiaztatu beharko du, azpikontratatutako enpresei datu egokiak eskatu ostean, enpresa horiek ere obrak gauzatzen diren bitartean lan eta Gizarte Segurantza arloan indarrean diren xedapenak aplikatzen dituztela eta, zehazkiago, aipatutako Gipuzkoako Eraikuntza eta Herri Lanetako Hitzarmen Kolektiboko lan baldintzak betetzen dituztela, indarrean leudeken eta hartan xedatutakoa hobetuko luketen enpresako beste hitzarmen edo itun batzuen kalterik gabe, eta baita segurtasun eta laneko osasun arloko betebeharrak aplikatzen dituztela ere.
4.- Kontratua egikaritzen den bitartean, enpresa kontratistak ordaindu beharko du langilearen kategoria profesionalari aplikagarri zaion hitzarmen kolektiboan jasotako soldata, eta ezingo da inola ere izan hitzarmenekoa baino txikiagoa.
5.- Kontratistak zehaztu beharko du kontratuaren objektu den jarduera egiten duten langileei zer hitzarmen kolektibo aplikatuko dien. Eta ahalik eta informazio gehien aurkeztu beharko dute, kontratua adjudikatu ondoren langile horiei benetan aplikatuko zaizkien lan baldintzei buruz.
6.- Kontratuari atxikitako langileen lan baldintzen edozein aldaketa, baldin eta esleipenaren unean aplikagarria den hitzarmen kolektiboan xedatutakoei eragiten badie, aldez aurretik jakinarazi beharko zaizkio kontratazio organoari.
7.- Enpresa kontratistak sexu jazarpena eta sexuaren arrazoizko jazarpena ekiditeko lan baldintzak bultzatu eta hori prebenitzeko eta horiek pairatu dituztenek egin ditzaketen salaketa edo erreklamazioei bide emateko prozedura berariazkoak arbitratu beharko ditu.
8.- Klausula honetan jasotako betebeharrak betetzetik eratorritako gastuak enpresa adjudikaziodunaren kontura izango dira eta kontratua egikaritzeko eskainitako prezioan barneratuta egongo dira.
9.- Azpikontrataziorik egiten bada, klausula honetan xedatutakoa bete beharko du enpresa azpikontratistak.  Azpikontratatutako jarduerari hasiera eman baino lehen, enpresa kontratistak egiaztatu beharko du azpikontratatutako enpresako langile guztiak gizarte segurantzan izena eta alta emanda daudela, eta horren berri eman beharko dio kontratazio organoari.
10.- Enpresa kontratistak klausula honetan xedatutako betebeharrak ez betetzeagatik, entitate kontratatzailea zigortzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
11.- Aurreko paragrafoetan ezarritako betebeharrak egikaritze baldintza berezi moduan ezartzen dira, eta egiaztatu egin beharko dira kontratua egikaritzean. Betebehar horiek betetzen ez badira —38.2.4 klausulan azpikontratazioetarako xedatutakoa izan ezik—, zigor ekonomikoak jarriko dira. Ez-betetzeen larritasunarekiko proportzionalak izango dira zigorrok, eta horien zenbatekoa ezingo da kontratuaren prezioaren % 10 baino handiagoa izan inola ere. Nolanahi ere, klausula agiri honen arabera betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du.
38.2.2.- Kontratuaren hizkuntza betebeharrak 
1.- Kontratu honek nahitaez bete behar du hizkuntza ofizialtasun bikoitzaren araubidea, hain zuzen ere, Euskal Autonomia Erkidegoko Autonomia Estatutuak 6. artikuluan ezarria eta Euskararen erabilera normalizatzeko azaroaren 24ko 10/1982 Oinarrizko Legean eta hori garatzen duten arauetan erregulatua. Azken horien artean dago, besteak beste Gipuzkoako Foru Aldundiaren eta haren organismo autonomoetan jarduera esparruan euskararen erabilera arautzen duen plana.
2.- Diseinu eta jarduketa guztiak (errotuluak, argitalpenak, seinaleztapenak, oharrak eta jakinarazpenak) planteamendu elebidun batekin egin behar dira, euskaraz eta gaztelaniaz; dena dela, kasu jakin batzuetan, egokia izan daiteke euskarari lehentasuna ematea, planteatutako ekintzaren ezaugarrien arabera eta herritarren segmentuaren arabera. Beti ere, herritarren hizkuntza aukeratzeko eskubidea bermatuko da.
3.- Hizkuntza arloko betekizun hori ez betetzeak berekin ekarriko du SPKL Legearen 192. artikuluan aurreikusitako zigorra ezartzea, kontratuaren xede den prestazioa akatsekin gauzatzeagatik.
4.- Zigorra izango da ez betetzearen araberakoa, proportzio irizpide bati jarraituz.
38.2.3.- Emakume eta gizonen berdintasun arloko betebeharrak
1.- Enpresa adjudikaziodunak, prestazioa egiterakoan, emakumeen eta gizonen arteko aukera berdintasuna sustatzeko neurriak aplikatu behar ditu, otsailaren 18ko 4/2005 Legeak, emakumeen eta gizonen berdintasunerakoak, bere 20 artikuluan aurreikusitakoaren arabera.
Neurri horien artean dago, nahitaez, berdintasun plan bat egitea eta aplikatzea, betiere enpresak aurretik halakorik ez badu, 50 langile baino gutxiago dituelako eta, beraz, horretara behartuta ez dagoelako, 3/2007 Lege Organikoko 45. artikuluan aurreikusitakoaren arabera. Berdintasun planak emakume eta gizonen arteko aukera berdintasuna sustatzeko jarduketak aurreikusi ditzake, besteak beste, ondorengo arloetan: okupazioan, sustapen eta prestakuntzarako aukeretan; sailkapen profesionalean; ordainsarietan; bizitza pertsonala, familiakoa eta lana bateragarri egiteko lanaldiaren antolaketan; eta jazarpen sexualari eta sexu arrazoiarengatikoari aurrea hartzeko zereginean.
Plan hori kontratuaren egikaritzearen barruan egin behar da, aipatutako Lege organikoaren edukiari jarraituz.
Eusko Jaurlaritzaren 2014ko otsailaren 11ko 11/2014 Dekretuan jasotako «Emakumeen eta Gizonen Berdintasunerako Lankidetza Erakundearen» aitorpena eskuratu izanak balioko du egiaztatzeko kontratistak baduela eta aplikatzen duela berdintasun plan bat enpresaren antolaketan.
Administrazio kontratatzaileak edozein unetan eskatu ahal izango dio kontratistari aitorpen horren erabilpen baldintzak betetzen dituela egiaztatzeko.
2.- Enpresa kontratistak neurriak ezarriko ditu kontratuaren exekuzioari atxikitako langileen lana eta bizitza pertsonala edo familiakoa bateragarri egiten laguntzeko eta, enpresa azpikontratistarik balego, hark ere ezarri dituela egiaztatuko du.
Langileen lana eta bizitza pertsonala edo familiarra bateratzen laguntzeko, adjudikaziodunari eskatuko zaio neurriak hartzeko familia zamak dituzten langileentzako ordutegi malgutasuna bermatzeko, edo familia ardurak dituzten langileentzako lanaldi partzialaren eta lanaldi osoaren arteko mugikortasuna ziurtatzeko.
3.- Kontratua exekutatzeko langile berriak kontratatu behar badira, eta kontratuari atxikita dagoen plantillan emakumeen eta gizonen arteko desoreka egon eta ondorioz emakume gutxiago badago, gutxienez emakume bat kontratatu beharko da edo, bestela, aldi baterako kontratua duen emakume bati kontratu mugagabea egin beharko zaio. Langile talde desorekatua izango da langile guztien artean emakumeak % 40 baino gutxiago badira.
4.- Enpresa esleipendunak lengoaia ez-sexista erabili beharko du kontratu hau exekutatzean sortzen den dokumentazio, publizitate, irudi edo material guztietan. Halaber, emakumeen bazterketa iradokitzen duten irudiak edota estereotipo sexistak ekidin beharko ditu, eta berdintasun balioak, presentzia orekatua, aniztasuna, baterako erantzukizuna eta genero rol zein identitateen aniztasuna sustatu beharko ditu.
5.- Aurreko paragrafoetan ezarritako betebeharrak gauzatzeko baldintza berezi moduan ezartzen dira, eta egiaztatu egin beharko dira kontratua egikaritzean.  Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Nolanahi ere, klausula agiri honen arabera betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du.
38.2.4.- Azpikontratazio kasuetarako betebeharrak
1.- Enpresa kontratistak prestazioa modu partzialean egitea ados dezake hirugarren aldeekin. Azpikontratu horiek burutzean SPKL legearen 215. artikuluko 2. apartatuan ezarritakoaren arabera eskagarri diren beharkizunak bete beharko dira.
2.- Ezaugarrien taulako 15. apartatuan zehaztutako eginbehar kritikoak ezingo dira azpikontratatu, eta kontratista nagusiak zuzenean egin beharko ditu.
3.- SPKL legearen 215.2. artikuluan ezarritako betebeharrak bete ezean, artikulu bereko 3. eta 4. apartatuetan xedatutakoa aplikatuko da.
4.- Azpikontratistak enpresa kontratista nagusiaren aurrean soilik egongo dira behartuta, eta, beraz, hark hartuko du bere gain Administrazioaren aurrean kontratua gauzatzeko erantzukizun osoa, gizarte edo lan arloko betebeharrak betetzea barne; gainera, datuak babesteko estatu mailako eta Europako Batasuneko araudia bete beharko du.
5.- Enpresa kontratistak enpresa azpikontratistei egin beharreko ordainketetan bete beharko da SPKL legearen 216. artikuluan xedatutakoa. 
6.- Kontratistak, gainera, betebehar hauek beteko ditu:
a) Enpresa kontratistak bete egin beharko ditu urriaren 18ko 32/2006 Legeak, Eraikuntzaren Sektorean Azpikontratazioa Arautzekoak, ezarritako arauak, baita laneko segurtasun eta osasun arloan indarrean dauden arauak ere, eta azpikontratista orori ere araudi hori betearaziko dio. Hain zuzen ere, egiaztatu egin beharko du azpikontratatzen duen enpresa orok kontratua egikaritzean honako betebehar hauek betetzen dituela:
· Jarduera gauzatzeko eta lanen zuzendaritza zuzenean burutzeko egokiak diren azpiegitura eta bitartekoak dituela erabilgarri, eta langileak ez direla bidegabe laga.
· Bere langileek laneko arriskuen prebentzioari dagokionez beharrezkoa den prestakuntza dutela.
· Prebentzio antolaketa egokia duela.
· Dagozkion betebehar guztiak betetzen dituela laneko segurtasun eta osasun arloan eta, zehazki, prebentzio jarduerak koordinatzeari buruzkoak eta beharrezkoak diren prebentzio baliabideak baliatzeari buruzkoak.
· Kontratua mugagabea duten langileek gutxieneko portzentajea % 30ekoa dela, laneko egonkortasuna bermatze aldera.
· Egiaztatutako Enpresen Erregistroan inskribatuta dagoela.
· Legean ezarritako azpikontratazio araubideko mugak betetzen dituela.
b) Enpresa kontratistak Azpikontratazio Liburua eduki beharko du, eta liburu hori eskura egongo da obran esku hartzen duten eragile guztientzat. Gainera, Azpikontratazio Liburuan egindako azpikontratazioen anotazio guztiak segurtasun eta osasun arloko koordinatzaileari jakinarazi beharko dio.
c) Enpresa kontratistak obran parte hartzen ari diren enpresa guztietako langileen ordezkariei berri eman beharko die, bai obran egindako kontratazio edo azpikontratazioei buruz bai jarduerak koordinatzeko aurreikusi diren neurriei buruz.
d) Azpikontratatutako jarduerari hasiera eman baino lehen, enpresa kontratistak egiaztatuko du azpikontratatutako enpresako langile guztiak Gizarte Segurantzan izena eta alta emanda daudela, eta horren berri emango dio kontratazio organoari.
e) Kontratistak inola ere ezingo du hitzartu kontratuaren zati bat egitea lege ordenamenduaren arabera kontratatzeko ezgaituta dauden pertsonekin edo Sektore Publikoko Kontratuen Legearen 71. artikuluan jasotako kasuetan daudenekin.
f) Enpresa kontratistak egiaztatu egin beharko du enpresa azpikontratistak, langile berriak kontratatu behar baditu kontratua egikaritzeko, lehenetsi dituela gizartetik baztertuak izateko arriskuan dauden pertsonak, lanik ez dutenak edo lan merkatuan sartzeko.
7.- Lan legeriaren arabera, azpikontrataziora atxikitako langileen ordezkariak jakinaren gainean mantendu beharko ditu enpresa kontratistak.
8.- Enpresa edo entitate adjudikaziodunak azpikontratua islatuko den dokumentua aurkeztu beharko du kontratazio organoaren aurrean. Bertan, enpresa edo entitate azpikontratistaren betebeharrak zehaztu beharko dira, kontratu honetan aurreikusitako klausulen inguruan, eta haiek ez betetzeak sortzen dituen ondorioak ere zehaztu beharko dira.
9.- Aurreko paragrafoetan ezarritako betebeharrak gauzatzeko baldintza berezi moduan ezartzen dira, baldin eta ez badaude jasoak indarrean dagoen kontratazio araudian, eta egiaztatu egin beharko dira kontratuan. Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Edonola ere, baldintza agiri honen arabera, betebeharren ez betetzea oso larritzat jotzen denean, betebehar horiek kontratuaren funtsezko betebehartzat joko dira, eta horietakoren bat betetzen ez bada, kontratua suntsiarazi ahal izango da, baldin eta SPKLren 211. artikuluaren 1. apartatuaren f) letraren bigarren paragrafoan xedatutako baldintzak betetzen badira.
10.- Administrazio kontratatzaile honek egiaztatu ahal izango du kontratuan parte hartzen duten azpikontratistei edo hornitzaileei egin beharreko ordainketak zorrotz egiten dituela kontratistak.
Kasu horretan, enpresa kontratistak kontratua perfekzionatzen denean hartan parte hartzen duten azpikontratista edo hornitzaileen xehetasunezko zerrenda igorriko dio administrazio kontratatzaileari, hark hala eskatuta, horietako bakoitzak ordainketa epearekin lotura zuzena izanik, azpikontratzeari edo hornidurari dagokionez bete beharreko baldintzekin batera. Era berean, Administrazio honek eskatuta, ordainketa horiek egin izanaren egiaztagiria aurkeztu beharko du, prestazioa amaitu ondoren, SPKLren 216. artikuluan eta abenduaren 29ko 3/2004 Legean legez ezarritako ordainketa-epeen barruan, aplikagarri den guztian. Betebehar horiek betearazteko baldintza berezitzat hartzen dira, eta horiek ez betetzeak, ordenamendu juridikoak aurreikusitako ondorioez gain, aukera emango du eguneko zigorra ezartzeko, ordainketa atzeratzen den egun natural bakoitzeko, 0,60koa, kontratuaren prezioaren 1.000 euroko, baina haien zenbatekoak ezin izango du inola ere kontratuaren prezioaren % 10 gainditu.
38.3.- Informazioaren segurtasunaren esparruko betebeharrak
1.- Gipuzkoako Foru Aldundiak emandako edo kontratuaren egikaritzan eskuratutako informazioa, datuak edo zehaztapenak konfidentzialtzat hartu beharko dituzte bai kontratistak eta bai bere mendeko langileek. Beraz, haiek ezin izango dira, ez osorik eta ez partzialki, argitaratu, kopiatu, erabili, laga edo hirugarrenei mailegatu, SPKLren 133.2 artikuluan jasotakoaren arabera. Betebehar horiek entitate kontratatzailearekiko harremanak amaituta ere iraungo dute.
2.- Adjudikaziodunak 2017ko azaroaren 13ko GAO aldizkarian argitaratutako Gipuzkoako Foru Aldundiaren Informazioaren Segurtasun Politika eta zerbitzu edo informazio horiekin lotutako segurtasun arloko araudia bete beharko du; halaber, bere langileei horren berri eman eta prestatzera behartuta dago.
3.- Baldin eta, kontratua egikaritzeko beharrezkoa bada kontratistak tratamendurako arduradunaren kontura datu pertsonalak tratatzea:
a) Tratamendu horren helburua adieraziko da ezaugarrien taulan. Kontratistak ezingo ditu datu horiek erabili zehaztutakoak ez diren beste helburu batzuetarako. Baldin eta kontratistak beste helburu baterako erabiltzen baditu datuak, kontratuko estipulazioak edo indarrean dagoen araudia bete gabe komunikatu edo erabiltzen baditu, bera ere tratamendurako ardura duen organotzat hartuko da eta pertsonalki egindako arau hausteez erantzungo du.
b) Kontratistak bete beharko ditu estatuko eta Europar Batasuneko datu babesari buruzko araudia eta entitate kontratatzaileak ematen dizkion jarraibideak.
c) Kontratistak adierazi beharko du, kontratua formalizatu aurretik, non dauden zerbitzariak eta nondik emango diren haiekin lotutako zerbitzuak. Kontratuaren bizialdian horren inguruan egiten den edozein aldaketa behar den garaian komunikatu beharko da.
d) Kontratista behartuta dago, tratamendurako arduraduna den aldetik, izaera pertsonaleko datuen segurtasuna bermatzen duten eta haien deuseztapena, galera edo komunikazioa edo baimenik gabeko sarbidea saihesten duten neurri teknikoak eta antolaketakoak hartzera.
e) Kontratuko zerbitzua amaitu ondoren, kontratistak izaera pertsonaleko datuak deuseztatu beharko ditu, edo itzuli beharko dizkio kontratatzaileari edota foru administrazioak izendatutako tratamendurako arduradunari.
Funtsezko betebehartzat hartuko da, SPKLren 211. artikuluaren 1. apartatuko f) letran jasotakoaren ondorioetarako, apartatu honen a), b) eta c) letretan adierazitakoa, bai eta lizitatzaileei beren eskaintzan, honako hauek adierazteko dagokien betebeharra ere: zerbitzariak edo haiekin lotutako zerbitzuak azpikontratatzea aurreikusi ote duten, zein den enpresaren izena edo profila –kaudimen profesional edo teknikoaren baldintzen aipamena eginez– eta zer azpikontratistari aginduko dioten kontratua egitea. Kontratua gauzatzeko baldintza berezitzat hartuko dira d) eta e) letretan aipatzen diren betebeharrak.
4.- Kontratuaren iraunaldian zehar, entitate kontratatzaileak beharrezkotzat jotzen dituen kontrolak egitea onartuko du adjudikaziodunak, hain zuzen ere segurtasun neurriak betetzen direla egiaztatzeko eta beharrezko neurri zuzentzaileak ezarri ahal izateko.
5.- Baldin eta, enpresa kontratistak edo azpikontratistak klausula honetan xedatutako betebeharrak ez betetzeagatik, entitate kontratatzailea zigortzen badute dirua ordaintzera, diru hori kontratistari jasanaraziko dio. Horretarako, entitate kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
38.4 Kontratazio publikoari aplikatzeko Jokabide Kodea eta Erakundearen Zuzentasun Esparrua betetzeari buruzko betebeharrak
1.- Gipuzkoako Foru Aldundiak beharrezkotzat jotzen du kontratazio publikoen arloko jardunbideetan erakutsi behar diren balio etikoak eta jokabideak nahiz kudeaketa onaren printzipioak eta jardun profesionalerako arauak jasotzea.
2.- Hori guztia, kontratazio publikoei buruzko Europako Parlamentuaren 2014ko otsailaren 26ko 2014/24/EB Zuzentarauaren 16. kontuan hartuzkoan aurreikusitakoaren arabera, zeinak aginte publikoak behartzen dituen bitarteko posible guztiak baliatzera kontratazio publikoetako prozeduretan interes gatazkak ekiditeko. Eta bereziki adierazten du ezen horrek «interes gatazkak detektatzera, saihestera eta konpontzera bideratutako prozedurak erabiltzea» ekar dezakeela berekin.
Horregatik guztiagatik, prozedura honen osotasuna bermatze aldera, Gipuzkoako Foru Administrazioaren kontratazio publikoari aplikatzeko jokabide kodea eta erakundearen zuzentasun esparrua betetzeari buruzko adierazpen eredua gehitzen da VI. eranskinean.
3.- Kode hori oinarrizko betebeharra da, eta ezinbestean bete behar dute Gipuzkoako Foru Aldundiak sustatutako lizitazioetan lehiatzen diren enpresek eta entitateek eta horien esleipendunek. Ez betetzeak kontratazio organoa gaituko du ez-betetzea egin duen enpresa edo entitatea kanporatzeko, edo, hala balegokio, kontratua bertan behera uzteko haien erruz bete gabe geratu delako, legeak halakoetarako ezarritako ondorioekin.
4.- Kontratua suntsiaraztea bidezko ez denean, zigorra ezarriko da. Jokabide Kodearen ez-betetze bakoitza arau hauste larritzat hartuko da, eta horrek kontratuko aurrekontuaren % 10eraino iritsi ahal izango den zigorra sorraraziko du.
5.- Zigorrak ezartzeko prozedurak aintzat hartuko ditu zigorraren kontraesan eta graduazio printzipioak, eta aintzat hartuko ditu, orobat, proportzionaltasuna eta gainerako inguruabarrak.
38.5.- Eraikitzeko eta eraiteko hondakinen arloko betebeharrak
1.- Baldintza agiri honetako ezaugarrien taulako 28. apartatuan
 hala aurreikusten denean, obra egiten duten pertsona fisikoari edo juridikoari aplikagarria zaion araudiko betebeharrez gain, obrak irauten duen bitartean sortzen diren eraikuntza eta eraisketa hondakinen kudeaketari buruzko obligazioak nola beteko dituen adierazten duen plan bat aurkeztu beharko du enpresa esleipendunak, zehazki, 105/2008 Errege Dekretuak, eraikuntza eta eraispen hondakinen ekoizpena eta kudeatzeko arautzekoak, 4.1 eta 5. artikuluetan xedatutakoaren inguruan. Halaber 112/2012 Dekretua, ekainaren 26koa, eraikuntza eta eraispen hondakinen ekoizpena eta kudeaketa arautzeko dena, bete beharko da.
2.- Behin zuzendaritza fakultatiboak onartuta, plana obrako kontratuzko dokumentuen parte izango da.
3.- Betekizun horiek ez betetzeak berekin ekarriko du SPKL legearen 192. artikuluan aurreikusitako zigorra ezartzea, kontratuaren objektu den prestazioa akatsekin gauzatzeagatik.
4.- Zigorra izango da ez betetzearen araberakoa, proportzio irizpide bati jarraituz.
38.6.- Ekipoei eta bitarteko pertsonen inguruko betebeharrak
1.- Kontratistak lantalde eta langile egokiekin egin behar ditu obrak, eskaintzak jasotzen dituen bitartekoak barne, eta lanen martxak noiznahi sortzen dituen premiei behar bezala erantzun.
2.- Zehazki, bere kontura aurreikusi behar du proiekturako eta obrarako beharko duen laguntza tekniko guztia, lan eta espezialitate bakoitzak eskatzen dituen premiei ondo erantzuteko gai izango dena.
3.- Administrazioak bereziki delikatu edo kritikoak diren gai edo arloetan arduradunak izango diren adituak izendatzeko eskatu ahalko dio enpresa kontratistari, baldin eta obretako Zuzendaritza Fakultatiboaren ustez horien beharra badago.
4.- Enpresa kontratista behartuta dago, klausula agiri honetan aipatzen diren lanak egiteko, bere eskaintzan kontratua sinatu aurretik izenez aipatutako teknikariak eta beste langileak izendatzera, bertan zehazten den dedikazioarekin. Ondorioz, kontratuak irauten duen bitartean, dedikazio osoarekin izendatutako langileek ezingo dute beste ezertan lan egin. Halaber, enpresa kontratistak ezingo ditu izendatutako langileak ordeztu, baldin eta kontratuaren arduradunaren berariazko baimenik ez badu. Horregatik, kontratistak lanak egiteko izendatu dituen langileak aldatu ahal izateko administrazioaren onarpena beharko du eta, hala eskatzen bazaio, sartu nahi dituen langile berrien curriculuma aurkeztu beharko du aldez aurretik.
5.- Pertsona kolaboratzaileen parte hartzea proposatzen bada, horien lankidetza konpromisoaren adierazpena helarazi beharko da.  Enpresa kontratistak ezin izango ditu bere eskaintzan proposatutako lankidetzak alde batera utzi, ezta beste batzuekin ordeztu ere, kontratuaren arduradunaren onespenik gabe.
6.- Aurreko paragrafoetan ezarritako betebeharrak egikaritze-baldintza berezi moduan ezartzen dira, eta egiaztatu egin beharko dira kontratua egikaritzean. Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Nolanahi ere, betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du. Isun horiek kobratzeko, isunaren zenbatekoa osoki edo zati batean kenduko da enpresa kontratistari ordaindu beharreko zenbatekotik; bestela, bermearen bidez ordainduko dira.
38.7.- Makineriaren eta bitarteko teknikoen inguruko obligazioak
1.- Kontratistak bere eskaintzan aipatutako makinak eta bitarteko teknikoak ere jarriko ditu eta, oro har, obrak ondo egiteko behar diren guztiak.
2.- Bere eskaintzan sartutako makinak edo bitarteko teknikoak aldatu ahal izateko, proposamen arrazoitu bat aurkeztu beharko du, eta Administrazioaren onarpena behar du.
3.- Makinak eta bitarteko teknikoak lana ongi egiteko baldintzatan eduki behar dira, eta kontratuaren objektu den obrara behar besteko dedikazioa eskainiko diote. Erretiratu nahi izanez gero, aurrena zuritu egin beharko da objektu zuten lan unitatea amaitu dela, eta ondoren, zuzendaritza fakultatiboak baimendu egin beharko du.
4.- Aurreko paragrafoetan ezarritako betebeharrak gauzatzeko baldintza berezi moduan ezartzen dira, eta egiaztatu egin beharko dira kontratua egikaritzean.  Betebehar horiek bete ezean isun ekonomikoak ezarriko dira, ez-betetzearen larritasunaren araberakoak, eta isun horiek ezingo dute gainditu kontratuaren prezioaren % 10. Nolanahi ere, betebehar baten ez-betetzea oso larritzat jotzen den kasuetan, betebehar hori kontratuaren funtsezko betebehartzat joko da eta haren ez-betetzeak kontratua suntsitzea ekarri ahal izango du. Isun horiek kobratzeko, isunaren zenbatekoa osoki edo zati batean kenduko da  kontratistari ordaindu beharreko zenbatekotik; bestela, bermearen bidez ordainduko dira.
38.8.- Baimen eta lizentzien kudeaketaren inguruko betebeharrak
1.- Enpresa kontratistaren kontura eta haren ardura izango da, baldin eta kontratazio organoak bere kabuz kudeatzea erabakitzen ez badu, lanak behar bezala gauzatzeko beharrezkoak diren baimen, lizentzia eta onarpenak eskuratzea, bere kontura eskumeneko organismoen baldintza eta manuak errespetatu beharko dituelarik.
2.- Baimenak, lizentziak edo onarpenak eskuratzeak tasa, fidantza edo bestelako gasturen bat badakar, horiek ordaintzea edo gordailuak egitea ere kontratistaren kontua izango da.
39.- Kontratistari eskatu ahal zaizkion gastuak
Kontratistaren kontura izango dira kontratua formalizatzeko gastuak eskritura publikora eramaten bada. Era berean, bere kontura izango dira, kontratatutako prestazioa betetzeko enpresak egin beharreko gastuak, horien barnean daudelarik gastu orokorrak, finantza arlokoak, aseguruenak, tasak, finantzak, entseguak, garraio eta joan-etorriekin lotutakoak bere mendeko teknikari eta laguntzaileen ordainsari eta dietekin lotutakoak eta klausula agiri honetan aurreikusten diren gainerakoak.
40.- Izaera sozialeko klausulak ez betetzearen ondorio juridikoak
1.- Administrazio klausula partikularren agiri honetan egikaritze baldintza berezi moduan ezarritako betebeharren ez-betetzeak arin, larri edo oso larritzat joko dira, isunak jartzeari begira.
1.1.- Lan arloko, Gizarte Segurantza arloko eta laneko segurtasun eta osasun arloko betebeharren ez betetzeak honela kalifikatuko dira:
1.1.1.- Ez betetze arinak izango dira:
a) Langileari idatziz ez jakinaraztea kontratuaren oinarrizko osagaiak eta lan prestazioa betetzeko baldintza nagusiak, dagokion araudiak ezarritako modu eta epeetan.
b) Enpresan dauden lanpostu hutsen berri ez ematea lanaldi partzialeko langileei, urruneko lana betetzen dutenei, eta iraunaldi zehatzeko kontratuak edo aldi baterakoak dituztenei.
c) Lan istripuen eta deklaratutako laneko gaixotasunen berri ez ematea lan agintaritza eskudunari garaiz eta dagokion moduan, istripu edo gaixotasun horiek arintzat jotzen direnean.
d) Enpresako zerbitzua uzten duten langileen bajak edo haiengan eragina duten bestelako aldaketak garaiz eta forma egokian ez jakinaraztea.
e) Langileek helarazitako aldi baterako ezintasunen baja, baja-berrespen edo altari buruzko mediku agirien kopiak ez bidaltzea dagokion entitateari.
f) Betebehar formalei edo agirizkoei eragiten dien gainerako ez  betetzeak.
1.1.2.- Ez betetze larriak izango dira:
a) Lan kontratua idatziz ez formalizatzea, beharkizun hori legez bete beharrekoa denean edo langileak eskatu duenean.
b) Kontratu motei, iraunaldi zehatzeko kontratuei eta aldi baterako kontratuei buruzko araudia urratzea, kontratu mota ezberdinak lege iruzurrez erabiliz.
c) Lanaldi, gaueko lan, aparteko ordu, ordu osagarri, atsedenaldi, opor eta baimenei buruzko arauak eta legezko nahiz hitzarturiko mugak urratzea.
d) Enpresak bere kasa funtsezko lan baldintzen aldaketa inposatzea, legez ezarritako prozedurak jarraitu gabe.
e) Legez edo hitzarmen kolektiboz ezarritako lan baldintzak baino txarragoak ezartzea, eta, orobat, Langileen Estatutuaren Legearen 4. artikuluan langileei aitortutako eskubideen kontrako egintzak nahiz ez-egiteak burutzea, oso larritzat jo ez badira.
f) Laneko segurtasun eta osasun plana ez egitea lan arriskuen prebentzioari buruzko araudiak ezarritako edukiarekin, bereziki ez denean jaso obrako langileen segurtasun eta osasunari eragiten dieten berariazko arriskuei moldatutako eduki erreal eta egokia, edo ez denean plana egokitu langileari eragiten dioten jarduera, prozedura edo ingurunearen ezaugarri berezietara.
g) Laneko segurtasun eta osasun planaren jarraipena egiteko betebeharra ez betetzea, laneko arriskuen prebentzioari buruzko araudiak ezarritako modu eta edukiarekin.
h) Indarrean dagoen araudiaren araberako mediku azterketak eta langileen osasun egoera aztertzeko aldizkako zainketa probak ez egitea, edo haien emaitzen berri dagokien langileei ez ematea.
i) Langileak euren ezaugarri pertsonal ezagunekin bateraezinak diren lanpostuetara atxikitzea, ez betetzea oso larritzat jotzen denean izan ezik.
j) Lan istripuen eta deklaratutako lanbide gaixotasunen berri garaiz eta forma egokian ez ematea lan agintaritzari, indarrean dauden xedapenen arabera, horiek larri, oso larri edo hilgarri kalifikazioa dutenean, edo ikerketarik ez burutzea langileen osasunari kalterik eragin zaionean edo prebentzio neurriak nahikoak ez direla susmatzeko zantzuak daudenean.
k) Lan arriskuen prebentzioari buruzko araudia ez betetzea, ez betetzea arin edo oso larritzat jo denean izan ezik.
l) Lantokiaren edo langunearen garbitasun eza, ohikoa denean edo langileen osotasun fisikorako eta osasunerako arriskurik dakarrenean.
m) Langile berrien hasierako afiliazioa edo alta ez eskatzea, edo epez kanpo eskatzea, ikuskapen jarduketa baten ondorioz.  Kasu horretan dagoen langile bakoitzeko ez-betetze bat eman dela ulertuko da.
n) Gizarte Segurantzaren Diruzaintza Nagusiak kontzeptu guztiengatik biltzen dituen kuotak dagokion modu eta epeetan ez ordaintzea, edo dagokion diru sarrera behar den zenbatekoan ez egitea, kotizazio agiriak aurkeztuta, betiere diru sarrera ez egitearen arrazoia enpresaren konkurtso deklarazioa ez bada, edo ezinbesteko kasua, edo ez bada eskatu kuotak ordaintzeko epearen atzerapena inspekzio jarduna hasi aurretik eta, ezezko ebazpenik ez bada eman.
1.1.3.- Ez betetze oso larriak izango dira:
a) Langileari zor zaion soldata ez ordaintzea edo ordainketa atzeratzea behin eta berriro.
b) Enpresak bere kasa hartzen dituen eta diskriminazio zuzena nahiz zeharkakoa eragiten duten erabakiak: adina edo desgaitasuna dela-eta aldeko eta aurkako diskriminazioa eragiten dutenak; ordainsari, lanaldi, prestakuntza eta gainerako lan baldintzak direla-eta aldeko eta aurkako diskriminazioa eragiten dutenak; eta jatorria, arraza edo etnia barne, egoera zibila, gizarte maila, erlijio edo sinesteak, ideia politikoak, sexu joera, sindikatuei eta sindikatuen erabakiei atxikitzea edo ez atxikitzea, enpresako beste langile batzuekin ahaidetasun lotura izatea edo hizkuntza dela-eta diskriminazioa eragiten dutenak.
c) Enpresak bere kasa hartzen dituen erabakiak, langileei kalte eginez, baldin eta erabaki horiek tratu berdintasunaren eta diskriminazio ezaren printzipioa bete dadila galdatzeko enpresan egindako erreklamazio baten aurrean edo administrazio akzio zein akzio judizial baten aurrean erreakzioz hartuak badira.
d) Enpresak langileekin pentsioak direla-eta hartutako konpromisoak ez betetzea pentsio planak eta pentsio funtsak arautzen dituen araudian ezarritako moduan.
e) Lan arriskuen prebentziorako araudia bete gabe egiten diren lanak berehala ez geldiaraztea edo geldieran ez uztea, Lan eta Gizarte Segurantzako Ikuskatzailetzak errekerimendua egin duenean, eta lan horiek, Ikuskatzailetzaren iritziz, langileen segurtasun eta osasunerako hurbil-hurbileko arrisku larria dakartenean berekin, edo lanei berriz ekitea geldiarazteko arrazoiak aurrez zuzendu gabe.
f) Langileak euren ezaugarri pertsonal ezagunekin bateraezinak diren lanpostuetara atxikitzea, bai eta langile horiek laneko segurtasun eta osasunaren alorrean dituzten lanbide gaitasunak kontuan izan gabe lanean jardutea, egoera horiek langileen segurtasun eta osasunerako hurbil-hurbileko arrisku larria eragiten dutenean.
g) Prebentzio bitartekorik ez edukitzea, hori nahitaezkoa denean, edo hori edukitzean sortzen diren obligazioak ez betetzea, baldin eta dagokion araudiaren arabera, jarduerak arriskutsuak edo arrisku berezikoak badira.
h) Honako alderdi hauek ez egiaztatzea, dagokion araudiak ezarritako moduan: enpresa azpikontratatuek zuzendaritza nahiz produkzioan lan arriskuen prebentzioko prestakuntza duten langileak badituztela, prebentzio antolamendu egokia badutela, eta dagokion erregistroan inskribatua daudela.
i) Laneko arriskuen prebentzioari buruzko araudia betetzean lan baldintzei aplika dakiekeen beste edozein neurri hartu ez izana, baldin eta horien ondorioz langileen segurtasun eta osasunerako arrisku hurbil-hurbileko eta larria eragiten bada.
j) Gizarte Segurantzaren Diruzaintza Nagusiak kontzeptu guztiengatik biltzen dituen kuotak ez ordaintzea, dagokion epe eta moduan, kotizazio agiriak ez direnean aurkeztu.
k) Kotizazio agirietan edo bestelako agirietan datu faltsuak edo okerrak deklaratzea edo agerraraztea iruzur eginez, betiere kuotetan eragina badute.
l) Lana ematea kontratuak esekita edo lanaldia murriztua duten langileei, kontratuak esekita dauden bitartean, edo lan agintaritzari edo langabezia prestazioak kudeatzen dituen entitateari jakinarazitako lanaldi murriztutik kanpo.
m) Langileei deskontatutako Gizarte Segurantzako kuota zatia epean ez ordaintzea eta harekin geratzea, edo legez dagokiona baino deskontu handiagoa egitea.
1.2.- Azpikontratazio arloko betebeharren ez betetzeak honela kalifikatuko dira:
1.2.1.- Ez-betetze arinak izango dira:
a) Azpikontratazioaren Liburua eskura ez izatea obran, eraikuntza sektorean azpikontratazioa arautzen duen araudiak ezarri moduan.
b) Enpresa kontratistak ez egiaztatzea enpresa azpikontratatua erabiltzen ari den makinen edukitza egiaztatzen duen agiri edo tituluak, edota indarrean dauden legeek eskatzen duten gainerako informazioa.
c) Segurtasun eta osasun arloko koordinatzaileari ez jakinaraztea Azpikontratazio Liburuan jasotako edozein azpikontratazio.
1.2.2.- Ez-betetze larriak izango dira:
a) Eraikuntza sektorean azpikontratazioa arautzen duen legeak eskatzen duen Azpikontratazio Liburua ez izatea, edo modu ordenatuan eta egunean ez eramatea, dagokion araudian ezarri moduan.
b) Ez egiaztatzea enpresa azpikontratatuek badituztela, bai zuzendaritzan bai produkzioan, laneko arriskuen prebentzio arloan prestatuta dauden langileak, edota badutela prebentzio antolaketa egokia.
c) Oro har, kontratua egikaritzen den bitartean ez egiaztatzea enpresa azpikontratatuek betetzen dutela azpikontratazioari buruzko klausula, baldin eta ez betetzeak ez badira ez betetze arin edo oso larritzat jo.
d) Kontratua egikaritzean, legez ezarritako mugak gainditzen dituen azpikontratista edo langile autonomo kopurua jardutea obran, betiere obra zuzendaritzaren berariazko baimena izan gabe, baldin eta ez betetzea oso larritzat jo ez bada.
e) Langileen ordezkariei egindako azpikontratazioak ez jakinaraztea.
1.2.3.- Ez-betetze oso larriak izango dira:
a) Kontratua egikaritzean, legez ezarritako mugak gainditzen dituen azpikontratista edo langile autonomo kopurua jardutea obran, betiere obra zuzendaritzaren berariazko baimena izan gabe, baldin eta arriskuei buruzko araudiak lan horiek arrisku bereziak dituzten lantzat jotzen badituzte.
b) Langileen lagapena egitea indarrean dagoen legedia urratuz.
c) Kontratuaren zati bat kontratatzea ordenamendu juridikoaren arabera kontratatzeko ezgaitua dagoen pertsona batekin edo Sektore Publikoko Kontratuen Legearen testu bategineko 71. artikuluko egoeratako batean dagoen pertsona batekin.
d) Ez egiaztatzea enpresa azpikontratistak kontratu mugagabearekin izan behar duen gutxieneko langile portzentajea baduela, betiere eraikuntza sektorean azpikontratazioa arautzen duen araudiarekin bat.
1.3.- Emakume eta gizonen arteko berdintasuna sustatzeko ezarritako betebeharren ez-betetzeak honela kalifikatuko dira:
1.3.1.- Ez-betetze arina izango da kontratazio organoaren aurrean ez aurkeztea kontratuaren egikaritzeari egokitutako berdintasun plana, plana aurkeztea badagokio.
1.3.2.- Ez-betetze larriak izango dira:
a) Kontratuaren egikaritzeari egokitutako berdintasun plana ez egitea, plaza egitea badagokio.
b) Kontratuaren egikaritzeari begira egindako berdintasun planeko neurriak ez betetzea modu sistematiko batean.
c) Neurririk ez ezartzea kontratuari atxikita dauden langileen lana eta familia bizitza edo bizitza pertsonala bateragarri egiteko.
d) Obrek iraun artean emakume bat ere gutxienez kontratatu ez izana edo emakume baten aldi baterako kontratazioa mugagabe bihurtu ez izana, baldin eta kontratua burutzeko beharrezkoa balitz langileren bat kontratatzea eta enpresa kontratistak kontratuari atxikita duen plantillan emakume eta gizonezko kopurua ez balitz orekatua.
1.3.3.- Ez-betetze oso larria izango da sexuan oinarritutako jazarpena egitea enpresa zuzentzeko ahalmenak baliatuz, edozein dela ere jazarpenaren egilea.
2.- Egikaritzeko baldintza berezi moduan ezarritako betebeharrak ez badira betetzen, azpikontratazioari buruzko 38.2.4 klausulan jasotako kasuan izan ezik, honako isun hauek jarriko dira, betiere kontratua suntsitzea ez badagokio.
2.1.- Ez-betetze arinengatik, kontratuaren prezioaren % 4 gaindituko ez duen isuna jarriko da.
2.2.- Ez-betetze larriengatik, kontratuaren prezioaren % 4 baino isun handiagoa jarriko da, baina prezio horren % 7 gainditu gabe.
2.3.- Ez-betetze larriengatik, kontratuaren prezioaren % 7 baino isun handiagoa jarriko da, baina prezio horren % 10 gainditu gabe, klausula agiri honetako hurrengo klausulan azpikontratazioari dagokionez aurreikusitakoa salbuetsita.
3.- Isun horiek ordainketa oso edo partzial gisa kontratistari ordaindu beharrekotik dagokion zenbatekoa kenduz gauzatuko dira edo, hala balegokio, eratutako bermetik, aipatutako ziurtapenetatik kendu ezin direnean.
4.- Betebeharrek kontratuko funtsezko betebehar izaera izango dute horien ez-betetzea oso larritzat jotzen den kasuetan eta ez-betetze horiek kontratua suntsitzea ekarri ahal izango dute.
41.-. Berandutza zehapenak eta beste zehapen batzuk
1.- Kontratazio organoak, SPKLren 192. eta 193. artikuluetan ezarriarekin bat, zehapenak ezarri ahal izango dizkio enpresa kontratistari, ondoren adierazten diren ez-betetzeengatik:
a) Guztizko epea edo epe partzialen bat ez betetzeagatik.
b) Prestazioa gaizki betetzeagatik; ez betetzeagatik edo gaizki betetzeagatik agiri honetan jasotako kontratua exekutatzeko beste edozein baldintza berezi, hurrengo apartatuetan adierazitakoez bestelakoak direnak.
c) Eskaintzak balioesteko irizpide modura kontuan hartutako alderdietan eragina duen zerbait ez betetzeagatik edo gaizki betetzeagatik.
d) Soldatak ez ordaintzeagatik edo ordainketa behin eta berriro atzeratzeagatik edo hitzarmen kolektiboetatik eratorritako soldata baldintzen azpitiko baldintzak aplikatzeagatik, modu larri eta dolozkoan.
e) Lan Programa eta Laneko Segurtasun eta Osasun Plana aurkezteko epea ez betetzeagatik, horiek eskagarri direnean.
2.- Zehapenen zenbatekoak hauek dira:
a) a) letran aurreikusitakoagatik, SPKL Legearen 193. artikuluko 3. apartatuan aurreikusitako zenbatekoa, baldin eta ezaugarrien taulako 23. apartatuak beste batzuk ezartzen ez baditu.
b) b), c) eta d) idatz-zatietan jasotako arrazoiengatik, kontratuaren prezioaren % 4, non eta kontratazio organoak, arrazoi bidez, larri edo oso larri irizten ez dion ez-betetzeari, horrelakoetan % 7raino iritsi ahal izango baita larrien kasuan, eta % 10eraino oso larrienean. Ez-betetzea errepikatzea kontuan hartuko da larritasuna baloratzeko.
c) e)letran jasotzen den arrazoiagatik, eguneroko zigor bat, euro batekoa kontratuko prezioaren 5.000 euroko, hala badagokio, lehenengo ziurtapenean deskontatuko dena.
Zigor horiek, klausula beraren 1. apartatuko a) letran aipatzen diren betebeharren urraketarako adierazitako salbuespenarekin, proportzionalak izan beharko dira ez-betetzearen larritasunarekiko eta horietako bakoitzaren zenbatekoak ezingo dira kontratuaren prezioaren % 10 baino handiagokoak izan, BEZa aparte, eta guztien artean ere ezingo da kontratuaren prezioaren % 50 gainditu.
3.- Kontratuaren ezaugarri bereziei so, hura behar bezala gauzatzeko aurreko apartatuan adierazitakoez aparteko zehapenak ezartzea beharrezkotzat jotzen bada, horiek ezaugarrien taulako 23. apartatuan zehaztuko dira.
4.- Enpresa kontratista berandutza egoeran dagoela aitortzeko ez da beharrezkoa izango Administrazioak aurretik eskaera egitea.
5.- Bitartekoak atxikitzeko konpromisoa, hizkuntza baldintzak edo bestelako egikaritze baldintza bereziak ez betetzeagatiko edo horiek modu akastunean betetzeagatiko zehapenak ezarriko dira kontratazio organoak ez-betetzea egiaztatzen duen momentuan.
6.- Eskaintzak balioesteko irizpide modura kontuan hartutako alderdietan eragina dutenak ez betetzearen edo gaizki betetzearen ondoriozko zehapenak ezarriko dira, harreraren unean, kontratazio organoak ikusten duenean, kontratistari egotzi ahal zaizkion arrazoiak direla medio, azken horrek kontratua edo eskaintzan beregain hartutako konpromisoren bat ez dituela gauzatu, betiere, horiek garrantzitsuak izan badira esleipenari begira.
Bete ez diren konpromisoak adierazgarritzat joko dira, bete gabeko irizpidean kontratistak eskuratutako puntuazioaren % 50 deskontatu ostean, bere eskaintza ongien balioetsia ez bada.
7.- Gaizki betetzearen ondoriozko zehapenak ezarriko dira, kontratistak akats horiek konpontzeko legez duen betebeharraren gorabehera.
8.- Zehapena ezartzeak ez du kalte eta galerengatiko kalte-ordaina salbuesten. 
9.- Berandutzearen ondoriozko zigorren zenbatekoa faktura edo ziurtagirietatik kenduko da eta, hala badagokio, bermetik, baldin eta aurreko dokumentu horietatik kentzea ezinezkoa bada. Bermea baliatuz ordaintzen direnean, kontratista behartuta geratuko da berme hori birjarri edo areagotzera, egikaritzen denetik 15 egun naturaleko epean. Hala egin ezean, kontratatua eteteko nahiko arrazoi dagoela ulertuko da.
42.- Zuinketa egiaztatzea
1.- Kontratuan zehaztutako epean (ez da izango sinatzen denetik hasi eta hilabete baino luzeagoa), salbuespenezko kasu justifikaturik ez bada, obren ardura duen Administrazioaren zerbitzuak, lizitazioaren aurretik egindako zuinketa egiaztatuko du kontratistaren aurrean, emaitzaren akta jasoz. Akta alde biek sinatuko dute, eta ale bat kontratua egin zuen organora bidaliko da. Zuinketa aktak espreski jasoko du APKLEOren 140. artikuluan ezarritakoa.
2.- Zuinketa egiaztatzeko akta sinatu baino lehen, enpresa esleipendunak baldintza agiri honetako 38.2.1. klausulako 2. apartatuan xedatutako dokumentazioa eman beharko dio kontratuaren arduradunari. Obligazio hori ez betetzearen ondorioak klausula horren 11. apartatuan jasota daude.
3.- Kontratuaren objektua sortetan banatzen bada, lanak hasiko dira sorta bakoitzari dagozkion lanen exekuzio fasearen arabera, betiere zuinketa egiaztatzeko akta edo hasierako akta egin ondoren; akta hori sorta bakoitzeko lanak egiten hasiko diren egunaren aurreko egunetan sinatuko da.
4.- Presakotzat jotzen diren espedienteen kasuan, kontratua abian jartzeko epea gehienez hilabetekoa izango da, kontratua sinatu denetik.
5.- Egiaztapenaren emaitza ikusita, zuzendaritza fakultatiboak uste badu proiektua bideragarria dela, kontratistak ez badu aurkakorik esaten eta lurzatiak eskuragarri badaude, lanak abian jartzeko baimena emango da, eta akta sinatu eta hurrengo egunetik aurrera hasiko da kontatzen egikaritze epea. Kontratistak, proiektuaren bideragarritasunari buruzko erreparorik egin gabe, obraren egikaritzean eragin dezaketen bestelako ohartarazpenik egin badu, ohartarazpen horien kontuan izanik, proiektua abiatzea ala haren hasiera etetea erabakiko du, aktan bertan erabakia arrazoituz. Hasteko baimena hartan jasoko da esplizituki, eta kontratistak horren berri izan duela ulertuko da hura sinatzearekin soilik.
Aurreko lerroaldean aipatzen diren inguruabarrak egiaztatzen ez direnean edo zuzendaritza fakultatiboak beharrezkotzat jotzen badu proiektatutako obrak aldatzea, haien hasiera etenik geratuko da eta horrela jasoko da aktan, Administrazioari berehala jakinarazteko betebeharra izanik, eta Administrazioak dagokion ebazpena emango du. Aldatzeko prozedura HAKLAO erregelamenduaren 141. artikuluan aurreikusitakoarekin bat etorriko da, haren araubidea SPKL legearen 205. artikuluan aurreikusitakoa izanik.
6.- SPKL legearen 245.b) artikuluarekin bat etorriz, kontratua eteteko nahiko arrazoi izango da obren hasiera lau hilabete baino gehiago eteten bada
7.- Hasierarik ezaren arrazoia desagertuta, kontratazio organoak dagokion ebazpena emango du, eta kontratistari jakinaraziko zaio modu frogagarrian.  Egikaritze epea obrak hasteko baimenaren akordioaren jakinarazpena jaso eta hurrengo egunetik hasiko da zenbatzen.
Aurrez xedatutakoa era berean aplikatuko da kontratistak erreparoak egiten dituenean zuinketa egiaztatzeko ekitaldian. Alabaina, kontratazio organoaren iritziz erreserba horiek oinarri gabeak badira, obren hasiera ez da etengo, eta, ondorioz, ez da eman beharko beste erabakirik obrak hasteko eta ez da aldatu beharko gauzatzeko epearen kontaketa.
8.- Zuinketa egiaztatzeko akta kontratuaren osagai izango da betearazte ondorioetarako.
43.- Lan programa
Ezaugarrien taulako 21. apartatuan hala ezartzen bada, enpresa kontratistak, bakarra edo lote bakoitzekoa, gehienez ere hamabost egun balioduneko epean, kontratua formalizatzen denetik zenbatzen hasita, bere eskaintzan jasotako lan programaren garapen egokia aurkeztu beharko dio obren zuzendaritza teknikoari, Administrazio Publikoen Kontratuen Legearen Erregelamendu Orokorraren 144.3 artikuluan ezarritakoaren arabera.
2.- Lan programan ezingo dira kontratuzko baldintzak aldatu. Dena den, guztizko epea murriztea proposatu ahal izango da, betiere, Administrazioak kreditu erabilgarri nahiko badu urteko zenbatekoetan aldaketa horietatik eratorritako birdoikuntzak egiteko eta, obraren adjudikazioaren aurrekontu osoa areagotzea eragin gabe.
3.- Foru Aldundiko eskumeneko organoak programa horren inguruko ebazpena emango du hura aurkeztu eta hurrengo hamabost egun naturalen barruan, aldaketak sartzeko edo manu jakin batzuk betearazteko aukera izanik, betiere, kontratuko klausulen aurka ez badoaz.
4.- Lanen programa onartzen denean, kontratuari erantsiko zaio, eta, hala badagokio, urteko zenbatekoak doituko dira.
5.- Lan programa eguneratu egin beharko du enpresa kontratistak kontratuzko baldintzak aldatzen diren bakoitzean. Hala, lan programa hori Administrazioaren aldetik jasotako argibideei jarraikiz finkatu edo eguneratu eta abiaraziko du.
6.- Enpresa kontratistak bere lan programa egokitu eta koordinatuko du eragindako zerbitzuak kendu eta birjarriz, hala kontratuaren barnean daudenak nola beste enpresa batzuen jabetzakoak direnak (Iberdrola SA, Telefonica de España SAU, Euskaltel SA eta Sociedad Estatal Correos y Telegrafos SA, SME eta gas hornidurako enpresak).
7.- Obrako zuzendaritzak aukera izango du ziurtagiriak geldiarazteko enpresa kontratistak lan programa behar bezala aurkeztu arte, berandutze interesak jasotzeko eskubiderik gabe, hala badagokio, ziurtagiri horien ordainketan atzeratzeagatik.
44.- Laneko segurtasun eta osasun plana
1.- Enpresa kontratistak Laneko Segurtasun eta Osasun Plan bat eratu beharko du, eraikuntza obretako segurtasunari eta osasunari buruzko oinarrizko xedapenak ezartzen dituen urriaren 24ko 1627/1997 Errege Dekretuko 7. artikuluan ezarritakoaren arabera. Plan horren ale bikoitza aurkeztuko dio Administrazioari kontratua formalizatu eta hurrengo hamaika egun naturaleko epean. Segurtasun eta osasun arloko planean ezingo dira kontratuzko baldintzak aldatu eta, bertan, beste alderdi batzuetan, hala badagozkio, aurreikusten diren azpikontratazioak zehaztu beharko dira.
Plan hori, segurtasun eta osasun gaietako koordinatzaileak edo, bestela, obra zuzendariak egindako txostenarekin batera, Aldundiko organo eskudunaren onarpenaren mende jarriko da obrak hasi aurretik. Horretarako, segurtasun eta osasun gaietako koordinatzaileak txostena egin beharko du, plana onartzea bidezkoa den ala ez adierazteko, harrera egunetik zazpi egun naturaleko epean. Onargarria ez balitz, zer gauza zuzendu beharko liratekeen adierazi eta horretarako epe bat ezarriko du, zuzenketen garrantzien arabera, baina inoiz ere ez zazpi egun natural baino gehiagokoa.
Edozein kasutan, Laneko Segurtasun eta Osasun Plana onartzeko gehienezko epea hilabetekoa izango da kontratua formalizatzen denetik aurrera. Enpresa kontratistak aurreko lerroaldean adierazitako epeak ez betetzeagatik obrak hastea ezinezkoa balitz haiek hasteko baimena jasotzen den unean, ezingo du arrazoi horrengatik epea luzatzea eskatu.
2.- Koordinatzaileak edo obra zuzendaritzan eginkizun hori izendatuta daukan kideak, eskumen osoa izango du obra osoa edo lubaki jakinen batzuk behin-behingoz geldiarazteko, segurtasuneko eta osasuneko neurriak ez direla betetzen eta pertsonentzat arrisku larri edo berehalakoa dagoela ikusiz gero. Kasu horietan, Lan eta Gizarte Segurantzako Ikuskapenari eta gainerako interesdunei jakinaraziko die berehala, urriaren 14 1627/1997 Errege Dekretuko 14. artikuluarekin bat etorriz.
3.- Ez da obrarik hasiko hari buruzko laneko segurtasun eta osasun plana onartu gabe. Obrak gauzatzen diren bitartean obrak geldiaraztea agintzen bada enpresa kontratistak edo azpikontratistak segurtasun eta osasun arloko neurriak bete ez dituztelako, obra edo lubakia geldirik dagoen bitartean denbora zenbatzen jarraituko da egikaritze epeari dagokionez eta hura eteteko arrazoi izan daiteke, SPKL legearen 193., 195. eta 237. artikuluekin bat etorriz.
4.- Kontratuaren objektua sortetan banatu behar bada, kontratistak Segurtasun eta Osasun Plana egin beharko du adjudikaziodun ateratzen den sortari dagokion lanaren inguruan.
45.- Kalteak eta galerak hirugarrenei
1.- Enpresa kontratista kontu handiz ibiliko da hirugarren aldeei kalteak eta galerak eragitea ekiditeko, bere erantzukizun esklusiboa izango delarik obrak egikaritzetik, zuzenean edo zeharka, eratortzen direnak.
Enpresa kontratistaren betebeharra izango da kontratua betetzeko lanen ondorioz kontratistaren beraren edo mendeko langileen edo bitartekoen eraginez gertatutako kalte eta galera guztien ordainak ematea. Baldin eta kalte eta galera horiek administrazioak emandako agindu baten berehalako ondorio zuzen gisa sortutakoak badira, administrazioa izango da erantzule, legeetan aipatutako mugen barruan.
Enpresa batek baino gehiagok kontratua elkarrekin betetzen badute, modu solidarioan erantzun beharko diote klausula honetan aipatzen den erantzukizunari.
2.- Enpresa adjudikaziodunak aseguru kontratu bat izango du erabilgarri uneoro hirugarren aldeei, pertsona nahiz gauzei, eragindako kalte eta galera horiei erantzun ahal izateko, eta baita kontratua indarrean den bitartean Administrazioari edo haren mendeko langileei eragindako kalteak estaltzeko ere. Gutxieneko estaldura klausula agiri honen hasieran agertzen den ezaugarrien taulako 24. apartatuan ezarritako zenbatekoarekin bat etorriko da.
3.- Aseguru polizak indarrean egon beharko du, gutxienez kontratuak irauten duen bitarte guztian (luzapenak barne), eta berme aldiak ere irauten duen bitartean (luzatzen bada ere).
46.- Kalteak obretan
1.- Bere jarduera garatzeko derrigorrezkoak diren aseguruez gain, enpresa kontratistak egindako obretan eta egiten ari direnetan gerta daitezkeen kalteak estaltzeko aseguru bat egin beharko du bere kontura, aseguratu modura Gipuzkoako Foru Aldundia barneratuz. Aseguru horren gutxieneko zenbatekoa ezaugarrien taulako 24. apartatuan ezarritakoa izango da. Bertan, onuradun gisa, ezbeharren bat gertatzekotan, kontratazio organoa agertu beharko da. Aseguru horrek bere baitan hartu behar ditu estaldura hauek:
a) Sute, tximista, leherketa, lapurreta, espoliazio, talka, trebetasun falta, zabarkeria, egintza bandaliko eta asmo gaiztoko arriskuetatik, izadiaren arriskuetatik edo aipatu gabeko beste edozein arriskutatik eratorritako kalte eta galera materialak.
b) Berme gehigarriak, ondorengoek eragindakoak:
- Diseinu akatsa, fabrikatzailearen arriskua.
- Aparteko orduek, obra hondakinak kentzeak, eraisketa lanak egiteak, agintariek hartutako neurriek eta abarrek eragindako gastuak.
- Lehendik dauden ondasunei eragindako kalteak, sabotajea.
- Greba, matxinada eta konmozio zibila.
2.- Eraikuntza aldiko edozein arrazoik eragindako galera edo kalte guztiak aseguratuta geldituko dira, baita eraikuntza aldian nahiz beranduago obra kontratuan zehaztutako betebeharrak zuzen betetzeko egindako lanen ondorioz eragin daitezkeen kalte eta galerak ere.
3.- Polizak indarrean egon beharko du, gutxienez kontratuak irauten duen bitarte guztian (luzapenak barne, halakorik bada), eta berme aldiak ere irauten duen bitartean (luzatzen bada ere).
4.- Obra hartzeko garaian egiaztatu beharko da polizak beste urtebeteko indarraldia duela, obrak hartzen diren egunetik aurrera, eta aseguruaren prima guztiz ordainduta dagoela.
47.- Kontratuaren aldaketak
1.- Kontratua burutzen denean, kontratazio organoak bakar-bakarrik interes publikoagatiko aldaketak sartu ahal izango ditu bertan, horrela aurreikusten bada ezaugarrien taulako 22. apartatuan, edo SPKLren 205. artikuluan jasotako kasuak eta mugak kontuan izanda.
2.- Kontratuan aldaketak sartzea beharrezkoa denean, kontratuaren arduradunak proposamena idatziko du, aldaketa horiek justifikatzen, deskribatzen eta baloratzen dituzten dokumentuez osatua. Aurreko apartatuan ezarritako eskumenari dagozkien erabakiak hartzeko abiarazten diren prozeduretan, kontratistari entzunaldia eman beharko zaio.
3.- Ezaugarrien taulako 22. apartatuan aipatutako aldaketak, eta SPKLren 205. artikuluan xedatutako kontratu aldaketa kasuen barne daudenak, modu isolatuan edo modu bateratuan, kontratuaren hasierako prezioaren % 20 (BEZik gabe) gainditzen ez badute, nahitaezkoak izango dira kontratistarentzat eta kontratazio organoak horiek adostu beharko ditu, hain zuzen ere SPKLren 191. eta 207. artikuluetan eta HAKLAOren 102. artikuluan xedatutako izapideak egin ondoren, eta dagokion behin betiko bermea doitu ondoren, SPKLren 153. artikuluan xedatutako agiri administratiboa formalizatuz.
4.- Ez kontratistak ez kontratuaren arduradunak, ezingo dute behar bezala onartuta ez dauden aldaketarik sartu edo gauzatu. Administrazioak behar bezala baimendu gabeko kontratu aldaketek enpresa kontratistaren ardura eragingo dute. Horrek, hala dagokionean, aldaketak izan dituzten alderdiak berregin beharko ditu inolako ordainik jasotzeko eskubiderik gabe.
5.- Kontratuzko baldintzak aldatzen diren bakoitzean, kontratistak lan programa eguneratu beharko du derrigorrean.
47.1.- Aurreikusitako aldaketak
1.- Kontratu hau aldatu ahal izango da, horrela aurreikusi bada, agiri honetako ezaugarrien taulako 22. apartatuan zehazten denaren arabera, betiere hartan finkatutako baldintza, irismen eta mugekin, eta aldaketek hasierako prezioaren % 20tik gora egin gabe.
2.- Inguruabarrak, baldintzak, irismena eta mugak aldatzeko arrazoi ugari aurreikusiz gero bakoitzari buruzko aipamena egin beharko da.
3.- Aurreikusitako aldaketek ez dute, inolaz ere, ekarriko kontratuan aurreikusten ez diren unitate prezio berriak ezartzea.
47.2.- Aldaketa aurreikusi gabeak
1.- Ezaugarrien taulako 22. apartatuan aurreikusitakoez bestelako aldaketak sartu ahal izango dira, bakar-bakarrik behar beste justifikatzen denean SPKLren 205.2 artikuluan jasotzen diren balizko tasatuetako bat edo batzuk gertatzen direla, eta betiere aldaketa horiek mugatzen badira eragile izan duten arrazoi objektiboari erantzuteko ezinbesteko aldaketei erantzutera.
2.- SPKL Legearen 205. artikuluan ezarritakoaren kalterik gabe, egoera horietan kontratua aldatu aurretik, zehaztapen teknikoak idatzi dituen pertsonari entzunaldia eman beharko zaio, baldin eta horiek kontratazio organoaz aparteko hirugarren pertsona batek prestatu baditu zerbitzuen kontratu baten arabera. Hala, gutxienez 3 egun naturaleko epea emango zaio komenigarritzat jotzen dituen kontsiderazioak egin ditzan.
3.- Ez dira kontratu aldaketatzat joko SPKLren 242. artikuluko 4. apartatuan xedatutakoak.
47.3- Aldaketaren araubidea
Bere araubideari dagokionez SPKL legearen 191.etik 242.era bitarteko artikuluetan eta 191. eta 242. artikuluetan xedatutakoa beteko da, eta baita erregelamenduz xedatutakoa ere.
48.- Obrak etetea
1.- Administrazioak kontratuaren egikaritzea etetea adostu ahalko du, interes publikoko arrazoiak direla medio. Era berean, kontratua etengo du SPKL legearen 198.5. artikuluan adierazitako inguruabarra emango balitz. Kontratua eteteko ondorioetarako, SPKLren 208. artikuluan, APKLEOren 103. artikuluan, eta Estatuko Obrak Kontratatzeko Klausula Administratibo Orokorren Agiriko 63. klausulan eta hurrengoetan xedatutakoa beteko da.
2.- SPKLren 208. artikuluarekin bat etorriz, Administrazioak kontratua etetea erabakitzen badu edo etetea SPKLren 198.5 artikuluan xedatutakoa aplikatzearen ondorio bada, benetan jasandako kalte-galerak ordaindu beharko dizkio kontratistari.
49.- Neurketak, balorazioa eta konturako ordainketak
1.- Kontratistari proiektuko dokumentuekin bat etorriz egindako obra ordainduko zaio soilik.
2.- Ezingo da inolako ziurtapenik egin, beraz ezta ordainketarik egin ere, kontratua sinatu artean.
3.- Obra zuzendaritzak hilero neurtuko ditu egindako lanak, eta kontratista neurketa horietan egon daiteke.  Dimentsioak edo ezaugarriak ondoren ezkutuan geldituko diren obra eta obra-zatietarako, kontratistak zuzendaritzari nahikoa aurrerapenez ohartaraziko dio, neurketak egin eta datuak hartu ahal izateko. Ildo horri eutsiz, definitzen dituzten planoak altxatuko ditu. Adostasuna kontratistak sinatu beharko du. Aldez aurretik ohartarazpenik ez badago (kontrakoa egiaztatzea kontratistari dagokio), gaiari buruz Administrazioak hartutako erabakiak onartu beharko ditu.
4.- Obra mota bakoitzerako, neurketa unitate modura, proiektuan (neurketei dagokien zatian) adierazitakoa hartuko da.   Behin neurketak amaituta, zuzendaritzak hilero balioetsitako zerrenda idatziko du.
5.- Exekutatutako obra balioetsiko da, obra unitate bakoitzeko, proiektuko prezio unitarioen taularen eta kontratuan aurreikusita ez dauden behar bezala baimendutako obra unitate berrien prezioen arabera. Kontuan izango da, halaber, obra akasdunak, metatutako materialak, partida altxatuak eta obran ipinitako lantaldearen konturako ordainketak ordaintzeko baldintza agiriak aurreikusitakoa.
6.- Balioespenaren emaitzari, aurreko lerroaldean adierazitako moduan lortua, HAKLAO erregelamenduaren 131. artikuluan adierazitako portzentajeak gaineratuko zaizkio, aurrekontua osatzeko hartuak, eta hortik ateratzen den zifra adjudikazio koefizientearekin biderkatuko da. Modu horretan hileko zerrenda balioetsia eskuratuko da, hileko ziurtapena ekarriko duena, Administrazioak igorriko duena dagokion hileko hurrengo hamar egunetan. 
7.- Ondorio horietarako, Administrazioak esleipen koefizientea behin betiko finkatuko du, proposamen onuragarrienari esleipena emateko ebazpenean.
Adjudikazio koefizientea izango da: enpresa adjudikaziodunak bere proposameneko eskaintza ekonomikoaren eta lizitazioaren oinarrizko aurrekontuaren arteko zatiketa.
Lanak egiten diren bitartean indarrean egongo diren banakako prezioak Administrazioak onartutako proiektuan agertzen direnak izango dira, eta horiei enpresa lizitatzaileak egindako eskaintza ekonomikotik ateratzen den adjudikazio koefizientea ezarriko zaie.
8.- Aurrekontuan oroharreko prezioan adierazitako partidak, preskripzio tekniko partikularren agirian adierazitako moduan ordainduko dira.  Halakorik ez bada, HAKLAO erregelamenduaren 154. artikuluan xedatutakoa beteko da.
9.- Justifikatzekoak diren oroharreko partidak ordaintzeko, lanak ez direnean obra unitatetan adierazteko egokiak, Administrazioak azter dezake beste norbaitek fakturatzea, obren zuzendaritza fakultatiboak horretarako baimena eta babesa aurretik eman badu.   Fakturatutako zenbateko likidoa kontratistak ordainduko du, eta horren ordaina Administrazioak emango dio hurrengo hileko obra ziurtapenean sartuz. Zenbateko horri gastu orokorren kontzeptuan % 13 gehituko zaio, eta ez zaio beste inolako gehikuntzarik egingo, ezta adjudikazio beherapena aplikatuko ere.
10.- Baloratutako zerrenda izapidetzearekin batera, obraren zuzendaritzak ale bat bidaliko dio kontratistari, onespena eman edo eragozpenak adieraz ditzan. Kontratistak egokitzat jotzen dituen alegazioak aurkeztu ahal izango ditu, gehienez ere, jasotzen duenetik hamar egun balioduneko epean.
Epe hori amaitzerako kontratistak ez badu alegaziorik egin, zerrenda baloratuarekin ados dagoela joko da. Bestela gertatzen bada eta kontratistaren alegazioak osorik edo zati batean onartzen badira, haiek kontuan hartuko dira hurrengo zerrenda balioetsia idaztean edo, hala badagokio, kontratuaren amaierako ziurtapenean edo likidazioan.
11.- Faktura formatu elektronikoan aurkeztu beharko da abenduaren 27ko 25/2013 Legeak, faktura elektronikoa sustatzeko eta sektore publikoan fakturen kontularitza-erregistroa sortzekoak, eta abenduaren 1eko 632/2014 Foru Aginduak, Gipuzkoako Lurralde Historikoko Foru Administrazioaren eremuan faktura elektronikoen sarrera-puntu orokorrari eta fakturen kontabilitate erregistroari buruzko alderdi batzuk arautzen dituenak, ezartzen dituzten balizkoetan.
Balizko horietan, Gipuzkoako lurralde historikoko faktura elektronikoen sarrera puntu orokorraren bitartez faktura elektronikoa aurkezteak idazpen automatikoa sorraraziko du Gipuzkoako Foru Aldundiaren sarrera erregistro orokorrean, eta beste idazpen bat, halaber, Ogasun eta Finantza Departamentuko Kontabilitate Zerbitzuak kudeatzen duen fakturen kontabilitate erregistroan.
12.- Administrazioak obra ziurtapenak onartu eta hurrengo hogeita hamar egunen barruan ordaindu behar dio kontratistari haren prezioa, eta, berandutzen bada, hogeita hamar eguneko epe hori amaitzen denez geroztik sortutako berandutze interesak eta kobraketa gastuen kalte-ordaina ere ordaindu beharko dizkio, horretan aplikatu beharrekoa abenduaren 29ko 3/2004 Legea, merkataritzako eragiketetako berankortasunaren aurkako neurriak ezartzen dituena, delarik.
13.- Era guztietara, kontratistak ez badu erregistro administratiboan faktura aurkezteko duen epea betetzen (hogeita hamar egun), interesak ez dira hasiko sortzen, harik eta faktura erregistroan aurkeztu eta hogeita hamar egun igaro arte, eta baldin eta, bitartean, administrazioak ontzat eman ez badu eta ordaindu ez badu.
Hala ere, kontratuan agintzen duten urtekoak baino zenbateko handiagoa eskatzen duten ziurtapenetan, legezko epea ez da kontatuko ziurtapena onartzen denetik aurrera, baizik eta hitzartutako baldintzen eta onartutako lan programen arabera izan beharko lukeen geroagoko datatik aurrera.
14.- SPKLren 210. artikuluko 4. apartatuan eta 243. artikuluko 1. apartatuan xedatutakoa eragotzi gabe, obra ziurtapenak edo entregatutako ondasun edo zerbitzuak kontratuan xedatutakoaren araberakoak direla dioten agiriak igorri beharko ditu Administrazioak, hain zuzen ere, ondasuna entregatu edo zerbitzua eman eta hurrengo hogeita hamar egun igaro baino lehen.
15.- Fakturek datu hauek izan behar dituzte:
- 
Erakunde kontratatzailearen identifikazioa.
- 
Kontratazio organoaren identifikazioa.
- 
Kontabilitate publikoan eskumena duen organoaren identifikazioa.
- 
Kontratatutako prestazioaren jasotzailearen identifikazioa.
16.- Igortzen diren ziurtapenak eta kontratistari ordaintzen zaizkion zenbatekoak konturako abonutzat hartuko dira, eta ez dute inolaz ere suposatuko hartzen dituzten obren onarpen edo harrera, gauzatutako obren azken ziurtapenaren zain eta kontratuaren likidazioaren kontura. Konturako abonu horietan 198. artikuluko 2. apartatuko bigarren paragrafoan xedatutakoa beteko da.
17.- Enpresa kontratistak, legean xedatutako edozein bitarteko erabiliz, kontratuaren prezioa kobratzeko eskubidea laga ahal izango dio hirugarren bati. Hala ere, lagapen horrek eragina izan dezan eta Administrazioak entitate lagapen hartzailearen aldeko ordainketa agindua igorri ahal izateko, beharrezkoa da Administrazioari lagapen hitzarmenaren berri ematea, modu sinesgarrian. 
17.- Kontratistak, baldintza agiri honetako ezaugarrien taulako 26. apartatuan xedatutako baldintzetan, aldez aurretik idatzizko eskaera aurkeztu ondoren, eskubidea izango du bildutako materialarengatiko eta instalazioen edo ekipoengatiko konturako ordainketak jasotzeko, horren inguruan HAKLAOren 155, 156 eta 157. artikuluetan xedatutako bermeekin. Zenbatekoa eta baldintzak jasota daude 26. apartatuan.  Ordainketa horiek apartatu horretan zehazten den bermearen prestazioaren bitartez egongo dira aseguratuta
50.- Obraren egikaritzea amaitu dela ohartaraztea
Kontratistak, ezaugarrien taulako 29. apartatuan aurreikusten den denborarekin, kontratua amaitu edo egikaritzeko aurreikusitako dataren berri emango dio obrako zuzendaritzari, haren harrera egin dadin. Jakinarazpen hori izapidetzeko prozedura eta epeak, harrera eta Kontu-hartzailetzari egiteko jakinarazpenerako ordezkariaren izendapena, HAKLAO erregelamenduaren 163. artikuluan ezarritakoaren arabera arautuko dira.
51.- Obraren harrera
1.- Kontratistak kontratua bete duela esango da, objektua osorik gauzatu duenean, kontratuan ezarri bezala, eta Administrazioa ados dagoela.
2.- Obra amaitu eta hurrengo hilean haren harrera egingo da ekitaldi formalean.
3.- Obrak egoera onean eta aurreikusitako manuen arabera badaude, administrazio kontratatzaileak eta haren ordezkariak izendatutako funtzionario teknikariak hartutzat emango ditu, eta dagokion akta jasoko da lau aletan. Akta hori harreran bertaratuek sinatu beharko dute. Ale bat Administrazioa ordezkatzen duen funtzionario teknikariari helaraziko zaio, beste bat zuzendaritza fakultatiboari, eta beste bat kontratistari, eta berme epea orduan hasiko da. Harrera-aktan zuzendaritza fakultatiboak neurketa orokorrarekin hasteko eguna ipiniko du, kontratista ekitaldi horren jakinaren gainean geratuko delarik.
4.- Kontratista obraren harrerara bertaratzera derrigortuta dago. Egotzi ahal zaizkion arrazoiak direla medio betebehar hori betetzen ez badu, Administrazioaren ordezkariak aktaren ale bat igorriko dio, hamar eguneko epean, egokitzat jotzen dituen alegazioak egin ditzan, eta kontratazio organoak ebatziko ditu horiek.
5.- Obrak jasotzeko moduko egoeran ez daudenean, aktan hala adieraziko da, eta horien zuzendaritza fakultatiboak hautemandako akatsak adieraziko ditu eta beharrezkoak diren argibideak emango ditu, akats horiek konpontzeko epe bat ipiniz. Epe hori igarota kontratistak ez balitu akatsak konpondu, luzaezina den beste epe bat eman ahal izango da edo kontratua eten daiteke, kontratistari egotz dakizkiokeen arrazoiak direla medio.
52.- Neurketa orokorra eta azken ziurtapena
1.- Obren harrera egin ondoren, neurketa orokorra egingo da kontratista bertan egonik, eta harrera egiten denetik hilabeteko epean zuzendaritza fakultatiboak proiektuaren arabera egiaz gauzatutakoen neurketa egingo du. Harrera egin eta hiru hilabeteko epean, kontratazio-organoak egindako obren azken ziurtagiria onartu beharko du, eta, hala badagokio, kontratuaren likidazioaren kontura ordainduko zaio kontratistari, SPKLren 198.4 artikuluan aurreikusitako epean.
2.- Hamabi milioi eurotik gorako balio estimatua duten obren kasuan, likidazio eta neurketa eragiketak bereziki konplexuak direnean, baldintza agirietan azken ziurtapena onartzeko hiru hilabeteko epea luzatzeko aukera aurreikusi ahal izango da, betiere, kasu guztietan, bost hilabeteko epea gainditzen ez bada, SPKL legearen 243.1. artikuluko azken lerroaldean xedatutakoarekin bat etorriz. Azken ziurtapena onartzeko epea ezaugarrien taulako 30. apartatuan arautzen da.
53.- Berme epea eta likidazioa
1.- Harrera datatik aurrera zenbatuko da berme epea, eta ezaugarrien taulako 16. apartatuan  zehaztutakoa izango da. Berme epean zehar dauden obren artapeneko eta zaintzako gastuak kontratistaren ardura izango dira. Loteen kasuan, behin betiko bermea lote bakoitzerako konputatutako da banan-banan.
2.- Epe horretan zehar aplikagarri den SPKL Legearen 110. artikuluan adierazitako kontzeptuengatik erantzungo du behin betiko bermeak.
3.- Epe horretan zehar, kontratista, edozein kasutan, obrak artatu eta zaintzeaz arduratuko da proiektuko preskripzio tekniko partikularren agirian aurreikusitakoaren arabera eta obrako zuzendaritzak ematen dituen argibideak betez. Administrazioaren iritziz, zaintza horri jaramonik egin ez badio eta obra arriskuan jartzen bada, Administrazioak beregain hartuko luke kalteak ekiditeko zeregin hori kontratistaren kargura.
4.- Harrera partzialak baleude, jasotako zatien berme epea dagozkion harrera partzialen datetatik aurrera hasiko da zenbatzen.
5.- Berme epea bukatu baino hamabost egun lehenago, zuzendaritza fakultatiboak obren egoerari buruzko txostena egingo du, ofizioz edo kontratistak eskatuta. Txostena aldekoa bada, kontratista erantzukizun guztietatik libre geldituko da –Sektore Publikoko Kontratuen Legeko 219. artikuluan xedatutakoan izan ezik,  kontratua likidatuko da, eta, egiteko ordainketarik baldin badago, ordaindu, hirurogei eguneko epean. Txostena aldekoa izango ez bada eta antzemandako akatsak obrak egiterakoan izandako hutsuneen ondorio badira eta ez eraikitakoaren erabilerarenak, berme epearen barruan obra zuzendaritzak beharrezkoak diren aginduak emango dizkio kontratistari konponketak egin ditzan eta horretarako epe bat emango dio; lan horiek egin bitartean kontratista arduratuko da obren zaintzaz eta ez du inolako ordainik jasoko berme epea luzatzeagatik.
6.- Nolanahi ere, berme epea igarotakoan, txostena aldekoa bada, edo, bestela, eraikitakoa konpondu ondoren, zuzendaritza teknikoak benetan gauzatutako obrak likidatzeko proposamena egingo du hilabeteko epean, eta kontratistari jakinaraziko dio, ados dagoela adieraz dezan edo egokitzat jotzen dituen eragozpenak adieraz ditzan hamar eguneko epean. Kontratistaren erantzuna jaso ondoren edo horretarako ezarritako epea igaro ostean, bi hilabeteko epean, kontratazio organoak likidazioa onartu beharko du eta, hala badagokio, haren ondoriozko saldoa ordaindu.
7.- Espedientean behar bezala arrazoitutako interes publikoko arrazoi ezohikoengatik kontratazio organoak obraren egiazko okupazioa edo hura erabilera publikoaren zerbitzura ipintzea adostuko balu, harrera ekitaldi formala bete gabe ere, inguruabar horiek gertatzen direnetik aurrera obraren harrera ekitaldiari dagokion ondorioak emango dira HAKLAO erregelamenduaren 168. artikuluan ezarritako moduan.
54.- Ezkutuko akatsen gaineko erantzukizuna
Kontratistak kontratua ez betetzeagatik berme epea amaitu ondoren obra hondatu edo hondatzen bada, edo bere eginkizunarekin bateraezinak diren kalte larriak jasaten baditu, kontratista arduratuko da sortzen edo adierazten diren kalte-galerez, hamabost urteko epean, obra jasotzen denetik zenbatzen hasita.
2.- Halaber, kontratista izango da epe horretan zehar obran zimendu, euskarri, habe, forjatu, eustorma edo egiturazko beste elementu batzuetan eragindako eta eraikuntzaren erresistentzia mekanikoa eta egonkortasuna arrisku zuzenean ipintzea dakarten akats edo gabezien ondorioz sortutako kalte materialen erantzulea, betiere obraren harrera erreparorik gabe egiten denetik edo akatsak konpontzen direnetik aurrera zenbatzen hasita.
3.- Akats edo gabezietatik eratorritako kalte materialengatik aurreko apartatuan aurreikusitako erantzukizuna eskatzeko ekintzak bi urteko epean preskribatuko dira, kalte horiek gertatu edo adierazten direnetik zenbatzen hasita, eta horrek ez ditu eragotziko kontratua ez betetzearen ondoriozko erantzukizunak eskatzeko egon daitezkeen ekintzak.
4.- Epe hori amaitutakoan kalte edo galerarik izan ez bada, kontratistaren erantzukizuna amaitutzat joko da.
55.- Kontratua suntsiaraztea
1.- Kontratua suntsiarazteko arrazoiak izango dira, SPKLren 211 eta 245. artikuluetan xedatutako arrazoiez gain, SPKLan adierazitako ezinbesteko betebeharrak ez betetzea, eta 38.3.  nahiz38.4. klausulan xedatutakoak ez betetzea, baita ezaugarrien taulako 20. apartatuan kontratuko ezinbesteko betebehar gisa xedatutakoak ez betetzea ere. 
2.- SPKL Legearen 211.2. artikuluarekin bat etorriz, suntsitzearen ondorioko ekonomikoekin lotuta kontratua suntsitzeko efektu ezberdinak dituzten arrazoi ugari gertatzen direnean, denboran lehentasunez agertutakoari erreparatu beharko zaio.
3.- Kontratua suntsitzea kontratazio organoak erabakiko du SPKL Legearen 212.1. artikuluan xedatutakoarekin bat etorriz, arauz ezarritako moduan izapidetutako prozedura bidez.
4.- Kontratua kontratistaren erruzko ez-betetze baten ondorioz ebazten denean, bermea konfiskatu egingo zaio eta, gainera, Administrazioari kalte-ordainak ordaindu beharko dizkio konfiskatutako bermearen zenbatekotik gorako kalte eta galeren ondorioz. Kontratazio organoak, kontratistak ordaindu behar dituen kalte galerak zehaztu beharko ditu. Horretarako, erabakia arrazoitu egin beharko du, kontratistari entzunaldia egiteko aukera eskaini ondoren. Erabakia hartzeko, besteak beste, honako faktore hauek izango dira kontuan: proiektatutako inbertsioari dakarkion atzerapena eta Administrazioari inolako beharrik gabe eragin dizkion gastuak.
5.- Suntsitzeko arrazoiak aplikatzeko SPKL Legearen 212. artikuluan xedatutakoa beteko da eta, bere ondorioetarako, SPKL Legearen 213. eta 246. artikuluetan xedatutakoa, eta baita, hala badagokio, hura garatzeko araudian xedatutakoa.
6.- Kontratua suntsiarazteko arrazoiak izan daitezke, halaber, honako hauek:
a) Kontratua egikaritu bitartean, kontratuari atxikitako langileei kontratistak soldatak ez ordaintzea, edo langile horientzat indarrean dauden lan hitzarmenetan ezarritako baldintzak ez betetzea.
Arrazoi horrengatik kontratua suntsiarazteko erabakia, oro har, enpresa kontratistako langileen ordezkaritzak eskatuta hartuko da; soldatak ez ordaintzeak erasandako langileak subrogagarriak diren langileak badira izan ezik (SPKLren 130. artikuluan xedatutakoaren arabera) eta enpresa kontratistak ordaindu gabeko soldaten zenbatekoa kontratuaren esleipen prezioaren % 5 baino handiagoa bada. Kasu horretan, kontratazio organoak ofizioz zuzenean erabaki dezake kontratua suntsiaraztea.
b) Klausula agiri honen arabera laneko segurtasun eta osasun arloko oso ez-betetze larria gertatzea.
7.- Aldi baterako enpresa elkarteen kasuan, hartako kideetako bat SPKL Legearen 211.1 a) eta b) artikuluko kasuan aurkitzen denean, administrazioak eskumena izango du aldi baterako elkartea osatzen duten gainerako enpresei kontratuzko betebeharrak betearazteko edo kontratua suntsitzea erabakitzeko.
8.- Hala ere, ez-betetzeen ondoriozko zehapenen batura kontraturen prezioaren % 5en multiplo bat bada, kontratazio organoak eskumena izango du kontratua suntsiarazteko, edo zehapen berriak aplikatu ondoren, kontratua egikaritzen jarraitzeko.
56. Obrak ondare eta eskubideen inbentario nagusira gaineratzea
Obra inbentariagarriak –eta hobekuntzakoak, hala dagokienean– ondasun eta eskubideen inbentario orokorrean sartzeari begira, kontratistak obra zuzendariari harrera aktari erantsiko zaion obraren neurri eta ezaugarriei buruzko dokumentu bat emango dio, obra jasotzen denean gelditzen den egoera xehetasunez definituta.
57.- Kontraesan kasuak
Proiektua osatzen duten agirien eta administrazio klausula partikularren agiriaren artean kontraesanak egonez gero zehaztapen ekonomiko eta administratiboen inguruan, baldintza agiri honetan jasotakoek aginduko dute.
I. ERANSKINA.- LIZITAZIO ELEKTRONIKORAKO JARRAIBIDEAK
I.- LIZITAZIO ELEKTRONIKOKO SISTEMA
1. Kontratazio prozedurako izapideetarako lizitazio elektronikoko sistema erabiltzeko beharkizunak
1.1. Administrazio beharkizunak:
a) Ziurtagiri digital bat izatea, lizitazio elektronikorako sisteman identifikazio eta sinadurarako bitarteko gisa onartuta dagoena. Gaur egun, honako hauek dira ziurtagiri elektroniko horiek:
· Izenpe (entitatea, herritarra, entitatearen ordezkaria)
· FMNT (entitatea, herritarra, entitatearen ordezkaria)
· Nortasun agiri nazional elektronikoa
· Camerfirma (entitatea, herritarra)
Baimendutako ziurtagirien zerrendak aldaketak izan ditzake. Lizitazio elektronikorako sistemara sartzeko atariak momentu oro baimendutako ziurtagiri elektronikoen zerrenda eguneratua erakutsiko du.
Entitate motako ziurtagiria berritzerik ez badago ere, posible izango da horiek erabiltzea iraungi bitartean edo horiek baliogabetu arte.
b) Egoera hauetako batean egotea:
a) Alta emanda egotea eta indarrean dagoen ziurtagiria izatea Euskadiko Lizitatzaileen eta Enpresa Sailkatuen Erregistroan.
b) Alta emanda egotea lizitazio elektronikorako aldi baterako gaikuntzako sisteman.
c) Bi operadore ekonomiko edo gehiago elkarrekin aurkezten badira, formalki aldi baterako enpresa elkarte gisa (ABEE) eratzeko konpromisoa hartuta, ABEEaren konpromisoa aldi baterako gaikuntzako sisteman erregistratuta egon beharko da
1.2. Beharkizun teknikoak:
Elektronikoki lizitatzeko baldintza teknikoei buruzko informazioa lotura honetan aurkitu daiteke: http://www.contratacion.euskadi.eus/w32-content/es/contenidos/informacion/licitar_electronicamente/es_02/requisitos_tecnicos.html
2. Lizitazio elektronikoko sistemara sartzeko modua:
Sistema erabili ahal izateko, atari honetan sartu beharko da: 
https://www6.euskadi.net/lizitazioa/
Lizitazio elektronikoari buruzko zalantzak edo gorabeherak argitzeko zerbitzua:
945 016 298
II.- JAKINARAZPEN ETA KOMUNIKAZIO ELEKTRONIKOAK
Jakinarazpen eta komunikazio elektronikoak Gipuzkoako Foru Aldundiaren egoitza elektronikoaren bidez egingo dira, helbide honetan: https://egoitza.gipuzkoa.eus/eu/. Jakinarazpen edo komunikazio bat bidaltzen den bakoitzean, ohar bat bidaliko zaio enpresari, I. eranskin honen gehigarrian horretarako zehaztu duen helbide elektronikora.
I. ERANSKINAREN GEHIGARRIA.- JAKINARAZPENAK ETA KOMUNIKAZIOAK JASOTZEKO DATUAK
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


* Aldi baterako enpresa elkartea bada, eredua egokitu egin behar da, aldi baterako enpresa elkartea osatuko duten enpresetako bakoitza ordezkatzen duten pertsona guztiei buruzko datuak gehitzeko.
ADIERAZTEN DU(TE)
Kontratua (izena eta espediente kodea) adjudikatzeko prozedurari buruzko jakinarazpen eta komunikazioen ondorioetarako:
	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


Jakinarazpen eta komunikazio elektronikoetarako datuak honako hauek dira
:
	JAKINARAZPEN ETA KOMUNIKAZIOETARAKO DATUAK

	Kalea, plaza, hiribidea…

	Zk.

	Solairua

	Eskua


	Udalerria

	P.K.

	Probintzia


	Telefonoa

	Mugikorra


	Abisuetarako helbide elektronikoa:
	

	Hartzailea:
	

	Jakinarazpena edo komunikazioa jasotzeko aukeratutako hizkuntza:
	Euskara
	
	Gaztelania
	


II. ERANSKINA.- EUROPAKO KONTRATAZIO AGIRI BAKARRA (EKAB) BETETZEKO JARRAIBIDEAK
1.- Lizitatzaileak EKAB agiria aurkezteak balio du baldintza agiri honetan zehazten diren eta lizitazio prozeduran parte hartzeko behar diren AURRETIAZKO BALDINTZAK BETETZEN DIRELA aurretiaz frogatzeko.
Enpresen egoera finantzarioari, gaitasunei eta kontratazio publikorako prozedura batean parte hartzeko egokitasunari buruzko erantzukizunpeko adierazpena da Europako Kontratazio Agiri Bakarra EKAB, eta lizitatzaileek agiri hori aurkeztu beharko dute, SPKLren 140. artikuluarekin eta agiriaren inprimaki normalizatua eta betetzeko jarraibideak ezartzen dituen urtarrilaren 5eko 2016/7 Batzordearen Betetze Erregelamenduarekin (EB) bat.
Kontratazio organoak bere ahalmenak erabili ahal izango ditu, BAT zenbakiko artxibo elektronikoan aurrez aurkeztutako erantzukizunpeko adierazpenak egiaztatzeko, horretarako beharrezko frogagiriak aurkeztea eskatuz, 39/2015 Legearen 69. artikuluak jasotzen dituen baldintzetan betiere.
Edonola ere, lizitatzaileak EKAB aurkezten badu konpromiso bat hartzen du bere gain, kontratuaren adjudikazioa aldekoa badu EKAB agiriak ordezkatzen dituen frogagiriak aurkeztekoa zehazki, 33.2 klausulan aurreikusitakoarekin bat. 
2.- EKABen inprimaki normalizatua.
EKABen inprimaki normalizatua lizitatzaileen eskura dago honako helbide elektroniko honetan: https://visor.registrodelicitadores.gob.es/espd-web/filter?lang=es. 
3.- Jarraibideak
Dokumentuan deklaratzen diren betekizunak bete egin beharko dira, edozein kasutan, lizitazio-epearen azken egunez, kontratatzeko debekuak izan ezik, horiek mantendu egin beharko baitira gutxienez kontratua formalizatu arte, eta Administrazioak egiaztapenak egin ditzake prozedurako edozein unetan.
Adierazpena horretarako nahiko ahal duen pertsonak sinatuta egon behar da.
Kontratuaren gaia sortatan zatitzea aurreikusten denean, baldin eta kaudimen ekonomiko eta finantzarioari edo tekniko eta profesionalari buruzko beharkizunak sortatik sortara aldatzen badira, EKAB bakar bat aurkeztuko da kaudimen beharkizun berberak aplikatzen zaizkion sorta bakoitzeko edo sorta talde bakoitzeko.
Bitartekoak atxikitzeko eskakizuna lizitatzailearenak ez diren bitartekoekin betetzen bada, EKAB bat aurkeztu beharko du lizitatzailearengatik, eta EKAB bana, gainera, kontratua betetzeari atxikitako bitarteko bakoitzeko. 
Enpresa batzuk aldi baterako elkartea eraturik aurkezten badira, elkartekide bakoitzak bere nortasun, gaitasun eta kaudimena egiaztatu beharko ditu, eta guzti guztiek dagokien EKAB inprimaki normalizatua aurkeztu beharko dute. EKAB inprimaki normalizatuaz eta ABEEa eratzeko konpromisoaz gain, edo, hala dagokionean, behin-behineko bermearen frogagiriaz gain, BAT zenbakiko artxibo elektronikoan lizitatzaileen adierazpena jaso beharko da, klausula agiri honetako V. eranskineko ereduarekin bat, enpresa talde batekoak diren ala ez adierazi beharko baitute horretan.
Euskal Autonomia Erkidegoko Lizitatzaileen Erregistroan edo estatuko Lizitatzaileen eta Enpresa Sailkatuen Erregistroan izena emanda dauden enpresek ez dute inskripzio horretan dagoeneko gaurkotuta dituzten datuak zertan eman, betiere zertzelada hori adierazten bada EKABen inprimaki normalizatuan.  Edozein kasutan, lizitatzaileak ziurtatu behar du zeintzuk diren egiaz inskribatuta eta eguneratuta agertzen diren datuak ez zeintzuk ez. Eskatutako datu edo informazioren bat aipatutako Lizitatzaileen Erregistroan agertzen ez denean edo bertan eguneratuta ez dagoenean, formularioa betez helarazi beharko da.
EKAB inprimaki normalizatuaren erabilerari dagokionez, lizitatzaileek ondoko dokumentu hauek kontsultatu ahal izango dituzte:
(
2016/7 Erregelamendua (EB), web honetan eskuragarri dagoena:
https://www.boe.es/doue/2016/003/L00016-00034.pdf
((
Estatuko Administrazio Kontratazioaren Aholku Batzordearen gomendioa, 2016ko apirilaren 6koa, helbide honetan eskuragarri dagoena:
http://www.minhap.gob.es/Documentacion/Publico/D.G.%20PATRIMONIO/Junta%20Consultiva/informes/Informes%202016/Recomendacion%20de%20la%20JCCA%20sobre%20el%20DEUC%20aprobada%20el%206%20abril%20de%202016%20_3_.pdf
4.- Prozedura honetarako inprimaki berezia jasotzen duen XML fitxategia kontratatzailearen profilean dago.
III. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


* Eredua egokitu behar da, adjudikaziodun gertatuz gero aldi baterako enpresa elkartea osatuko duten enpresetako bakoitza ordezkatzen duten pertsona guztiei buruzko datuak gehitzeko.
	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


ADIERAZTEN DUTE
1. Konpromisoa hartzen dutela aldi baterako enpresa elkarte gisa formalki eratzeko, erreferentziako kontratuaren adjudikaziodun gertatuz gero, honako partaidetza portzentaje honekin:
	Enpresaren izena
	%

	
	

	
	

	
	


2. Honako hau izendatzen dutela enpresa elkartearen ordezkari edo ahaldun arrunt, kontratutik ondorioztatzen diren eskubideak baliatu eta obligazioak betetzeko behar beste ahalmenez: 
	Izen-abizenak
	


Tokia eta data:
	Enpresaren izena
	Sinadura

	Enpresaren izena
	Sinadura

	Enpresaren izena
	Sinadura


IV.- ERANSKINA.- BITARTEKOAK ATXIKITZEKO KONPROMISO ADIERAZPENAREN EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


ADIERAZTEN DU
Aipatutako kontratua gauzatzeko hurrengo bitartekoak atxikitzeko konpromisoa hartzen duela:
	X
	Giza baliabideak atxikitzeko konpromisoa:

	Giza baliabideak
Profila
Obrako burua (eraikingintza)
Goi-mailako Hezkuntzaren Europako Esparruan (GHEE) lanbidean jarduteko gaitzen duten tituluak dituen arkitekto tekniko bat.
Gutxienez bost (5) urteko esperientzia izatea eraikinak eraikitzearen eta egikaritzearen arloan, eta eginkizun horretan gutxienez antzeko ezaugarriak dituzten 2 birgaitze-obra egin izana azken 10 urteetan, 500.000 eurotik gorako likidazioarekin exekuzio materialean.
Instalazioen arduraduna
Goi-mailako Hezkuntzaren Europako Esparruan (GHEE) lanbidean jarduteko gaitzen duten tituluak dituen ingeniari tekniko bat.
Bost (5) urteko gutxieneko obra-esperientzia eraikinen instalazio teknikoen arloan (klimatizazioa, elektrizitatea, iturgintza, etab.) 
Obra-arduraduna
Bost (5) urteko esperientzia gutxienez obra-arduradun gisa eraikinak eraikitzearen eta egikaritzearen arloan. Eginkizun horretan gutxienez antzeko ezaugarriak dituzten 2 birgaitze-obra egin beharko dira azken 10 urteetan, 500.000 eurotik gorako likidazioarekin egikaritze materialean.



V. ERANSKINA.- ENPRESA TALDEARI BURUZKO ADIERAZPEN EREDUA 
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


ADIERAZTEN DU
Ordezkatzen duen enpresa: 
	
	BADAGO Merkataritza Kodeko 42.1 artikuluan aurreikusitako egoeraren batean.

	
	EZ DAGO Merkataritza Kodeko 42.1 artikuluan aurreikusitako inolako egoeratan.


Erantzuna baiezkoa bada:
	
	EZ du kontratuaren adjudikazioan parte hartzen, ordea, banakako proposamena aurkezten duen talde bereko beste inolako enpresarekin batera, ezta Merkataritza Kodeko 42.1 artikuluan jasotako kasuren batean dagoen ezeinekin batera ere.

	
	

	
	BAI, kontratuaren adjudikazioan parte hartzen du banakako proposamena aurkezten duten talde bereko beste enpresa batzuekin edo Merkataritza Kodeko 42.1 artikuluan jasotako kasuren batean dauden enpresekin batera; enpresa horiek honako hauek dira:

	
	


	IFZ/IFK
	Sozietate izena

	
	

	
	

	
	

	
	


* Merkataritza Kodeko 42.1 artikulua: «Edozein sozietate taldetako sozietate nagusiak apartatu honetan aurreikusten den bezala eman behar ditu urteko kontu eta kudeaketa txosten finkatuak».
VI. ERANSKINA.- KONTRATAZIO PUBLIKOARI APLIKATU BEHARREKO JOKABIDE KODEA ETA ERAKUNDEAREN ZUZENTASUN ESPARRUA BETETZEARI BURUZKO ADIERAZPEN EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


ADIERAZTEN DU
Lehenengo: Konpromisoa hartzen du goitik behera betetzeko Gipuzkoako Foru Administrazioaren KONTRATAZIO PUBLIKOARI APLIKATZEKO JOKABIDE KODEA ETA ERAKUNDEAREN ZUZENTASUN ESPARRUA, Diputatuen Kontseiluak 2017ko irailaren 5eko bileran onartutakoa eta honako helbide elektroniko honetan lizitatzaileen eskura dagoena:
https://www.gipuzkoa.eus/documents/20933/923643/Kontratazio_kodea-es.pdf/e014801b-3e70-fd79-8ac2-d63ea19aa374
Bigarren:Eta, horrenbestez, ez du inolako interes gatazkarik ez beste lizitatzaile batzuekiko edo proiektuan interesatutako beste alderdi batzuekiko antzeko inolako harremanik. Enpresak bere gain hartzen du kontratua betetzeko epean zehar egoera hori sortzen bada horren berri emateko botere adjudikatzaileari.
VII. ERANSKINA.- KONFIDENTZIALTZAT JOTAKO DOKUMENTU ETA DATU AURKEZTUEI BURUZKO ADIERAZPEN OSAGARRIRAKO EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


ADIERAZTEN DU
Sekretu tekniko edo komertzialekiko lotura dela eta, konfidentzialtzat jotzen dituela ondoren aipatzen diren eskaintzako dokumentu, informazio eta alderdiak:

………………………..…

Datu horiek konfidentzialak dira arrazoi hauengatik:
………………………..…

VIII. ERANSKINA - BERME EREDUA
	KREDITU ENTITATEAREN EDO ELKAR BERMATZEKO SOZIETATEAREN DATUAK

	Sozietate izena

	IFZ


	Jakinarazpen eta errekerimenduetarako helbidea:

	Kalea, plaza, hiribidea…

	Zk.

	Solairua

	Eskua


	Udalerria

	P.K.

	Probintzia


	AHALDUNA(K)

	Izen-abizenak
	IFZ

	
	

	
	


Gipuzkoako Foru Aldundiaren aurrean honako honen abalemaile solidario moduan eratzen dira goian aipatutako entitatea eta, bere izenean eta ordezkaritzan, egintza honetan hura behartzeko ahalorde nahikoak dituzten pertsonak, dokumentu honen behealdean aipatutako ahalorde askiespenaren arabera:
	PERTSONA EDO ENTITATE ABALATUAREN DATUAK

	Izen-abizena / Sozietate izena
	IFK / IFZ

	
	

	Berme mota
	
	Behin-behinekoa (SPKLren 106. art.)

	
	
	Behin betikoa (SPKLren 107. art.)

	Kontratuaren objektua edo abalatuak bere gain hartutako betebeharra

	

	Kontratazio organoa

	

	Abalaren zenbatekoa (letraz eta zenbakiz)

	


Entitate abal emaileak bere erantzukizunez aitortzen du betetzen dituela Herri Administrazioen Kontratuei buruzko Legearen Erregelamendu Orokorraren 56.2 artikuluak aurreikusten dituen baldintzak. Abal hau solidarioki ematen da obligaziodun nagusiarekiko, berariaz uko eginez eskusio onurari, eta kontratazio organoak egin lehen errekerimenduaz ordaintzeko konpromisoaz, Herri Administrazioen kontratuei buruzko legedian, hori garatzeko arauetan, eta Gipuzkoako Lurralde Historikoko Finantza eta Aurrekontu Araubideari buruzko martxoaren 4/2007 27 Foru Arauan aurreikusten diren baldintzetan betiere.
Berme hau indarrean egongo da (organo kontratatzailea aipatu) edo haren izenean legez gaitutako ordezkari batek, Sektore Publikoko Kontratuen Legeak eta legedia osagarriak xedatutakoari jarraiki, hura ezeztatu edo itzultzea agindu arte.
	Tokia eta data:
	

	Entitatearen sozietate izena:
	

	Ahaldunen sinadura:
	


IX. ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


Erreferentziako proiektuko obrak egiteko eskatzen diren baldintzen eta betekizunen berri izanik, hurrengo prezioa (k) eta, hala badagokio, formulen bidez ebaluatu daitezkeen gainerako elementuen eskaintzak proposatzen ditu.
1.- ESKAINTZA EKONOMIKOA
	
	PREZIOA (letraz eta zenbakiz)
	BEZa
	GUZTIRA 

	ESKAINTZA EKONOMIKOA
	
	
	


2.- FORMULA BIDEZ EBALUATZEKO BESTE ELEMENTU BATZUK
	Berme epea luzatzea
	1 urte + ……. hilabete


	IRIZPIDE SOZIALA

	Presentzia paritarioa
	[image: image1.png][image: image2.png]


Obrako burua  Emakumea      BAI                EZ

	
	[image: image3.png]


Instalazioen arduraduna  Emakumea      BAI              EZ

	
	Obra arduraduna  Emakumea      BAI              EZ


Enpresa adjudikazioduna gertatzen bada, lan baldintzen inguruan eskatzen zaion informazio guztia eman beharko du; informazio hori kontratua adjudikatu ondoren kontratuaren objektu den jarduera egiten duten langileei benetan aplikatzen zaizkien baldintzei buruzkoa izango da.
Eskaintza eratzerakoan hauek kontuan izana adierazten du:
· Fiskalitate, ingurumenaren babes, enpleguaren babes, genero berdintasun, lan baldintza, laneko arriskuen prebentzioa eta desgaitasunen bat duten pertsonen gizarteratze eta laneratze arloan indarrean dauden xedapenetatik eratorritako betebeharrak, desgaitasunen bat duten pertsona kopuru edo portzentaje jakin bat kontratatzeko eta ingurumena babesteko betebeharrak.
· Bereziki eta gutxienez, Gipuzkoako Eraikuntza eta Herri Lanen Hitzarmen Kolektiboaren lan-baldintzak – Bereziki hitzarmen horren azken testua, Gipuzkoako Aldizkari Ofizialean argitaratua –, eta kontratuaren xede den jarduera egiten duten langileei sektorekoa baino onuragarriagoa den beste enpresa-hitzarmen edo -itun bat aplikatu behar bazaie, hau da:
Tokia eta data:
	Enpresaren izena
	Sinadura


X. ERANSKINA.- ADJUDIKAZIO IRIZPIDEAK ETA KONTRATUA GAUZATZEKO IZAERA SOZIALEKO BALDINTZA BEREZIAK EBALUATZEKO SISTEMAREN PROPOSAMENA 
Kontratista behartzen da bere proposamenean onartutako adjudikazio irizpideen eragina eta aplikatutako exekuzioaren baldintza sozial bereziak ebaluatzera, eredu honi jarraituz: 
	IDENTIFIKAZIO DATUAK

	1. abizena, 2. abizena, Izena

	NANa-IFZa


	 
	Norberaren izenean

	 
	Ordezkatzen dudan enpresaren izenean

	Ordezkatuaren sozietate izena:
	

	Ordezkatuaren IFK:
	


	KONTRATAZIO ESPEDIENTEAREN DATUAK

	Kontratuaren izena
EXEKUZIO-PROIEKTUARI DAGOZKION OBRAK EXEKUTATZEA  
"KOLDO MITXELENA KULTURUNEA ERAIKINAREN ERABERRITZE PARTZIALA"
	Erreferentzia kodea
787- EO


ADIERAZTEN DU aipatutako enpresak kontratua egikaritzean:
1. Kontratua egikaritzeko …. emakume jardun dira, langile guztien % …. inguruan, emakumeen batez besteko portzentajea % …… izanik Biztanleria Aktiboaren Inkestaren (INE eta Eustat) arabera, lizitazioak ezarritako datarako.
2. Enpresan emakumeen eta gizonen arteko berdintasunari buruz diagnostiko bat egin du, edo eta laguntzaz baliatzen diren pertsonez, zeinetik abiatuta diseinatu eta aplikatu diren berdintasunerako … (kopurua) ekintza, … pertsonari mesede egin diena.
3. Berdintasunaren inguruan …. formakuntza ordu diseinatu eta eskaini ditu, non …. pertsonak parte hartu duten.
4. Enpresako langile bat izendatu da edo teknikari bat kontratatu da berdintasuneko arduradun gisa.
5. Protokolo bat edo neurri zehatz batzuk onetsi dira lanean sexu erasoak eta sexua dela-eta egiten diren erasoak saihesteko eta horiei aurre egiteko, zeintzuen diseinuan …. pertsonek parte hartu duten eta …. pertsonaren kalterako edo onurako diren.
6. Protokolo zehatz bat onetsi da enpresan hizkera ez-sexista erabiltzeko. Hori diseinatzeko … pertsonek hartu dute parte eta …… pertsonari jakinarazi zaie. 
7. Kontziliazio neurriak diseinatu eta aplikatu dira. Neurri horien onuradunak …. pertsona izan dira, horietatik …. emakumeak. Hauek izan dira neurriak (adierazi dagokiona: emakumeen eta gizonen ardura partekatua sustatzeko neurriak; bereziki, bitarteko propio, pribatu edo sozio-komunitarioak izatea adingabeei eta mendekoei arreta emateko: zerbitzu txekeak, jangelak, haurtzaindegiak, eguneko zentroak edo ludotekak, hobekuntzak lan jardunaldian, eszedentziak, lizentziak edo baimenak, ordutegi malgua, telelana, edo zerbitzuak moldatzea edo birzuzentzea) 
8. Enpresa hitzarmen bat aplikatu da, gizonen eta emakumeen arteko berdintasuna lortzera bideratutako neurriak jasotzen dituena, non, horietatik …. (adierazi kopurua) neurri hartu diren, eta horiek aplikatzea ….. pertsonaren onurarako izan den.
9. Emakume eta gizonen berdintasunaren arloko ziurtagiria edo egiaztagiria dago, eta kontratuaren egikaritzeari aplikatzen zaizkion akzioak on egin die …. pertsonari. 
10. 50 langile baino gehiago dituzten enpresetan, errespetatu eta bete egin da % 33 edo gehiagoko desgaitasuna duten pertsonak kontratatzeko kuota % 2 izatea, era horretan, enpresaren langile kopurua …. pertsona izanda, bertan % 33 edo gehiagoko desgaitasuna duten pertsonak …. dira. 
11. Langile guztientzat errespetatu da, …. pertsonaz osatutakoa indarrean dagoen hitzarmen kolektiboa sektoriala eta lurraldekoa zehatz-mehatz bete dadin. 
12. Kontratua egikaritzean hizkuntza ez sexista erabili da, saihestu du emakumeen irudi diskriminatzaile edo estereotipo sexista oro, eta irudi jakin bat sustatu du, balio hauek izanik: berdintasuna, presentzia orekatu bat, aniztasuna, ardura partekatua, eta rol eta genero identitate plurala. Irizpide horiekin kalkulatu egindako materialak guztira (iragarkiak, kartelak, liburuxkak, irudiak, dokumentuak eta abar), ..... (adierazi kopurua) dira, eta kalkulatzen den irismena ...... (adierazi kopurua) pertsonenganakoa izango da.
Adjudikaziodun izanez gero aldi baterako enpresa elkarte gisa formalki eratzeko konpromisoa duten hainbat enpresek eskaintza edo eskaera bat aurkeztuz gero, helbide bakar bat aurkeztu beharko dute jakinarazpen eta komunikazioetarako.


Konfidentzialtasun adierazpena ezingo da erabili enpresak aurkezten dituen dokumentu guztiak edo eskaintza teknikoa egiaztatzeko aurkezten diren dokumentu guztiak konfidentzialtzat jotzeko. Kasu horretan, edo adierazpen horri neurri desegokia ematen bazaio, kontratazio organoak zehaztuko du zer datu edota dokumentu jo behar diren konfidentzialtzat. Enpresak ez badu berariaz konfidentzialtzat hartzen daturik edota dokumenturik, ulertuko da aurkeztu dituen datu edota dokumentuetan ez dagoela konfidentziala den batere. Gainera, ez da onartuko eskaintzak aurkeztean konfidentzialtzat jo ez ziren datuak gerora konfidentzialtzat hartzea.






